Meyah Valhi Herumun Zahamvi Zuvaanaa Ge Haalu Adhives Serious - Vaguthu\nމެއަށް ވަޅި ހެރުމުން ޒަހަމްވި ޒުވާނާގެ ހާލު އަދިވެސް ސީރިއަސް\nއިއްޔެ މާލޭގައި ހިންގި މާރާމާރީއެއްގައި މެއަށް ވަޅި ހަރާ ޒަހަމް ކޮށްލި ޒުވާނާގެ ހާލު އަދިވެސް ސީރިއަސް ކަމަށް އޭޑީކޭ ހޮސްޕިޓަލުން ވިދާޅުވެއްޖެއެވެ.\nއިއްޔެ ހަވީރު ހިންގި މާރާމާރީ އާއި ގުޅިގެން ފަރުވާ ދެމުން ގެންދަނީ 28 އަހަރުގެ ޒުވާނަކަށެވެ. އޭނާގެ ހާލު އަދިވެސް ސީރިއަސްކަން އޭޑީކޭ ހޮސްޕިޓަލުން ކަށަވަރު ކޮށްދެއްވި ނަމަވެސް އިތުރު އެއްވެސް ތަފްސީލެއް ނުދެއްވައެވެ.\nސައިކަލެއްގައި އައި ދެމީހަކު އޭނާ އަށް ވަޅިން ހަމަލާ ދީފައި ވަނީ އޭނާ ރިންގް ރޯޑުން ސައިކަލް ދުއްވާފައި އައިސް ޕީޕީއެމް އޮފީހާއި ހަމަވި ހިސާބުންނެވެ. ވަޅި ޖެހުމަށް ފަހު ހަމަލާ ދިން ދެމީހުން ވަނީ އެސަރަހައްދު ދޫކޮށް ފިލާފައެވެ.\nއިއްޔެގެ މާރާމާރީ އާއި ގުޅިގެން އެއްވެސް މީހަކު ހައްޔަރު ކޮށްފައިވާ ކަމަށް ފުލުހުން އަދި ވިދާޅެއް ނުވެއެވެ.\nއިއްޔެ މާރާމާރީއެއް ހިންގާފައި މިވަނީ ފާއިތުވި ދެތިން މަސް ދުވަހު މާލޭގައި މާރާމާރީ ވަނީ އިތުރުވުމަށް ފަހު ބޮޑު މާރާމާރީއެއް ނުހިނގާ އޮންނަތާ ދެތިން ހަފްތާ ފަހުންނެވެ. ފަހަކަށް އައިސް މާރާމާރީތައް އިތުރުވުމުން ފުލުހުން ވަނީ މާލޭގެ ސަލާމަތީ ފިޔަވަޅުތައް ވަރުގަދަކޮށް، ޝައްކު ކުރެވޭ މީހުން ފާސްކުރުމުގެ އޮޕަރޭޝަނެއް ވެސް ކުރިއަށް ގެންގޮސްފައެވެ.\nއޮކްޓޯބަރ 28, 2018 12:30\nޖަޒީރާ ރާއްޖޭގަ މާރާމާރީ އެއް ނުހިނގާނެ.\nއޮކްޓޯބަރ 28, 2018 12:32\nޥަރައްދެރަ އަވަސް ސިފާއަކައް އެދެން\nއޮކްޓޯބަރ 28, 2018 13:31\nކީއްކުރަން އަވަސް ޝިފާއަކައް އެދެނީ... އެކަލޭގެ ރަގަޅުވެގެން ވެސް ދުވާނީ ހަމަ މީސްމީހުން އަތުން ފޭރި މާރާމާރީ ހިންގާ ވަޅިހަރަން ވިއްޔަ.....


ބޮލީވިއާއަށް ވެންޓިލޭޓަރުތައް ގަތުމުގައި ކޮރަޕްޝަން، ހެލްތު މިނިސްޓަރު ހައްޔަރަށް – Haftha\nThu, 28 May, 2020, 11:58 am\nބޮލީވިއާއަށް ވެންޓިލޭޓަރުތައް ގަތުމުގައި ކޮރަޕްޝަން، ހެލްތު މިނިސްޓަރު ހައްޔަރަށް\nކޮވިޑް 19 އާ ދެކޮޅަށް ކުރަމުން އަންނަ މަސައްކަތަށް އަގުބޮޑުކޮށް ވެންޓިލޭޓަރުތަކެއް ގަތް މައްސަލައިގައި ބޮލީވިއާގެ ހެލްތު މިނިސްޓަރު ހައްޔަރުކޮށްފިއެވެ.\nބޮލީވިއާގެ ހެލްތު މިނިސްޓަރު މާސެލޯ ނަވާހާސް ހައްޔަރުކޮށްފައިވަނީ، ވެންޓިލޭޓަރުތައް ގަތް ގޮތުގެ ތަހުގީގެއް ހިންގަން އެގައުމު ވަގުތީ ރައީސާ ޖެނައިން އަންޔޭސް އެންގެވިތާ އެއް ދުވަސް ފަހުންނެވެ. އެ މައްސަލައާ ގުޅިގެން ބޮލީވިއާގެ ހެލްތު މިނިސްޓްރީގެ ދެ އޮފިޝަލަކު ވެސް ވަނީ ހައްޔަރުކޮށްފައެވެ.\nކޮވިޑާ ދެކޮޅަށް ބޮލީވިއާ އިން ކުރަމުން އަންނަ މަސައްކަތުގެ ތެރެއިން އެގައުމުން ވަނީ ސްޕެއިންގެ ކުންފުންޏަކުން ވެންޓިލޭޓަރެއް 27683 ޑޮލަރުގެ މަގުން 179 އެތި ގަނެފައެވެ. އެއީ ޖުމްލަ ފަސް މިލިއަން އެމެރިކާ ޑޮލަރެވެ.\nމި ތަކެތި ގަތުމަށް ފަންޑުކޮށްފައިވަނީ އިންޓަ އެމެރިކަން ޑިވެލޮޕްމަންޓް ބޭންކުންނެވެ. މި މައްސަލައާ ގުޅިގެން އެ ބޭންކުގެ ދެ މުވައްޒަފު ވެސް ވަނީ ހެކި ބަޔާން ނެގުމަށް ހާޒިރުކޮށްފައެވެ.\nނަމަވެސް ފަހުން ހާމަވި ގޮތުގައި އެތަކެތި ސްޕެއިންގެ ކުންފުނިން ވިއްކާފައިވަނީ އެއްޗެއް 10312 ޑޮލަރާއި 11941 ޑޮލަރާ ދެމެދުގައެވެ.\nމި މައްސަލަ ފުރަތަމަ ފެންމަތިވީ ގަތް ވެންޓިލޭޓަރުތަކަކީ ބޮލީވިއާގެ އައިސީޔޫތަކާ ނުގުޅޭ އެއްޗެހިތަކެއް ކަމަށް ބުނެ އެގައުމުގެ އައިސީޔޫ ޑޮކްޓަރުން މިދިޔަ ހަފްތާގެ ތެރޭގައި ކަންބޮޑުވުން ފާޅުކުރުމުންނެވެ. އެކަމާ ގުޅިގެން ފަހުން އެ ވެންޓިލޭޓަރުތަކަކީ ބޮޑު އަގުގައި ގަނެފައިހުރި ތަކެތިކަން ފަޅާއެރިއެވެ.\nބޮލީވިއާގައި މިހާތަނަށް 4500 މީހުންނަށް ކޮވިޑް 19 ޖެހިފައިވާއިރު އެބަލީގައި އެގައުމުން 190 މީހުން މަރުވެފައިވެއެވެ. އަދި މިދިޔަ މާޗް މަހުގެ 17 ވަނަ ދުވަހުން ފެށިގެން އެގައުމުގެ ސަރުކާރުން ވަނީ ބޯޑަރުތައް ބަންދުކޮށް އާންމު ލޮކްޑައުންއެއް އިއުލާންކޮށްފައެވެ.


SunOnline: Hrithik ge Super 30 Netherlands gai alhuvany\nއައިމިނަތު ލުބާ 03 Aug 2020, 10:21\nސުޕަ 30 ގެ ޕޯސްޓަރެއް---\nބޮލީވުޑްގެ ކާމިޔާބު އެކްޓަރު ރިތިކް ރޯޝަން ލީޑު ރޯލުން ފެނިގެންދާ ފިލްމު "ސުޕަ30" ނެދަލޭންޑްސްގައި އަޅުވަން ނިންމައިފި އެވެ.\nމި މަހު ހަ ވަނަ ދުވަހު މި ފިލްމު ނެދަލޭންޑްސްގެ ތިން ސަރަހައްދެއްގައި ވަނީ ސްކްރީންކުރަން ނިންމައިފަ އެވެ. ޑަޗް ބަހުން ސަބްޓައިޓަލްކޮށްގެން މި ފިލްމު ދައްކާ އިރު މި ފިލްމު ވަނީ މީގެ ކުރިން ޗައިނާގައި ވެސް އަޅުވައިފަ އެވެ.\nރިތިކްގެ އެ ފިލްމަށް ބޮކްސް އޮފީހުގައި ވަނީ ބޮޑު ކާމިޔާބީއެއް ލިބިފަ އެވެ. ޕަޓްނާއަށް އުފަން ހިސާބު ޓީޗަރެއް ކަމަށްވާ އަނާންދު ކުމާރުގެ ދިރިއުޅުމާ ބެހޭ ގޮތުން އުފައްދާފައިވާ ފިލްމުގެ އަންހެން ލީޑަކީ ބެލުންތެރިންގެ މެދުގައި މަގްބޫލުވި ޑްރާމާ "ކުމް ކުމް ބަގްޔާ"ގައި ހަރަކާތްތެރިވި މުރްނާލް ތާކޫރު އެވެ.\nސުޕަ 30ގައި ރިތިކް ފެންނާނީ "މެތް ވިޒާޑް" އާނަންދް ކުމާރުގެ ރޯލުންނެވެ. މޮހިންޖަ ދާރޯގައި ވެސް ރިތިކް ވަނީ ޓީޗަރެއްގެ ރޯލު ކުޅެފަ އެވެ. އާނަންދް ކުމާރުގެ ބަޔޯ ޕިކް ސުޕަ 30 ޑައިރެކްޓް ކުރީ މުކޭޝް ޗާބްރާ އެވެ.


ލަންދޫ ކައުންސިލް ބަށިމުބާރާތުގެ ފައިނަލްގެ އެއްކޮޅު "ޗެލެންޖަރސް" ކަށަވަރުކޮށްފި. | Landhooinfo\nލަންދޫ ކައުންސިލް ބަށިމުބާރާތުގެ ފައިނަލްގެ އެއްކޮޅު “ޗެލެންޖަރސް” ކަށަވަރުކޮށްފި.\nލަންދޫސްކޫލްގެ ގޯލްޑެން ޖުބުލީ އަހަރު ފާހަގަކުރުމުގެ ގޮތުން ބަށިމެޗެއް ކުޅެފި\nނ.ލަންދޫ ކައުންސިލުން އިންތިޒާމްކޮށްގެން ލަންދޫގައި މިހާރު ކުރިއަށްދާ ބަށިމުބާރާތުގެ ފައިނަލްގައި އެއްކޮޅުން ކްލަބް ޗެލެންޖަރސްއަށް ކުޅެވޭނެކަމުގެ ޔަޤީންކަން އެކްލަބުން ހޯދައިފިއެވެ.\nމިއަދު ހަވީރު ކުޅުނު މެޗްވެސް ކްލަބް އޮކާޗީއާއި، ބައްދަލުކޮށް ޗެލެންޖާރސް ކާމިޔާބުކުރުމުން ޖުމުލަ3މެޗްކުޅެ އެއެވެސް މެޗަކުން ބަލިނުވެ އަދި 53 ލަނޑާއި7ފޯލި ކާމިޔާބުކޮށްގެން ކްލަބް ޗެލެންޖަރސް މިވަނީ މި މުބާރާތުގެ ފައިނަލް ކަށަވަރު ވެފައެވެ.\nފައިނަލްގައި އަނެއްކޮޅުން ކުޅެންޖެހޭ ބައެއް އެނގޭނީ މާދަމާގެ މެޗަށްފަހުއެވެ. މާދަމާގެ މެޗްގައި ބައްދަލުކުރާނީ ވެލޯސިޓީއާއި، އޮކާޗީއެވެ.\nމިއަދުގެ މެޗް ނިމުމުން ޕަސަންޓް ސްޕޯޓްސް ކްލަބްގެ މެޗްތައްވެސް ނިމުނީއެވެ. އެމީހުންނަށް3މެޗުން ހެދިފައިވަނީ 14 ލަނޑާއި، 10 ފޯއްޔެވެ.\nލަންދޫ ކައުންސިލް ބަށިމުބާރާތުގެ ފައިނަލްގެ ކުރިންކުޅޭ އެންމެ ފަހު މެޗް މާދަމާ ޝެޑިއުލް ކޮށްފައިވާއިރު މާދަމާއަކީ ޝިޔާމް މަޢުރޫފް ސޮކަރ ކަޕްގެ އޯޕަނިންގ ސަރމަނީ ވެސް އޮންނަ ދުވަހެވެ. އެ މުބާރާތުގައި ލަންދޫ ޒުވާނުން ބައިވެރިވެފައިވާތީ ފުޓްބޯޅަ ޓީމް އެ ރަސްމިއްޔާތުގައި ބައިވެރިވުމަށް މާދަމާ ކެނދިކުޅުދުއަށް ދާނެއެވެ.އެހެންނަމަވެސް މާދަމާގެ ބަށިމެޗް ޝެޑިއުލް އާއި އެއްގޮތަށް ކުރިއަށް ދާނެއެވެ.\nލަންދޫ – ކުޑަފަރި ބައްދަލުކުރި މެޗް ކުޑަފަރި ކާމިޔާބުކޮށްފި.\nފަސްޓްލޭޑީ ބަށިބޯލް ޗެމްޕިއަންޝިޕް 2017 ގެ މިއަދު ހަވީރު ކުޅުނު މެޗް ( މުބާރާތުގެ3ވަނަމެޗް) ކުޑަފަރި – …


Saharoa: Mohamed Qasim – Iru\nސަމާ· 14 ޑިސެންބަރު 2020\nރަޝްފާ ކުޑަކޮށް ހަމަޖެހޭގޮތްވުމާއެކު، ނަޒީފަށް އޭނާގެ މޫނުމަތީގައި އަޅާވޭން އިހްސާސްކުރެވެން ފަށައިފިއެވެ.\n“އަހަރެންގެ މޫނުގެ މި ފަޅިއަށް ހާދަ ބޮޑަކަށް އެބަ ތަދުވެޔޭ!” މޫނުގެ ވާތްފަރާތުގައި އަތްފިރުމައިލަމުން ނަޒީފު ބުންޏެވެ. ނަޒީފުގެ އަޑުގައި ވެސް ހުރީ ވޭނުގެ އަސަރެވެ.\nރަޝްފާއަށް ސަބަބު އެނގެއެވެ. އޭނާއަށް ނަޒީފުގެ މޫނަށް ބަލައިލެވުނެވެ. އެ މޫނުމަތިން އަނިޔާގެ އެއްވެސް ނިޝާނެއް ނުފެނެއެވެ. ރަޝްފާއަށް ނަޒީފުގެ މޫނުގައި ފިރުމާލެވުނެވެ. އެއާއެކު ރަޝްފާއަށް ރޮވޭން ފަށައިފިއެވެ. ދިމާވެފައިވާ ކަންތައްގަނޑުގެ ބިރުވެރިކަމާއި ނުރައްކާތެރިކަން ހިތަށް ވަނުމުންނެވެ. އެ ވަގުތު ބޭއިޚްތިޔާރުގައި ނަޒީފުގެ ގައިގައި ރަޝްފާއަށް އޮޅުލައިގަނެވުނެވެ.\nނަޒީފުގެ މޫނުމަތީގައި އަޅަމުންދިޔަ ވޭނާއި ތަދުގެ އިހްސާސް މަޑުމަޑުން ކުޑަވަމުން ގޮސް ދެތިން ދުވަހުގެ ތެރޭގައި މުޅިން ކެނޑިއްޖެއެވެ.\nދުވަސްތައް ހަފުތާތަކަށް ބަދަލުވަމުން ދާއިރު ހަފުތާތައް ދަނީ މަސްތަކަށް ބަދަލު ވަމުންނެވެ. ކުރިން ރަޝްފާ ނިންމައިގެން ހުރި ގޮތް މިހާރު ވަނީ މުޅިން ބަދަލުކޮށްފައެވެ. އެހެން ރަށަކަށް ބަދަލުވުމުގެ ޚިޔާލު އޭނާގެ ސިކުނޑިން ވަނީ ނެރެ ބޭރުކޮށްފައެވެ. އެހެން ރަށަކަށް ދިޔަ ނަމަވެސް އޭނާއަކަށް ހަމަޖެހުމެއް ނުލިބޭނެކަން އެނގުމުންނެވެ. އަދި ކީއް ހެއްޔެވެ. އޭރުން އޭނާއަށް ޖެހޭނީ އިތުރު ނުރައްކާތަކާ ކުރިމަތިލާށެވެ. އެހެންކަމުން މި ޚިޔާލު ދޫކޮށްލުމަށްވުރެ ރަނގަޅު ގޮތެއް ނެތްކަން އޭނާއަށް ވަނީ ގަބޫލުކުރަން މަޖުބޫރުވެފައެވެ.\nކޮންމެ ހަފުތާއެއްގެ ބުރާސްފަތި ވިލޭރެއަކީ ރަޝްފާގެ ސިކުނޑިއަށް ހާސްކަމާއި ނުތަނަވަސްކަން ވެރިކުރުވާ ރެއަކަށް މިހާރު ވަނީ ވެފައެވެ. އެ ރެއަކީ، އޭނާގެ ބަނޑުގައި އޮވެ ބޮޑުވަމުން އަންނަ ދަރިފުޅުގެ ބައްޕަ އޭނާއާ ބައްދަލުކުރަން، އެގެއަށް އަންނަރެއެވެ. ކޮންމެ ބުރާސްފަތި ވިލޭރެއެއް ވެސް ބާރަގަޑި ބައިވާނީ އޭނާ އައިސް ހުއްޓައެވެ. އެގަޑިއަށް ނަޒީފަށް ނިދެއެވެ. ވާހަކަ ދައްކާން ތިއްބަސް އެ ވަގުތު ޖެހޭއިރު ނަޒީފަށް އޮންނާނީ ނިދިފައެވެ.\nސަބަބު ރަޝްފާއަކަށް ނޯޅެއެވެ. އެހެންނަމަވެސް މި އިން އެއްވެސް ކަމެއްގެ ޚަބަރެއް، ކުޑަކޮށް ނަމަވެސް ނަޒީފަކަށް ރަޝްފާ ކިޔައެއް ނުދެއެވެ. އޭނާ މިހާރު ބޭނުންވަނީ ހުރިހައި ކަމެއް ވެސް ހަމަޖެހިފައިވާކަން ނަޒީފަށް އަންގާށެވެ. އެއްވެސް މައްސަލައެއް އޮތްކަން އަންގާކަށް އޭނާ ބޭނުމެއް ނުވެއެވެ. ނަޒީފު އަނެއްކާވެސް ފަންޑިތައެއް ހަދައިފާނެތީއެވެ. އެ ކަހަލަ ކަމެއް ކޮށްފިނަމަ، ނިމިގެން ދާނީ ނަޒީފުގެ ހަޔާތެވެ. ނުރައްކަލާ ކުރިމަތިލާން ޖެހޭނީ ރަޝްފާއަށެވެ. މިހާރަށްވުރެ ވެސް ބޮޑަށެވެ.\nމި ސަބަބުތަކަށް ޓަކައި ރަޝްފާ ދުވަސްތައް ގުނަމުން ގެންދިޔައީ، ނުހަނު ހިތްހަމަޖެހުމާއެކު އުފާވެރި މޫނެއް ނަޒީފަށް ދެއްކޭތޯ މަސައްކަތް ކުރަމުންނެވެ. ބައެއް ދުވަސްދުވަހު ރަޝްފާގެ ތަބީއަތަށް އައިސްފައި ހުންނަ ބަދަލު ނަޒީފަށް ފާހަގަކުރެވެއެވެ. އެހެންނަމަވެސް އެ ފަދަ ނުތަނަވަސްކަމުގެ ހަގީގަތް ވަންހަނާކުރުމަށް ޓަކައި ދައްކާނެ ބަހަނާ ރަޝްފާއަށް މިއަދު އޮތީ ލިބިފައެވެ. އޭނާއަކީ ދުވަސް ފުރެމުން އަންނަ މާބަނޑު އަންހެނެއް ކަމަށްވާތީއެވެ.\nރަޝްފާގެ ބަނޑަށް އަށް މަސްފުރި ނުވަ މަހަށް އެޅިއިރު ވެސް މާބަނޑު އަންހެނަކު އުފުލާ ފަދަ އެއްވެސް އުނދަގުލެއް، ވޭނެއް އުފުލާކަށް ނުޖެހެއެވެ. ބަނޑުބޮޑުވަމުން އަންނަކަން ފިޔަވައި، އޭނާގެ ހަށިގަނޑަށް އަންނަ އެއްވެސް ބަދަލެއް ނެތެވެ. ސިއްރުން ފުރިފައިވާ މި ކަންތައްގަނޑުގެ ހަގީގަތާ ހަމައަށް ހުވަފެނަކުން ވެސް ދަތުރުކޮށްލުމަށް އުޒުރުވެރިވެފައިވާ ނަޒީފަށް ހީކުރެވެނީ ރަޝްފާއާ ދޭތެރޭ އޭނާއަށް ކަންތައް ކޮށްދެވޭލެއް ފުރިހަމަކަމުން ރަޝްފާގެ ސިއްހަތު ރަނގަޅީ ކަމަށެވެ.\nރަޝްފާގެ ބަނޑަށް ނުވަ މަސް ފުރިއްޖެއެވެ. މިހާރަކަށް އައިސް ރަޝްފާއަށް އަބަދުވެސް އިންނާން ޖެހެނީ ނުތަނަވަސްކަމާއި، ބިރުވެރިކަމުން ފުރިފައިވާ ހާލެއްގައެވެ. ބަނޑުގައި އޮތް ދަރިފުޅު ތޮޅެލައި ކޮންމެ ފަހަރަކު އޭނާއަށް ހީވަނީ އޭނާގެ ބަނޑު ފަޅާލައިފައި ނިކުމެދާނެ ހެންނެވެ. މި ފަދަ ހާލެއްގައި ރަޝްފާ އިންނައިރު ނަޒީފު ހުންނަނީ އުފަލުން ފުރިފައެވެ.\nވިހެއުމުގެ މުއްދަތު ކުޑަތަންވަމުން އައިވަރަކަށް ނަޒީފުގެ އުފާވެރިކަން އައީ އިތުރުވަމުންނެވެ. ލޯބި ލޯބި ފުށްގަނޑެއްފަދަ ކުއްޖަކު “ބައްޕާ” އޭކިޔައި ގޮވާލާހެން މިހާރު ވެސް އޭނާއަށް ހީވާކަހަލައެވެ.\nރަޝްފާ ބަލިވެއިނީއްސުރެ މިހައި ތަނަށް އައި އިރު އޭނާގެ ބަނޑުގައި ރިއްސާލި ހަމައެކަނި ރެއަކީ މި ރެއެވެ. ބަނޑުގައި ރިއްސާންފެށުމާއެކު ރަޝްފާގެ މުޅިގައިން ހީބިހި ނަގައިގަތެވެ. ހަތަރެސް ފައި ރޫރޫއަޅައިގަތެވެ. ހިތުގެ ތެޅުން އަވަސްވެގެން ދިޔައެވެ.\nބުރާސްފަތި ވިލޭރެއެވެ. އެ ރޭ ނިދަން އޮށޯތްއިރު ވެސް އާދައިގެ ވަރަކަށް ބަނޑުގައި ރިހެއެވެ. އެހެންނަމަވެސް ނަޒީފުގެ ގާތުގައި އެ ވާހަކައެއް އޭނާ ނުބުނެއެވެ. ކޮންމެ ބުރާސްފަތި ވިލޭރެއެއްގެ އާދައިގެ މަތިން މި ރޭ ވެސް ރަޝްފާގެ ލޮލަކަށް ނިންޖެއް ނާދެއެވެ. އޭނާ އޮތީ ދެ ލޯ މަރާލައިގެންނެވެ. ބޭނުން ވަނީ އަވަހަށް ނިދާލުމަށެވެ. އަބަދުގެ އަބަދަށް ނިދިއްޖެއްޔާ އަދި މާރަނގަޅެވެ. އެހެންނަމަވެސް ……….\nގަޑީގެ ސިކުންތުކަށި އަޅައި ކޮންމެ ބުރަކަށް ރަޝްފާގެ ހިތުގެ ބިރުވެރިކަން އައީ އިތުރުވަމުންނެވެ. ބާރަގަޑި ބައިވެއްޖެއެވެ. މި ރެއަކު އެއްވެސް އާދަޔާޚިލާފު ކަމެއް މިހައި ތަނަކަށް ނުހިނގައެވެ. މި ކަމުން ވެސް ރަޝްފާގެ ހިތަށް ލިބެމުން ދިޔައީ، ބިރުވެރިކަމުން ފުރިގެންވީ ސިގުނަލްތަކެކެވެ. ޚާއްސަ ރެއަކަށް މި ރޭ ވާނޭކަމުގެ ހީތައް އޭނާއަށް ކުރެވޭން ފަށައިފިއެވެ.\nޚިޔާލުތަކުން ސިކުނޑި ފުރިފައި އޮތްއިރު، ރަޝްފާގެ ބަނޑުގައި ވެސް ރިހެމުންދެއެވެ. އޭނާއާ ޖެހިގެން ކަހަލަ ގޮތަކަށް، ނިދާފައި އޮތް ނަޒީފުގެ ނޭވާގެ އަޑު ފިޔަވައި، އިތުރު އަޑެއް އޭނާއަކަށް ނީވެއެވެ. އެކެއް ޖެހުމާ ދާދި ކައިރިވެފައި ވަނިކޮށް ރަޝްފާއަށް ނިދިއްޖެއެވެ.\nރަޝްފާއަށް ހޭލެވުނީ މެންދަމުން އަލިވިފަހުންނެވެ. މާ ބޮޑަށް ބަނޑުގައިރިހެން ފެށުމުންނެވެ. ތޫނު ރިހުމެކެވެ. ހީވަނީ ބަނޑުގެ އެކި ދިމަދިމާއަށް ކަށިތަކެއް ހެރެމުންދާ ހެންނެވެ. ރަޝްފާ އުޅުނީ ނަޒީފަށް ގޮވާށެވެ. އެކަމަކު އެކަމެއް އޭނާއަކަށް ނުވިއެވެ. ކުއްލިއަކަށް ރަޝްފާއަށް ހީވީ އޭނާގެ ބަނޑުތެރޭގައި އެއްޗެއް ދުވާން ފެށިހެންނެވެ. އެ ވަގުތު މާ ބާރަށް ނޫން ނަމަވެސް ރަޝްފާއަށް ރޮވޭން ފަށައިފިއެވެ. ގަތްބިރެއްގެ ބޮޑުކަމުންނެވެ. ނަޒީފަށް ހޭލެވުނީ ރަޝްފާގެ ރުއިމުގެ އަޑަށެވެ.\n“ކިހިނެއްވީ؟ ބަނޑުގައި ރިހެނީ؟” ރަޝްފާ އުޅެމުން ދިޔަ ގޮތުން ނަޒީފަށް އަހައިލެވުނެވެ. އާއެކޭ ބުނުމުގެ ގޮތުން، ރަޝްފާއަށް ބޯޖަހައިލެވުނެވެ.\nރަޝްފާ އާނއެކޭ ބުނުމުން ނަޒީފު ތެދުވެއްޖެއެވެ.\n“އަހަރެން އަންނާނަށް އާޝިޔާދައްތަ ގޮވައިގެން. ކަންބޮޑު ނުވައްޗޭ! އިނގޭ!” ނަޒީފު އެނދުން ފުންމާލައިގެން ހުސްގަޔާހުރެ، ކޮޓަރިން ނިކުމެއްޖެއެވެ. ވަރަށް ހަލުވި އަވަސް ފިޔަވަޅުތަކެއްގައެވެ. އެއިރުވެސް ރަޝްފާ ހަމަ ތެޅިފޮޅެނީއެވެ. ބައެއްފަހަރު ތެދުވެ އިށީންނާނެއެވެ. އަނެއްބައި ފަހަރަށް އޮށޯންނާނެއެވެ. ގުދަށް އޮންނާނެއެވެ. އަރިއަށް އޮންނާނެއެވެ. މި ފަދަ ހާލެއްގައި އެ ފަކީރު ތެޅެމުން ފޮޅެމުން ދާއިރު، ހީވަނީ އޭނާގެ ބަނޑުތެރޭގައި ބަޔަކު ގަދަފަދަ ހަނގުރާމައެއް ކުރަމުން ގެންދާހެންނެވެ.\nއިރުކޮޅަކުން އާޝިޔާ ގޮވައިގެން ނަޒީފު އަތުވެއްޖެއެވެ. ރަޝްފާގެ ބަނޑަށް ވަމުންދިޔަ ގޮތް ފެނިފައި އާޝިޔާ ވެސް ގަތީ ފާޑެއްގެ ބިރެކެވެ. އޭނާއަކީ ވަރަށް ގިނަ މީހުން ވިއްސާފައިވާ، އެކަމުގެ ތަޖުރިބާ ވަރަށް ރަނގަޅަށް ލިބިފައި ހުރި ފޫޅުމައެކެވެ. މިހާތަނަށް އައި އިރު ދުވަހަކު ވެސް މި ކަހަލަ މަންޒަރެއް އޭނާއަށް ފެނިފައެއް ނެތެވެ. އެހެންނަމަވެސް ހިތްވަރުކޮށްފައި ރަޝްފާގެ ގާތަށް އޭނާ ޖެހިލައިފިއެވެ. މަޑުމަޑުން ބަނޑުގައި އަތްޖައްސާލައިފިއެވެ. އެ ވަގުތު އާޝިޔާއަށް ލިބުނީ ކުއްލި ސިހުމެކެވެ.\n“ސުބުޙާނަﷲ!” އާޝިޔާއަށް ބޭއިޚުތިޔާރުގައި ފަހަތަށް ޖެހިލެވުނެވެ.


Inthihaabuthakugai beynunkuri stationary thah Education Ministry ah hadhiyaakoffi | Mihaaru\nއެންމެ ފަހުން އޮތް ދެ އިންތިހާބުގައި އީސީ އިން ބޭނުންކުރި ސްޓޭޝަނަރީ އެތަނުގެ ރައީސް އަހުމަދު ޝަރީފް (ވ) އެޑިއުކޭޝަން މިނިސްޓަރު ޑރ. އައިޝަތު އަލީއާ ހަވާލުކޮށްދެއްވަނީ -- ފޮޓޯ: އެޑިއުކޭޝަން މިނިސްޓްރީ\nދެ އިންތިހާބުގައި ބޭނުންކުރި ސްޓޭޝަނަރީތައް އެޑިއުކޭޝަން މިނިސްޓްރީއަށް ހަދިޔާކޮށްފި\n19 ސެޕްޓެމްބަރ 2019 - 15:07 10 comments\nއެ މިނިސްޓްރީގައި ބޭއްވި ރަސްމިއްޔާތެއްގައި މި ތަކެތި އެ މިނިސްޓްރީއާ ހަދިޔާކޮށްދެއްވީ އީސީގެ ރައީސް އަހުމަދު ޝަރީފެވެ. މިނިސްޓްރީގެ ފަރާތުން އެ ތަކެއްޗާ ހަވާލުވެވަޑައިގަތީ މިނިސްޓަރު ޑރ. އައިޝަތު އަލީ އެވެ.\nއީސީގެ އެސިސްޓަންޓް ޑިރެކްޓަރު ފާތިމަތު ސައުޝަން ވިދާޅުވީ އެޑިއުކޭޝަނަށް ހަދިޔާކުރީ މިދިޔަ އަހަރު ބޭއްވި ރިޔާސީ އިންތިހާބާއި މިދިޔަ އޭޕްރިލް މަހު ބޭއްވި ރައްޔިތުންގެ މަޖިލީހުގެ އިންތިހާބުގައި އެ ކޮމިޝަނުން ބޭނުންކުރި ސްޓޭޝަނަރީތައް ކަމަށެވެ.\nއޭނާ ވިދާޅުވި ގޮތުގައި މީގެ ކުރިން އިންތިހާބުތަކުގައި ބޭނުންކުރި ސްޓޭޝަނަރީތައް ނައްތާލަނީ އެވެ. އެކަމަކު އެޑިޔުކޭޝަން މިނިސްޓްރީއަށް ހަދިޔާކުރުމުން އެތަކެތި އަލުން ބޭނުންކުރަން ފުރުސަތު ލިބޭނެ ކަމަށް ވެސް އޭނާ ވިދާޅުވި އެވެ.\nއިލެކްޝަނުން ހަވާލުކުރި ތަކެތީގެ ތެރޭގައި ފަންސުރާއި ގަލަމާއި ފަތިގަނޑު ފަދަ ތަކެތި ހިމެނެ އެވެ.\nއިތުރު ލިޔުންތައް އެޑިއުކޭޝަން މިނިސްޓްރީ އިލެކްޝަންސް ކޮމިޝަން އީސީގެ ރައީސް އަހުމަދު ޝަރީފް ޑރ. އާއިޝަތު އަލީ، އެޑިއުކޭޝަން މިނިސްޓަރު


ކިހާދޫ އިންޖީނުގޭގެ ޖަނަރޭޓަރުތައް މަރާމާތު ކުރަން ފަށައިފި\nކިހާދޫ އިންޖީނުގެއިން މީހަކު ނުކުންނަނީ: އެ އިންޖީނުގޭގައި ބޭނުން ކުރާ މައި ޖަނަރޭޓަރު މައްސަލަ ޖެހި މިދިޔަ ދެ ހަފްތާއެއްހާ ދުވަހު ރަށުގެ ރައްޔިތުންނަށް ކަރަންޓް ދިނުމުގައި ދަތިކަތެއް ފޯރާފައިވޭ: ފޮޓޯ: އަބްދުލްޤައްޔޫމް\nބ. ކިހާދޫ އިންޖީނުގޭގައި މައްސަލަ ޖެހި ބޭނުން ނުކުރެވި ހުރި ޖަނަރޭޓަރުތައް މަރާމާތު ކުރުމުގެ މަސައްކަތް ފަށައިފި އެވެ.\nކިހާދޫ އޮފީހުން ބުނީ ހަލާކުވެފައިވާ2ޖަނަރޭޓަރާއި އަލަށް ލިބިފައިވާ 50 ކިލޯވޮޓްގެ ޖަނަރޭޓަރ މަރާމާތު ކުރުމުގެ މަސައްކަތް ފެށީ އިއްޔެ ކަމަށާއި މި ކަމަށް ރައްޔިތުންގެ މާލިއްޔާއިން 80،000 އަށް ވުރެ ގިނަ ރުފިޔާ ހަރަދުވާނޭ ކަމަށެވެ.\nކިހާދޫ އިންޖީނުގޭގައި ބޭނުން ކުރަމުން ދިޔަ ޖަނަރޭޓަރުގެ ތެރެއިން2ޖަނަރޭޓަރު މައްސަލަ ޖެހި ރަށަށް ކަރަންޓް ދިނުމުގައި ބޮޑެތި ދަތިތަކެއް ފޯރަމުން ދާތާ2ހަފްތާއެއްހާ ދުވަސްވެފައިވާ ކަމަށް ކިހާދޫ އޮފީހުން ބުނެ އެވެ.\nކިހާދޫ ބޮޑު ކަތީބު އަބްދުﷲ ނަސީމް ވިދާޅުވީ މިދިޔަ2ހަފްތާއެއްހާ ދުވަހުގެ ތެރޭގައި ރަށުގެ އާންމުންނަށް ބޮޑެތި ދަތިތަކެއް ފޯރިކަމުގައި ވިޔަސް ކުރިޔަށް އޮތް2ދުވަހެއްގެ ތެރޭގައި މަރާމާތަށް ފަހު ކަރަންޓްގެ ހާލަތު ރަނގަޅު ވާނޭ ކަމަށް އުއްމީދު ކުރެވޭ ކަމަށެވެ.\n“ގަބޫލް ކުރަން ބޮޑެތި ދަތިތަކެއް ފޯރާނެ ކަމަށް. އެހެން ނަމަވެސް މަރާމާތަށް ފަހު2ދުވަހެއްގެ ތެރޭގައި އާންމު ހާލަތަކަށް އަންނާނެ ކަމަށް އުއްމީދު ކުރެވެނީ.”\nނަސީމް ވިދާޅުވީ ރައްޔިތުންގެ މާލިއްޔާއިން މަރާމާތު ކުރަން ޖެހުނީ އެހެން އެއްވެސް ގޮތެއް އަދި ނެތިގެން ކަމަށާއި އެހެން ނަމަވެސް މި ކަމަށް އެދި ސަރުކާރުގެ ކަމާ ބެހޭ ފަރާތްތަކަށް ސިޓީ ފޮނުވާފައި ވާނޭ ކަމަށެވެ.\n420 މީހުންގެ އާބާދީއެއް އޮތް ކިހާދޫގައި ރައްޔިތުންގެ ކަރަންޓްގެ ނަމުގައި އެންމެ ފުރަތަމަ ކަރަންޓް ދޭން ފަށާފައި ވަނީ 1992 ގަ އެވެ.\n5 ކިލޯވޯޓްގެ ޖަނަރޭޓަރަކުން ފެށި މި ހިދްމަތް މިހާރު ވަނީ 40 ކިލޯވޮޓަށް ވުރެ މައްޗަށް ޖައްސާފައި ކަމަށް ކިހާދޫ އޮފީހުން ބުނެ އެވެ.\nބ. އޭދަފުށިން އަބްދުލްގައްޔޫމް\nމޫސުން ގޯސްވެ، ހއ އިން ދ އަތޮޅަށް ވައިޓް އެލާޓް ނެރެފި\n22 ސެޕްޓެމްބަރ 2020\nކަމަދޫ ޑައިވް އިން ޕަޑީ ޑައިވް ކޯސްތަކެއް ހިންގައިފި


Chelsea in beynunvanee 112 million pound'ah Hazard vihkaalan\nހަޒާޑްގެ އެއްބަސްވުން ހަމަވާނީ 2020 ވަނަ އަހަރު\nކ. މާލެ | 26 މެއި 2019 | އާދީއްތަ 08:42 | 4,628\nޗެލްސީން ބޭނުންވަނީ އެ ކްލަބަށް ކުޅެމުން އަންނަ ބެލްޖިއަމްގެ ކެޕްޓަން އެޑެން ހަޒާޑް 112 މިލިއަން ޕައުންޑަށް ވިއްކާލަން ކަމަށް ރިޕޯޓްތައް ބުނެފިއެވެ.\nމިރާއިން ބުނީ، މި ސީޒަނަށްފަހު ހަޒާޑް ބޭނުންވަނީ ޗެލްސީ ދޫކޮށް އެހެން ކްލަބަކަށް ބަދަލުވާން ކަމަށާއި، އެގޮތުން ޗެލްސީން އޭނާ ވިއްކާލަން ނިންމާފައިވާ ކަމަށެވެ. އަދި ޗެލްސީން އޭނާ ވިއްކާލަން އެއްބަސްވަނީ 112 މިލިއަން ޕައުންޑަށް ކަމަށްވެސް އެ ނޫހުން ބުނެއެވެ.\nއުމުރުން 28 އަހަރުގެ ހަޒާޑް ދާދި ފަހުން ނޫސްވެރިންނަށް މައުލޫމާތު ދެމުން ބުނީ، ހަފްތާތަކެއް ކުރިން ކުރިމަގާމެދު ގޮތެއް ނިންމާފައިވާ ކަމަށާއި، އެކަން ކްލަބާ ވެސް ހިއްސާކޮށްފައިވާނެ ކަމަށެވެ.\nހަޒާޑް ބުނީ، ޗެލްސީއާއެކު ޔޫރޮޕާ ލީގު ފައިނަލް ކުޅެން ޖެހޭ ކަމަށާއި، މިވަގުތު ހުރިހާވެސް ވިސްނުމެއް ހުރީ އެކަމަށް ކަމަށެވެ. ނަމަވެސް އޭނާ ބުނީ، ފައިނަލް މެޗަށްފަހު އޭނާ ނިންމި ގޮތް އެނގިގެންދާނެ ކަމަށެވެ.\nރިޕޯޓްތައް ބުނާގޮތުން ހަޒާޑް ބޭނުންވަނީ މި ސީޒަނަށްފަހު، ޗެލްސީ ދޫކޮށް ރެއާލް މެޑްރިޑަށް ބަދަލުވާށެވެ. އަދި އެކަމަށް ރެއާލުންވެސް މަސައްކަތް ކުރަމުން އަންނަ ކަމަށް ރިޕޯޓްތައް ބުނެއެވެ.\nފްރާންސްގެ ލިއްލޭ އިން ކެރިޔަރު ފެށި ހަޒާޑް ވަނީ އެ ޓީމަށް ކުޅުނު 194 މެޗުގައި 50 ލަނޑު ކާމިޔާބުކޮށްފައެވެ. އޭނާ ޗެލްސީއަށް ބަދަލުވީ 2012 ވަނަ އަހަރު އެވެ. އޭނާ ވަނީ ޗެލްސީއަށް މިހާތަނަށް ކުޅުނު 351 މެޗުގައި 108 ލަނޑު ކާމިޔާބުކޮށްފައެވެ.\nޗެލްސީއާ އެކު ޔޫރޮޕާ ލީގު ކާމިޔާބުކޮށްފައިވާ ހަޒާޑް ވަނީ އެ ޓީމާ އެކު ޕްރިމިއާ ލީގު ދެ ފަހަރު އަދި ފުޓްބޯލް ލީގު ކަޕް ވެސް ކާމިޔާބުކޮށްފައެވެ. އޭނާ ވަނީ ބެލްޖިއަމް ގައުމީ ޓީމަށް ކުޅުނު 100 މެޗުގައި 30 ލަނޑު ކާމިޔާބުކޮށްފައެވެ.


ނަރަކައިގެ އަހުލުވެރިން ނަރަކައަށް ވެއްދޭ އިރަށް އެތަނުގެ ދޮރުތައް ބަންދުކުރެވޭނެވެ. އެތަނުން އެމީހުންނަށް ބަޔަކަށް ފެންނާނެ އެންމެ ބިރުވެރި މަންޒަރުތައް ފެންނާނެއެވެ. އެއާ ހިސާބުން އެމީހުން ދާއިމަށް ތިބޭނޭ ތަން ކަމުގައިވާ ނަރަކައަށް ހުށަހެޅޭނޭކަން އެމީހުންނަށް އެނގޭނެއެެވެ. ބަންދުކުރެވޭ ދޮރުތަކުން އަންގައިދެނީ މިތަނުން ދެން މިންޖުވުމެއް ނެތް ކަމެވެ. އެމީހުންގެ މި ހާލަތު\nބަންދުކުރެވިފައިވާ ދޮރުތަކެއްގެ ފަހަތުގައި ނިމުމެއްނެތް ޙަޔާތެއް...\nޢާޒިމް ޚާލިދު | 25 ޖުލައި 2014\nނަރަކައިގެ އަހުލުވެރިން ނަރަކައަށް ވެއްދޭ އިރަށް އެތަނުގެ ދޮރުތައް ބަންދުކުރެވޭނެވެ. އެތަނުން އެމީހުންނަށް ބަޔަކަށް ފެންނާނެ އެންމެ ބިރުވެރި މަންޒަރުތައް ފެންނާނެއެވެ. އެއާ ހިސާބުން އެމީހުން ދާއިމަށް ތިބޭނޭ ތަން ކަމުގައިވާ ނަރަކައަށް ހުށަހެޅޭނޭކަން އެމީހުންނަށް އެނގޭނެއެެވެ. ބަންދުކުރެވޭ ދޮރުތަކުން އަންގައިދެނީ މިތަނުން ދެން މިންޖުވުމެއް ނެތް ކަމެވެ. އެމީހުންގެ މި ހާލަތު ﷲ ސުބުޙާނަހޫ ވަތަޢާލާ ސިފަކުރައްވާފައިވަނީ މިފަދައިންނެވެ.\n[وَالَّذِينَ كَفَرُوا بِآيَاتِنَا هُمْ أَصْحَابُ الْمَشْأَمَةِ] [عَلَيْهِمْ نَارٌ مُّؤْصَدَةٌ] سورة البلد 19-20\nމާނައީ: "އަދި ތިމަންރަސްކަލާނގެ އާޔަތްތަކަށް ކާފިރު ވި މީހުންނީ، އެއީ ވާތްފަރާތުގެ މީހުންނެވެ. އެއުރެންނަށް ހުރީ، ބަންދުކުރައްވާފައިވާ ނަރަކަޔެވެ."\nމި ޢަޛާބު ސިފަކުރައްވާ ﷲ ސުބުޙާނަހޫ ވަތަޢާލާ ވާޙީކުރައްވާފައިވެއެވެ.\n[وَلَا يَحْزُنكَ الَّذِينَ يُسَارِعُونَ فِي الْكُفْرِ ۚ إِنَّهُمْ لَن يَضُرُّوا اللَّـهَ شَيْئًا ۗيُرِيدُ اللَّـهُ أَلَّا يَجْعَلَ لَهُمْ حَظًّا فِي الْآخِرَةِ ۖ وَلَهُمْ عَذَابٌ عَظِيمٌ]\nމާނައީ: ކާފިރު ވުމުގައި، އަވަސްވެގަންނަ މީހުން ކަލޭގެފާނު ހިތާމަވެރި ކުރުވިޔަ ނުދެއްވާށެވެ! ހަމަކަށަވަރުން، އެއްވެސްކަމަކުން އެއުރެންނަކަށް اللَّه އަށް ގެއްލުމެއް ނުދެވޭނެތެވެ. اللَّه އިރާދަކުރައްވަނީ، އެއުރެންނަށް އާޚިރަތުގައި އެއްވެސް ނަޞީބެއެއް ނުލެއްވުމަށެވެ. އަދި، އެއުރެންނަށް ބޮޑުވެގެންވާ ޢަޛާބު ހުށްޓެވެ.\nނަރަކައިގެ ޢަޛާބަކީ ކިތަންމެވަރަކަށް ސިފަކޮށްދިން ކަމުގައިވީނަމަވެސް އިންސާނުންގެ ސިކުނޑިއަށް އެންމެ ފުރިހަމައަށް ވިސްނައިގަނެވޭނެ ޢަޛާބެއްނޫނެވެ. އެއަށްވުރެ އެނަރަކައިގެ ޢަޛާބު ގަދަފަދަ ވެގެންވެއެވެ. ﷲ ސުބުޙާނަހޫ ވަތަޢާލާ އަޅުގަނޑުމެން އެންމެން ނަރަކައިގެ ވޭންދެނިވި ޢަދާބުން ސަލާމަތްކުރައްވާށިއެވެ!\n! آمين رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارِ


ހެޔޮޚަަބަރު ލިބިވަޑައިގެންނެވި 10 ބޭކަލުންގެ ތެރެއިން: ސައީދު ބިން ޒައިދު 2މިކަލް ނޫސް\n9 ޖެނުއަރީ 2017, 13:18 |\nޒައިދުގެ ފުރިހަމަ ތަރުބިއްޔަތު ލިބިވަޑައިގަތުމުގެ ނަތީޖާއަކީ އިސްލާމްދީން ފާޅުވުމާއިއެކު އެންމެ ފުރަތަމަ އިސްލާމްވި 10 މީހުންގެ ތެރޭގައި ސައީދު(ރއ) ވެސް ހިމެނުމެވެ. ސައީދު (ރއ) އާއިއެކު ސައީދު(ރއ)ގެ އަބިކަނބަލުން ފާތިމާ ބިންތި ޚައްތާބުވެސް އިސްލާމްވިއެވެ. ސައީދު (ރއ) އާއި ސައީދު(ރއ) ގެ އަބިކަބަލުން ފާތިމަތު ބިންތި ޚައްތާބު އިސްލާމްވިއިރު އެދެމަފިރިންނަކީ ޅަޒުވާނުން ނެވެ. މިޒަމާނުގެ ގޮތުންނަމަ 18 އަހަރުނުފުރޭ ކުޑަކުދިންނެވެ. ފާތިމަތު ބިންތި ޚައްތާބު އިސްލާމްވުމާއިއެކު އެކަމަނާ ވެގެން ގޮސްފައިވަނީ އެންމެ ފުރަތަމަ އިސްލާމްވީ މަދު އަންހެނުންގެ ތެރޭގައެވެ. އެގޮތުން ޚަދީޖަތުގެ ފާނަށްފަހު ފުރަތަމަ ނުވަތަ ދެވަނަ އަށް އިސްލާމްވި އަންހެނަކީ އެކަމަނާކަމަށްވެސް ރިވާވެއެވެ.\nއިބުނު އައްބާސްގެ އަރިހުން ރިވާވެގެންވެއެވެ.\n“އަބޫ ބަކުރުގެފާނުގެ މައިކަނބަލުންނާއި، އުސްމާނާއި، ތަލްހާ އާއި އައްމާރު ބުނު ޔާސިރާއި އަބްދުރަހުމާނު ބުނު އައުފާއި އައްޒުބައިރާއި ސައީދާއި ސައީދުގެ މަންމަ އިސްލާމްވިއެވެ”.\nއުމަރު (ރއ) އިސްލާމްވުމަށް ދިމާވި ހާދިޘާ ގުޅެނީ މިދެމަފިރިންނާއިއެވެ. އެއްދުވަހަކު، އުމަރު ބިން ޚައްތާބު ކީރިތި ރަސޫލާ (ސއވ) އަވަހާރަކޮށްލުމަށް ކަނޑިހިފައިގެން ނިކުމެގެން ދަނިކޮށް މަގުމަތިން ދިމާވި ބޭކަލަކު އުމަރު (ރއ) ގެ މިސްރާބު ބަދަލުކޮށްލެއްވީ ފާތިމަތު ބިންތި ޚައްތާބާއި ދިމާލަށެވެ. އުމަރު (ރއ) އެގެއަށް ވަދެވަޑައިގަތުމަށް ޓަކިޖެއްސެވުމުން ފާތިމަތު ބިންތި ޚައްތާބާއި ސައީދު ބުނު ޒައިދު ކިޔަވަމުން ގެންދެވި ޤުރުއާނުގެ އާޔަތްތައް ފޮރުއްވިއެވެ. އެދެމަފިރިންނަށް ގުރުއާން އުގަންނައިދެއްވުމަށް ހުންނެވި ޚައްބާބު ބުނު އަރަތު ފިއްލެވިއެވެ. ނަމަވެސް އުމަރު (ރއ) އަށް އެކިޔެވުމުގެ އަޑުއިވުނެވެ. އަދި މިކަމާއި ކޯފާ އިސްކުރައްވާ ސައީދާއި އަދި ފާތިމާ އާއި ކުރިމަތިލެއްވިއެވެ. މިކުރިމަތިލުމުގައި ފާތިމާ އަށް ލިބުނު ޒަޚަމުތަކުގެ ސަބަބުން އެކަމަނާ ކޯފާ އިސްކުރައްވާ ހަރުކަށި އުމަރު (ރއ) އަށް ފާޅުގައި ޗެލެންޖުކުރައްވައި އިސްލާމްކަން ފާޅުކުރެއްވިއެވެ. މިކަމުގެ ސަބަބުން އުމަރު (ރއ) އަށް ޤުރުއާނާއިމެދު ވިސްލާމުމަށް މަޖުބޫރުވިއެވެ. އަދި އެޤުރުއާނަކީ ހައްގުތެދުކަން އެގި އިސްލާމްވިއެވެ.\nމައްކާގައި މުޝްރިކުން މުސްލިމުންނަށް ކުރަމުންގެންދިޔަ އަނިޔާތައް އިންތިހާ ދަރަޖައަށް ދިއުމުން ރަސޫލާ(ސއވ) މުސްލިމުން މަދީނާ އަށް ހިޖުރުކުރުމުގެ ހުއްދަދެއްވިއެވެ. މިހުއްދައާއިއެކު ސައީދު(ރއ) އާއި ސައީދު(ރއ) ގެ އަބިކަނބަލުން ފާތިމަތު ބިންތި ޚައްތާބު މަދީނާ އަށް ހިޖުރަ ކުރެއްވިއެވެ.\nކީރިތި ރަސޫލާ (ސއވ) ބައިވެރިވެވަޑައިގަތް ހުރިހާ ހަގުރާމައެއްގައިވެސް ސައީދު ބުނު ޒައިދު ބައިވެރިވެވަޑައިގަތެވެ. ނަމަވެސް، ބަދަރު ހަގުރާމައިގެ ކުރިން އެކަލޭގެފާނު ތަލްހާ (ރއ) އާއިއެކު މައްކާގެ ގުރައިޝުންގެ ވިޔަފާރި ގާފިލާތަކުގެ ޚަބަރު ބެއްލެވުމަށް ޝާމްކަރައަށް ވަޑައިގަތެވެ. އެދެބޭކަލުންނަށް މަދީނާ އަށް ވަޑައިގެނެވުނީ ބަދުރު ހަގުރާމައިން ފުރިހަމަ ނަސްރާއި ކާމިޔާބާއިއެކު މުސްލިމުންގެ ލަޝްކަރު މަދީނާ ވަޑައިގަނެވުނު ދުވަހުއެވެ. އުރުވާ (ރއ) ސައީދުގެ ބުނު ޒައިދުގެ ކިބައިން ރިވާ ކުރައްވާ ގޮތުގައި އެދެބޭކަލުންނަށް ބަދުރު ހަގުރާމައިގެ ޣަނީމާ މުދަލުން ބައި އެޅުއްވިއެވެ. އަދި ބަދުރު ހަގުރާމައިގައި ބައިވެރިވެވަޑައިގަތް ބޭކަލުންނަށް ލިބުނު ދަރުމައާއި ސަވާބު ލިބޭނެ ކަމަށް ކީރިތި ރަސޫލާ (ސއވ) ހަދީޘް ކުރެއެވިއެވެ. އެހެންކަމުން، ސައީދު(ރއ) ހިމެނިގެންދަނީ ބަދުރު ހަގުރާމައިގެ ބައިވެރިންގެ ދަރަޖާގައެވެ.\nސައީދު (ރއ) އަކީ ހަގުރާމަވެރި ކޮމާންޑަރެއްގެ ގޮތުގައި ފާހަގަކުރެވިފައިވާ ބޭކަލަކަށް ނުވިނަމަވެސް، އެކަލޭގެފާނު މަޝްހޫރުވެވަޑައިގެންފައިވަނީ ކުޅަދާނަ، ހިތްވަރުގަދަ އަސްވާރެއްގެ ގޮތުގައެވެ. އެކަލޭގެފާނުގެ ހިތްވަރުފުޅަކީ މުސްލިމުންގެ ލަޝްކަރުތަކަށް ލިބޭ ފޯރިއާއި ޖޯޝެއްކަމަށް ފާޙަގަކުރެވެއެވެ. އެގޮތުން، ރޫމީންނާއިއެކު ކުރެވުނު ޔަރުމޫކު ހަގުރާމައިގައި އެކަލޭގެފާނު ދެއްކެވި ހިތްވަރުފުޅު ފާހަގަކުރެއެވެ.\nޔަރުމޫކު ހަގުރާމައަށް މުސްލިމުންގެ ލަޝްކަރު އެތުރިލިއިރު މުސްލިމުންގެ ލަޝްކަރުގެ އަދަދަކީ ގާތްގަޑަކަށް 24 ހާސް ކަމަށްވެއެވެ. ނަމަވެސް ދުޝްމަނުންގެ ލަޝްކަރުގެ އަދަދު އެއްލައްކަ އަށް އަރާކަމަށްވެއެވެ. ރޫމީންގެ ލަޝްކަރު އޮތީ އެޒަމާނުގެ ފުރިހަމަ ހަތިޔާރުން ގަހަނާ އަޅާފައެވެ. ދުޝްމަނުން ތިބީ ހަގުރާމައިގެ ދިދަތަކާއި އާއި ސަލީބުތައް ހިފާލާފައެވެ. އެހިނދު އީމާންތެރިކަން ބަލިކަލި މުސްލިމުންގެ ހިތަށް ބިރުވެރިކަން ވަދެގެންދިޔައެވެ. ނަމަވެސް، އަބޫ އުބައިދާ އާމިރު ބިން ޖައްރާހު ދެއްވި އަސަރުގަދަ ޚިތާބާއި މުސްލުމިންގެ ހިތްވަރުގަދަ ފަހުލަވާނުން ދެއްކެވި ހިތްވަރުގަދަ ބަސްފުޅުތަކުން މުސްލިމުންގެ ލަޝްކަރަށް ފުރިހަމަ ޖޯޝާއިފޯރިއައެވެ. މުސްލިމުންގެ ޖޯޝާއި ފޯރި އިތުރުވެގެން ދިޔައީ ދުޝްމަނުންގެ ހަމަލާތަކަށް ފަސްނުޖެހި ހިތްވަރާއި ފަންވަރާއި ސާބިތުކަމާއިއެކު މުސްލިމުންގެ ލަޝްކަރުން ނިކުމެ ރޫމީންގެ ލަޝްކަރާއި ދެކޮޅަށް ސައީދު އިސްވެ ހަމަލާފެށުމުންނެވެ. ސައީދު(ރއ)ގެ ހިތްވަރު ގަދަކަން އެހަގުރާމައިން ހަމައެކަނި ފެނިގެން ދިޔައީކީނޫނެވެ. އެކަމުގެ ސަބަބުން މުސްލިމުންގެ ސަފުތަކަށް އިތުރު ނަފްސާނީ ހިތްވަރެއް ލިބުނެވެ.\nމިހަގުރާމައިން ލިބުނު ކާމިޔާބީއަށްފަހު އަބޫ އުބައިދާ(ރއ) ގެ ލަޝްކަރު ދިމިޝްްގުވެސް ފަތަހަ ކުރިއެވެ. އެއަށްފަހު އެލަޝްކަރު ގުދުސާއި ދިމާލަށް އަމާޒުހިފީ ދިމިޝްގުގެ ގަވަރުނަރަކަށް ސައީދު(ރއ) އައްޔަންކޮށްފައެވެ. އެހެންކަމުން ސައީދު(ރއ) ވެގެންގޮސްފައިވަނީ ދިމިޝްގުގެ އެންމެ ފުރަތަމަ މުސްލިމު ގަވަރުނަރުގެ ގޮތުގައެވެ.\nނަމަވެސް، ސައީދު ބުނު ޒައިދަށް ވެރިކަމަކީ ހިތްހަމަޖެހޭ ކަމަކަށްނުވިއެވެ. އެކަލޭގެފާނު އެހިނދު އަބޫ އުބައިދާ(ރއ) އަށް ސިޓީއެއް ލިއުނެވެ،\n“ކަލޭގެފާނަށް ސަލާމް ހުއްޓެވެ. ﷲ ފިޔަވައި ހައްގުވެގެން އަޅުކަންވެވޭ އެހެން އިލާހަކުނުވާކަމަށް އަޅުހެކިވަމެވެ. ކަލޭގެފާނާއި ކަލޭގެފާނާއިއެކުވާ މީސްތަކުންނަށް ޖިހާދު ކުރުމުގެ ދަރުމަ އާއި ސަވާބު ލިބިގެންދާތަން ބަލަން އަޅުގަނޑަކަށް ދުލެއް ނުކުރެވޭނެއެވެ. އަޅުގަނޑުވެސް އެކަލާގެ ޙަޟްރަތުން ދަރުމައާއި ސަވާބަށް އެދެމެވެ. އަޅުގަނޑުގެ މިސިޓީ ލިބުމާއިއެކު އަޅުގަނޑަށްވުރެ ވެރިކަން ބޭނުންވާ ބޭފުޅަކު ފޮނުއްވައިދެއްވާށެވެ. ﷲގެ އިޒުނަފުޅާއިއެކު ކަލޭގެފާނާއި އަޅުގަނޑު ބައްދަލު ކުރާހުށީމެވެ”.\nސައީދު (ރއ) ހަވާލުވެފައިވާ ވެރިކަން ޔަޒީދު ބުނު އަބޫ ސުފިޔާނާއި ހަވާލުކުރުމަށްފަހު ހަގުރާމައިގެ މައިދާނަށް ނުކުންނެވިއެވެ. އެކަލޭގެފާނު ބޭނުންވަނީ ޝަހީދުވުމަށެވެ. ނުވަތަ ދިގުކާމިޔާބީއެކެވެ.\nއުމަރުގެފާނަށްފަހު ވެރިކަން ހަވާލުކުރާނޭ ޝޫރާ މަޖިލީހެއް އުމަރުގެފާނު ކަނޑައެޅުއްވިއެވެ. ނަމަވެސް، ސައީދު ބުނު ޒައިދު މިޝޫރާ މަޖިލީހުގައި ނުހިމެނެއެވެ. މިކަމާއި ގުޅޭ ސަބަބެއް ސާފުނުވިނަމަވެސް ބައެއް ބޭކަލުން ވިދާޅުވާގޮތުގައި ސައީދަ(ރއ) އަކީ ވެރިކަމުގެ ތެރޭގައި އުޅުއްވަން ބޭނުންފުޅުވާ ބޭފުޅަކަށް ނުވާތީ އުމަރުގެފާނު ސައީދު އައްޔަން ނުކުރެއްވީއެވެ. ނަމަވެސް އަނެއްބައި ބޭކަލުން ވިދާޅުވާގޮތުގައި ސައީދާއި އުމަރުގެފާނާއި ދެމެދު އޮންނަ އާއިލީ ގުޅުމުގެ ސަބަބުން ސައީދުގެ ނަން ޝޫރާ މަޖިލީހަށް ހުށަނޭޅުއްވީއެވެ. ސައީދަށް ވެރިކަން ލިބިއްޖެނަމަ އުމަރުގެފާނުގެ ގާތްތިމާގެ ބޭފުޅަކު ވެރިކަމަށް އައްޔަންކުރެވުނީ ކަމަށް ވާހަކަ ދެކެވިދާނެތީވެ އެޅުއްވި ފިޔަވަޅަކަށްވުމަކީވެސް އެކަށީގެންވާ ކަމެކެވެ.\nއުމަރުގެފާނަށްފަހު އުސްމާނުގެފާނަށް ސައީދު(ރއ) ބައިތުއަތު ހިއްޕެވިއެވެ. އަދި އަލީގެފާނަށްވެސް ބައިއަތު ހިއްޕެވިއެވެ. ނަމަވެސް، ފިތުނައިގެ ޒަމާނުގައި އެކަމާއި އެކަލޭގެފާު އެކަހެރިވެވަޑައިގަތެވެ. އެގޮތުން، ޖަމަލު ހަގުރާމައާއި ސިއްފީނު ހަގުރާމައިގައި ބައިވެރިވެވަޑައެއް ނުގަންނަވައެވެ.\nސައީދު(ރއ) އެދުވަސްވަރު ޚިޔާރުކުރެއްވީ ހަމަހިމޭން ދިރިއުޅުއްވުމެކެވެ. އެގޮތުން، އުސްމާނުގެފާނުގެ ވެރިކަމުގެ މެދެއްހާ ތަނުގައި ސައީދު (ރއ) މަދީނާއި އިން ކޫފާ އަށް ދިރިއުޅުން ބަދަލުކުރެއްވިއެވެ. އަދި ކޫފާގައި ދިހަ އަހަރު ދިރިއުޅުއްވިއެވެ. އެއަށްފަހު މުއާވިޔަތުގެފާނަށް ވެރިކަން ލިބި ވެރިކަން ސީރިއާއަށް ބަދަލުކުރެއްވުމުން އަބުރާ މަދީނާއަށް ސައީދު ދިރިއުޅުއްވުން ބަދަލުކުރެއްވިއެވެ.


Amiree ah musara nudhinumun New ah FIFA ge adhabu\nއަމީރީއަށް މުސާރަ ނުދިނުމުން ނިއުއަށް ފީފާގެ އަދަބު\nމިދިޔަ އަހަރު ނިއު ރޭޑިއަންޓަށް ކުޅުނު އަފްގާނިސްތާންގެ ޑިފެންޑަރު ޒޯހިބް އިސްލާމް ހާރޫން އަމީރީއަށް ދޭން ޖެހޭ ފައިސާ ދިނުމަށް ތަކުރާރުކޮށް އެންގުމުންވެސް މުސާރަ ދިން މުއްދަތު ފަހަނައަޅައި ދިއުމުން، ފީފާގެ އަދަބު ނިއު އަށް އަތުވެއްޖެ އެވެ.\nފީފާއިން އަޅާފައިވާ ފިޔަވަޅަކީ، ކުރިއަށް އޮތް ޓްރާންސްފާގެ ތިން ޕީރިއަޑްުގައި ނިއުއަށް އާ ކުޅުންތެރިން ރަޖިސްޓްރީ ނުކުރެވޭ ގޮތް ހެދުމެވެ.\nނިއު ރޭޑިއަންޓާ ދެކޮޅަށް އަމީރީ، މިދިޔަ އަހަރު ފީފާ އަށް ހުށަހެޅި މައްސަލަ ބެލުމަށް ފަހު، މިއަހަރުގެ ފެބްރުއަރީ މަހު ފީފާއިން ވަނީ އޭނާ އަށް މުސާރައިގެ ގޮތުގައި ދޭން ޖެހޭ، 13،250 ޑޮލަރާއި ގަވާއިދާ ހިލާފަށް އެއްބަސްވުން އުވާލުމުން، އޭނާއަށް ލިބުނު ގެއްލުމުގެ ބަދަލުގައި އިތުރު 30،130 ޑޮލަރު ދިނުމަށް އަންގާފަ އެވެ.\nފީފާއިން ދިން 45 ދުވަހުގެ މުއްދަތުގައި، އެންގި އެންގުމަށް އަމަލު ކޮށްފައި ވޭތޯ ބެލުމަށް ފީފާއިން ވަނީ ނިއު ރޭޑިއަންޓަށް މި މަހު 15 ދުވަހު ސިޓީ ފޮނުވާފަ އެވެ. ފީފާއިން ފޮނުވި ސިޓީއަށް ޖަވާބު ދީފައެއް ނުވެ އެވެ. އިއްޔަ ފީފާއިން ފޮނުވާފައިވާ ސިޓީގައި ވަނީ އަދަބެއްގެ ގޮތުން ކުރިއަށް އޮތް ޓްރާންސްފާ ތިން ޕީރިއަޑުގައިވެސް އާ ކުޅުންތެރިޔެއް ރަޖިސްޓްރީ ނުކުރެވޭނެ ކަމަށް އަންގާފަ އެވެ. އެހެންނަމަވެސް، އެ ފައިސާ ދައްކައި ފިނަމަ ފީފާގެ އަދަބު އެޕްލައި ނުވާނެ ކަމަށްވެސް ފީފާއިން ބުނެފައި ވެއެވެ. އެވެ.\nމިދިޔަ އަހަރު މެދުތެރެއިން، އަމީރީ ރާއްޖެ ދޫކޮށް ދިޔައީ ނިއުގެ މެނޭޖުމެންޓުން އޭނާއަށް ދޭން ޖެހޭ މުސާރަ ނުދިނުމުން، މެނޭޖުމެންޓާ މައްސަލަ ޖެހިގެންނެވެ. ނިއުގެ އޮފިޝަލަކު އޭރު ބުނީ، އަމިރީއަށް މުސަރާ ދޭން ދިއުމުން އެ ފައިސާގައި ހިފުމަށް އޭރު އޭނާ ދެކޮޅު ހެދި ކަމަށާއި އޭނާ އެކަން ކުރީ، ކުލަބާ ދެކޮޅަށް މައްސަލަ ހުށަހެޅުމަށް ބަހަނާއެއް ދެއްކުމުގެ ގޮތުން ކަމަށެވެ. އޭގެ ބަދަލުގައި އޭނާގެ ފަރާތުން ޑިމާންޑް ކުރީ ކޮންޓްރެކްޓްގައި ނުހިމެނޭނެ ކަންތައްތަކެށް ކަމަށް އޮފިޝަލް ބުންޏެވެ.\nނިއު އިން އޭރު، ބުނީ އަމީރީ ރާއްޖެ ދޫކޮށް ދިޔައީ ޓީމުގެ ކޮންޓްރެކްޓްގައި ހުއްޓައި ޓީމަށް ނާންގައި ކަމަށާއި، އެކަމާ ގުޅިގެން އޭނާގެ މައްސަލަ ފީފާއަށް ހުށަހަޅާނެ ކަމަށެވެ. އެހެންނަމަވެސް ނިއު އިން އެ މައްސަލަ ފީފާއަށް ހުށަހަލާފައެއް ނުވެ އެވެ.\nނިއު ރޭޑިއަންޓްގެ ލޯކަލް 10 ކުޅުންތެރިންނަށް މުސާރައިގެ ގޮތުގައި ދޭން ޖެހޭ 2.8 މިލިއަން ރުފިޔާ ނުދީ އޮތުމުން، އެފްއޭއެމްގެ އެގްޒެކެޓިވް ކޮމިޓީން ނިއު ރޭޑިއަންޓް ސަސްޕެންޑް ކުރީ މި އަހަރުގެ ޖަނަވަރީ މަހު އެވެ. އެކްސްކޯއިން އެޅި ސަސްޕެންޝަންގެ ފިޔަވަޅު މާޗް މަހު 25 ގައި ބޭއްވި ކޮންގްރެސް އާ ހަމައަށް ދެމި އޮތެވެ. އެ ދުވަހު ބޭއްވި ކޮންގްރެސްގައި ކުލަބުތަކުން ވޯޓް ދީފައި ވަނީ، ނިއު ރޭޑިއަންޓްގެ ސަސްޕެންޝަން އެގޮތުގައި ދެމެހެއްޓުމަށެވެ.\nނިއު އަށް 2017 ވަނަ އަހަރު ކޯޗް ކޮށްދިން ޕޯޗްގަލްގެ ބެނާޑޯ ޓަވަރޭޒްއަށް ދޭން ޖެހޭ މުސާރަ އާއި ކޮންޓްރެކްޓް ބާތިލު ކުރުމުން ދޭން ޖެހޭ ބަދަލު ނުދީ އޮތުމުން އޭނާގެ ފަރާުން ހުށަހެޅި މައްސަލަވެސް ފީފާއިން ދަނީ ބަލުމުންނެވެ. އަދި މިދިޔަ އަހަރު ނިއު އަށް ކުޅުނު ސްޕެއިންގެ ފޯވަޑް ގްއިލާމް މާޓީ މިސްޓްގެ ކޮންޓްރެކްޓް ބާތިލު ކުރުމުން އޭނާ އަށް ދޭން ޖެހޭ ބަދަލު ނުދީ އޮތުމުން އޭނާގެ ފަރާތުންވެސް ވަނީ ފީފާއަށް މައްސަލަ ހުށަހަޅާފަ އެވެ. އަދި މިދިޔަ ދެ އަހަރު ނިއު ރޭޑިއަންޓްގައި މޮޅު ކުޅުމެއް ދެއްކި، އެންހަލް ރުއިސް 'ކަންޑެލާ' އަށް ދޭން ޖެހޭ މުސާރަ ވެސް ނުދީ އޮތުމުން އެ މައްސަލަވެސް ފީފާއަށް ހުށަހަލާނެ ކަމަށް މީގެ ކުރިން އޭނާގެ އެޖެންޓް ވަނީ ބުނެފަ އެވެ.\nއަމީރީއަށް 45 ހާސް ޑޮލަރު ދޭން ފީފާއިން ނިއުއަށް އަންގައިފި\nނިއުއާ ދެކޮޅަށް ފީފާއަށް މައްސަލަ ވައްދައިފި


Niyaama resortun positive Case thakeh fenihje – Iru\nލަހޫ· 30 ޑިސެންބަރު 2020\nނިޔާމަ ރިސޯޓުން ޕޮޒިޓިވް ކޭސްތަކެއް ފެނިގެން ރިސޯޓް މޮނިޓަރިންގ ހާލަތަށް ގެންގޮސްފިއެވެ\nހެލްތު އިމަޖެންސީ އޮޕަރޭޝަން ސެންޓަރުގައި މިރޭ ބޭއްވި ނޫސްވެރިންގެ ބައްދަލުވުމުގައި އެސެންޓަރުގެ ތަރުޖަމާނު ޑރ.ނަޒްލާ ރަފީޤް ވިދާޅުވީ ނިޔާމަ ރިސޯޓުން މިއަދު7މީހުން ކޯވިޑް-19އަށް ޕޮޒިޓިވްވަފައިވާކަމަށެވެ. ރާއްޖޭގައި ކޯވިޑް-19އަށް ޕޮޒިޓިވްވާ މީހުންގެ ޢަދަދު މަދުވެފައި އޮންނަތާ ދުވަސްތަކެއްވެފައިވާއިރު، ވަރަށް މަދުފަހަރެއްގައިނޫނީ ރިސޯޓެއް މޮނިޓަރިންގެ ޙާލަތަށް ގެންގޮސްފައިނުވެއެވެ. ނިޔާމަ ރިސޯޓުން މިއަދު ޕޮޒިޓިވްވީ2ފަތުރުވެރިންނާއި5މުވައްޒަފުންނެވެ.\nޑރ.ނަޒްލާ ވިދާޅުވީ ނިޔާމަ ރިސޯޓް މިވަގުތު މޮނިޓަރިންގައި އޮތުމާއެކު އެރަށަށް “ސްޕްލިޓް ސްޓޭ” ހެދުމާއި ސްޓާފުން އެކި ތަންތަނަށް ދިއުން މިވަގުތު ހުއްޓުވާފައިވާކަމަށެވެ. މީގެ އިތުރުން އެރަށުގައި ރެންޑަމް ސާމްޕަލް ނެގުމުގެ މަސައްކަތް ދ.އަތޮޅު ހޮސްޕިޓަލާއި ނިޔާމަ ރިސޯޓްގެ ކަމާގުޅޭ ޓީމާއެކު ކުރަމުންދާކަންވެސް ޑރ.ނަޒްލާ ފާހަގަކުރެއްވިއެވެ.\nނިޔާމަ ރިސޯޓުން މިއަދު ޕޮޒިޓިވް7ކޭސް ފެނިފައިވާއިރު އެޗްޕީއޭއިން ހާމަކުރި އެންމެފަހުގެ ތަފާސްހިސާބުތަކުން ދައްކާގޮތުން 10 މީހުންވަނީ ރިސޯޓްތަކުން ޕޮޒިޓިވްވެފައެވެ. މިއާއެކު މިހާތަނަށް 70 އަށްވުރެ ގިނަ މީހުން ރިސޯޓްތަކުގައި އެކްޓިވް ކޭސްތަކުގެ ގޮތުގައި އެބަތިބިކަން އެޗްޕީއޭގެ ތަފާސްހިސާބުތަކުން ދައްކައެވެެ.\nޓެކްސް އެޕީލް ޓްރައިބިއުނަލަށް ޚަދީޖާ ނަޢީމް އައްޔަން ކުރައްވައިފި


H.Dh Atoll volley mubaaraathugai 10 team baiverivejje\nހދ އަތޮޅު ކައުންސިލުން އިންތިޒާމްކޮށްގެން މި މަހު ބޭއްވުމަށް ހަމަޖެހިފައިވާ އަތޮޅު ވޮލީ މުބާރާތުގައި 10 ޓީމަކުން ބައިވެރިވެއްޖެ އެވެ.\nއަންހެން އަދި ފިރިހެން ދެ ޖިންސުގެ މީހުންނަށް ބައިވެރިވެވޭ ގޮތަށް ހުޅުވާލެވުނު މި މުބާރާތުގައި ބައިވެރި ވެފައިވަނީ އަންހެން6ޓީމަކާއި ފިރިހެން4ޓީމަކުންނެވެ. އަންހެން ޓީމް ތަކުގެ ތެރޭގައި ހިމެނެނީ ކުޅުދުއްފުށީ، ނައިވާދޫ ޓްރެއިނަރސް ސްޕޯޓްސް ކުލަބް، ހަނިމާދޫ، ނޮޅިވަރަންފަރު ސްޕޯޓްސް ކުލަބްގެ އިތުރުން ނޮޅިވަރަމް ޒުވާނުންގެ ގުޅުމާއި ކުމުންދޫ ސްޕޯޓްސް ކުލަބެވެ. ފިރިހެން ޓީމް ތަކުގެ ތެރޭގައި ހިމެނެނީ ކުޅުދުއްފުށީ އެކުވެރިންގެ ދިރުން، ނޮޅިވަރަމްގެ އިތުރުން ފިނޭ އާއި ވައިކަރަދޫ އިންސްޕިރޭޝަން ފޮރ ޔޫތު އެންވަޔަރމަންޓް އެންޑް ސްޕޯޓްސް (ވިޔެސް) އެވެ.\nމި މަހު 20 ވަނަ ދުވަހު ފެށުމަށް ހަމަޖެހިފައިވާ މި މުބާރާތް ކުރިއަށް ގެންދިއުމަށް ހަމަޖެހިފައިވަނީ ކުޅުދުއްފުށީ ޒޯން ސްޓޭޑިއަަމްގެ ވޮލީކޯޓްގައެވެ. މުބާރާތް ފެށުމަށް ހަމަޖެހިފައި ވަނީ އެ ދުވަހު ހަވީރު 16:30 ގަ އެވެ. ފުރަތަމަ މެޗު ގައި ބައްދަލު ކުރަން ހަމަޖެހިފައިވަނީ ކުމުންދޫ ސްޕޯޓްސް ކުލަބާއި ނޮޅިވަރަމްފަރު ސްޕޯޓްސް ކުލަބެވެ.\nމުބާރާތް ކުރިއަށް ދިއުމަށް ހަމަޖެހިފައިވަނީ މި މަހު 20 ން 26 އަށެވެ. ފިރިހެން އެއް ގުރޫޕް ސްޓޭޖް އަކަށް އޮތް ނަމަވެސް އަންހެން ޓީމްތައް ވަނީ2ގުރޫޕް ސްޓޭޖް އަކަށް ބަހާލެވިފަ އެވެ. ކޮންމެ ދުވަހަކު3މެޗް ކުޅުމަށް ހަމަޖެހިފައިވާއިރު މެޗް ތަށް ކުޅޭނީ ހަވީރު އާއި ރޭގަނޑު ހިމެނޭ ގޮތަށެވެ. މި މުބާރާތް ހޯސްޓް ކުރަނީ ޑަބްލިއު ސްޕޯޓްސް އެކަޑަމީންނެވެ.


Supreme Court Ge3Fandiyaarun Geyah Vadaigannavaa - Dhiyana - Vaguthu\nސްޕްރީމް ކޯޓްގެ3ފަނޑިޔާރުން ގެއަށް ވަޑައިގަންނަވާ - ދިޔާނާ\nސްޕްރީމް ކޯޓުގައި އެއްމެ އިސްކޮށް ތިއްބެވި ތިން ފަނޑިޔާރުން ހަނު ތިއްބެވުމުގެ ބަދަލުގައި އަބުރުވެރިކަމާއެކު ގެޔަށް ވަޑައިގަތުމަށް ކުރީގެ ބަންޑާރަނައިބު ދިޔާނާ ސައީދު ވިދާޅުވެއްޖެ އެވެ.\nދިވެހިރާއްޖޭގެ ސްޕްރީމް ކޯޓުގައި ތިއްބެވި އިސް ފަނޑިޔާރުންނާއި މެދު ނުރުހުން ފާޅުކުރައްވާ އެބޭފުޅުން ގެއަށް ވަޑައިގަތުމަށް ދިޔާނާ ގޮވާލެއްވީ އެކަަމަނާ ކުރެއްވި ޓުވީޓެއް ގައެވެ.\nދިޔާނާ ކުރެއްވި ޓުވީޓުގައި ވިދާޅުވެފައިވަނީ ގާނޫނުގައި ބަޔާން ކުރާ އިޖުރާއަތްތަކާއި ޚިލާފަށް ފަނޑިޔާރުން ހައްޔަރުކޮށް، އެންޓި-ޓޯޗަރ ޤާނޫނާވެސް ޚިލާފަށް މީހުން އެކަހެރިކޮށް ބަންދުކޮށް، ފަސާދައިގެ ސުވާލު މަތިވާގޮތަށް ޝަރީއަތް ހިންގާ ޤާނޫނީ ބާރު އުވިދާއިރު، ސުޕްރީމް ކޯޓުގެ ތިން ފަނޑިޔާރުން ހަނު ތިއްބެވުމުގެ ބަދަލުގައި ގެޔަށް ވަޑައިގަތުން މާ އަބުރުވެރި ކަމަށެވެ.\nQaanoonuga bayaankuraa ijuraa'athaa khilaafah fandiyaarun hayyarukoh, Anti-Torture Qaanoonaa khilaafah ekaherikoh bandhukoh, fasaadhaige suvaalu mathivaa gothah shareeaiy hingaa qaanoonuge baaru uvidhaairu SCge3fandiyaarun hanu thibbevumuge badhaluga geyah vadaigathun aburuveri\n— Dhiyana ? (@dhiyanasaid) April 28, 2018\nކުރީގެ ބަންޑާރަ ނައިބުކަން ކުރެއްވި ދިޔާނާ އަކީ ރާއްޖޭގެ ކޯޓްތަކުގައި ކުރިއަށް ގެންދާ ޝަރީއަތްތަކާއި ދެކޮޅަށް ވަރަށް ބޮޑަށް ވާހަކަފުޅު ދައްކަވާ ބޭކަނބަލެކެވެ.\nދިޔާނާ މިފަދައިން ނުރުހުން ފާލުކުރައްވާފައި މިވަނީ ކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު މުހައްމަދުގެ މައްޗަށް ދައުލަތުން ދައުވާ ކުރަމުންދާ ދަނޑިވަޅެއްގައެވެ.\nދިޔާނާ އޭސީސީ އަށް : ތަހުގީގުކުރަންވީ އަމާބުނީތީ ފަރަށްދާ އުސޫލުކުންނެއް ނޫން\nޖާބިރުގެ އަނބިކަނބަލުން ދިޔާނާއަށް ވެސް ޕްރައިމަރީ ނާކާމިޔާބުވެއްޖެ\nއިމްރާންގެ ހުކުމް ބާތިލް ނުވަނީސް ވަޒީރު ކަމުގެ ޝަރުތު ހަމަވި ކަމަށް ނުބެލެވޭނެ - ދިޔާނާ\nއޭޕްރީލް 28, 2018 17:04\nތި ގެ އަށް ތަ؟\nއޭޕްރީލް 28, 2018 17:15\nދިޔާނާ ދެން މަޑުން ގޭގާ ހުރޭ!\nއޭޕްރީލް 28, 2018 17:21\nޜޭގަނޑު ދަންވަރު ފަޅުރައްރަށައް އަރާ ބުއްފުޅިބޯހެން ރާފުޅި ތުނބުގައި ޖަހައިގެން ބުއީމާ މަދެން ބުނާނެއެއްޗެއް ނެތް.\nއޭޕްރީލް 28, 2018 17:25\nގެއަށްދޭ ދިޔާނާ. އެބަހުރި ދާއިންކަނބާކިޔާ ގެއެއް ޖާބިރު ގަނެފަ ނެހެދިފަ. ފައިސާ ނެތީކަމަށް ދައްކަންކަމަށްވެސް ވެދާނެ. ދެން އެހެންނޫނީ އަނބުވިއްކައިގެ ފައިސަ ހޯދައިގެން އެގެ ހަދަންވީނު، ތިހިރީ ނަޝީދު ދުނިޔޭގެ ކޯޓަށް ގެންދަންބުނި ކަނބުލޭގެ. ކޮބާ އެމައްސަލަ. ހިނދުނީތަ؟ ކީއްކުރަން ރާއްޖެއަށް އައިސްގެން ތިއުޅެނީ. މާރަނގަޅުވާނެ ބޭރު ކަރަތައް. އެކަމަކު ރާއްޖެއިން ލިބޭ ލާރިކޮޅު ރަނގަޅުވެފަ އަގު ހުންނަނެތީ މާލެއައީދޯ\nއޭޕްރީލް 28, 2018 18:36\n3 ފަޑިޔާރުން މަހުޟަރުދުވަސްމަތިން ހަދާންކުރޭ.\nއޭޕްރީލް 29, 2018 08:16\nމަހުޝަރުދުވަހަކީ، ހަމައެކަނި އެ3 ފަނޑިޔާރުންނަށް އޮތްދުހަކަކީތަ؟ ކަލޭމެން ޣައިރު ދީނުގެ މީހުނާ ބައިއަތު ހިފައިގެން އެމީހުނަށް ޘަނާ ތިކިޔަނީ ކަލޭމެނަށް މަހުޝަރުދުސް ނެތްކަމަސްހީކޮށްތަ؟ ބަލަ އެދުވަހަކީ، އެންމެންނަށް އަންނާނެ ދުވަހެއް. ﷲ ތައާލާގެ ދީން މިދުނިޔެއިން ނައްތާލަން މަސައްކަތް ކުރާ ބަޔަކާ އެއްކޮޅަށް ވާހަކަދެއްކީ ކީއްވެތޯ ނާހާނެކަމަށްތަ ހީކުރަނީ؟ އެދުވަހުން ތިމާގެ އެންމެހާ އަމަލުތަކާމެދު ސުވާލުކުރެވޭނެ. އެމީހަކު ކުރި އަމަލެއް އެމީހަކަށް.\nއޭޕްރީލް 28, 2018 19:04\nދިޔާނާ ބޯގޯސްވީދޯ ފިރިކަލުން އަތުގައި ހުރި ހުރިހާ ފައިސާއެއް ބަޣާވާތްކުރުމަށް ޚަރަދުކޮށް ފައި އެކަން ކާމިޔާބުނުވުމުން\nއޭޕްރީލް 28, 2018 19:24\nޖާބިރަކީ އެތައް ރައްޔިތުންގެ ހައްގުތަކަށް އަރާގެންފައިވާ މީހެއް މުވައްޒަފުންގެ މުސާރައިން ޕެންސަން ނަގުގައި ކަޑާފައި އެފައިސާ ޕެންސަން އޮފީހަށް ހަވާލެއްނުކުރޭ.\nއޭޕްރީލް 28, 2018 20:13\nކަނބުލޯ މާތްﷲ އަށް ބިރުވެތިވެ އިސްތަށިފުޅު ނިވައި ކުރައްވައިގެން ގެވެހި އަންބެއްގެ ގޮތުގައި ގޭގައި މަޑުކުރައްވާ.\nއޭޕްރީލް 28, 2018 20:43\nމަންޖެ ތިހެން ނުބުންޏަކަސް3ފަނޑިޔާރުން ކޮންމެ ދުވަހެއްގެ މަސައްކަތް ނިންމަވާފައި ގެއަށް ވަޑައިގަންނަވާ!\nއޭޕްރީލް 28, 2018 20:44\nއޭތް! އަނބެއް ކިތައް ރުފިޔާއަށް! އަނބު ގަންނަން ގެއަށް ހިގާދާނަން.\nއޭޕްރީލް 28, 2018 22:31\nމުޅިން ރޫޖެހި ވަރުދޫވެފައި ހުރި އަނބުތަށް މަށެއް ނުގަންނާނަން.\nއޭޕްރީލް 29, 2018 08:12\nމީނަ އެންގީމަވާނީ އެންމެންވެސް ގެއަށްދާން. ދިވެހިރާއްޖޭގެ މީހުން އަތުން ފައިން މަސައްކަތްނުކޮށް ކައިގެން ބޮއެގެން މިއުޅެނީ. މިއަންހެން ދައިތަ ދޭ ފައިސާއިންނޯލަ.\nއޭޕްރީލް 29, 2018 08:49\nއަމުރެއްތޯ މި ނެރުއްވީ ލޮލީ ލޯ ފާމުމުން


BREAKING: Shujoon aa Azmiralda Supreme courtah ayyan kuran majileehun ruhun dheefi | Mihaaru\nޝުޖޫނާއި އަޒްމިރަލްދާ ސުޕްރީމް ކޯޓަށް އައްޔަން ކުރަން މަޖިލިހުން ރުހުން ދީފި\nޝުޖޫން (ވ) އާއި އަޒްމިރަލްދާ. ދެ ބޭފުޅުން ސުޕްރީމް ކޯޓަށް އައްޔަން ކުރަން ފެންނަ ކަމަށް މަޖިލިހުން ވަނީ ރުހުން ދީފައި. ---\nދީނީ އިލްމުވެރިންގެ މެދުގައި ބޮޑު ހިޔާލު ތަފާތުވުންތަކެއް އުފެދިފައިވަނިކޮށް، އަޒްމިރަލްދާ އާއި ޝުޖޫނަށް ރުހުން ދިނުމަށް މަޖިލިހުން ފާސް ކުރީ ވޯޓުގައި ބައިވެރިވެވަޑައިގެންނެވި 62 މެމްބަރުންގެ އަޣުލަބިއްޔަތުންނެވެ. ރުހުން ދޭން ނުފެންނަ ކަމަށް އެއް ބޭފުޅަކު ވޯޓު ދެއްވި އިރު، ވަކި ގޮތަކަށް ވޯޓު ނުދެއްވާ އެއް މެމްބަރަކު އިންނެވި އެވެ.\nސުޕްރީމް ކޯޓަށް ޝުޖޫނާއި އަޒްމިރަލްދާ އައްޔަން ކުރަން އެންމެ ފުރަތަމަ ޖުޑިޝަލް ސާވިސް ކޮމިޝަން (ޖޭއެސްސީ) އަށް ލަފާ ދެއްވީ ރައީސް އިބްރާހިމް މުހައްމަދު ސޯލިހެވެ. އަދި ޖޭއެސްސީން ވަނީ ދެ ބޭފުޅުން ސުޕްރީމް ކޯޓަށް އައްޔަން ކުރަން ނިންމައި، އެ ކަން މަޖިލިހުގެ ތަޅުމަށް ފޮނުވައިފަ އެވެ. އަޒްމިރަލްދާ އާއި ޝުޖޫނަށް ރުހުން ދިނުމަށް މަޖިލިހުގެ ޖުޑިޝަރީ ކޮމިޓީން ވަނީ ނިންމައިފަ އެވެ.\nސުޕްރީމް ކޯޓުގެ ފަނޑިޔާރުންގެ ބެންޗުގެ އަދަދު ހަތަކަށް އިތުރުކުރަން ކޯޓުތަކުގެ ގާނޫނަށް ގެނައި އިސްލާހުގެ ދަށުން ފަނޑިޔާރު ކަމަށް ކުރިމަތިލާން ހުޅުވާލި ފުރުސަތުގައި ހައި ކޯޓުގެ ބައެއް ފަނޑިޔާރުން ވެސް ސުޕްރީމް ކޯޓަށް ކުރިމަތިލެއްވި އެވެ.\nރައްޔިތުންގެ މަޖިލިހުގެ ޖުޑިޝަރީ ކޮމިޓީގެ ރިޕޯޓަށް މަޖިލިހުގައި ބަހުސް ކުރައްވައި މަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފް ވިދާޅުވީ އިންސާނީ ހައްގުތަކާ ބެހޭ ގޮތުން ފުޅާ ދާއިރާއެއްގައި މަޝްވަރާ ކުރަމުން އަންނަ ދަނޑިވަޅެއްގައި ސުޕްރީމް ކޯޓަށް ދެ އަންހެން ފަނޑިޔާރުން އައްޔަން ކުރުމަކީ އަންހެނުން ބާރުވެރި ކުރުވަން ކުރިއަށް އެޅޭ ފިޔަވަޅެއް ކަމަށެވެ.\n"ރާއްޖޭގެ ދެބައިކުޅަ އެއް ބަޔަކީ އަންހެނުން. އެހެން ކަމަށްވީ އިރު، އަޅުގަނޑުމެންގެ ބަހާއި އަމަލު ސީދާ ކުރުމަކީ މުހިންމު ކަމެއް ކަމުގައި އަޅުގަނޑު ދެކެން،" ޝަރީފް ވިދާޅުވި އެވެ.\nޝަރީފް ވިދާޅުވި ގޮތުގައި މެލޭޝިއާ ފަދަ އިސްލާމީ ގައުމުތަކުގެ ސުޕްރީމް ކޯޓުތަކާއި އުއްތަމަ ފަނޑިޔާރުންނަށް އަންހެން ބޭފުޅުން ވަނީ އައްޔަން ކުރައްވައިފަ އެވެ. އެހެންވެ، އެ ކަންކަމަށް ރިއާޔަތްކޮށް، ޝުޖޫނާއި އަޒްމިރަލްދާ ސުޕްރީމް ކޯޓަށް އައްޔަން ކުރަން ތާއީދު ކުރައްވާ ކަމަށް އޭނާ ވިދާޅުވި އެވެ.\nމަޑުއްވަރީ ދާއިރާގެ މެމްބަރު އަދި ޕީއެންސީގެ ޕާލަމެންޓްރީ ގްރޫޕްގެ ލީޑަރު އާދަމް ޝަރީފް ވިދާޅުވީ ޝަރުއީ ނިޒާމު ހަރުދަނާ ކުރުމަކީ ކޮންމެހެން ބޭނުންތެރި ކަމެއް ކަމަށެވެ. އަދި ޝަރުއީ ނިޒާމު ހަރުދަނާ ކުރުމަށް މަޖިލިހުގެ ތެރޭގައި ގިނަ މަސައްކަތްތަކެއް ކުރަމުން އަންނަ ކަމަށް އާދަމް ޝަރީފް ވިދާޅުވި އެވެ.\n"އެންމެ މުހިންމު ކަމަކީ ސިޔާސީ ނުފޫޒު ޝަރުއީ ނިޒާމުގެ ތެރެއަށް ނުވަންނާނެ ގޮތަކަށް، އަޅުގަނޑުމެންގެ ކަންކަން ބައްޓަން ކުރުން. މިކަމުގައި ސިޔާސީ ޕާޓީތަކުގެ ދައުރު ވަރަށް ބޮޑު ކަމަށް ގަބޫލު ކުރެވޭ. އިހްލާސްތެރިކަމާ އެކީގައި ޝަރުއީ ނިޒާމު އިސްލާހު ކުރުން މަސައްކަތް ކުރުމަކީ އަޅުގަނޑު ދެކޭ ގޮތުގައި އެންމެން ވެސް ކުރަން ޖެހޭނެ ކަމެއް،" އާދަމް ޝަރީފް ވިދާޅުވި އެވެ.\nވިލިމާލެ ދާއިރާގެ އަމިއްލަ މެމްބަރު އަހުމަދު އުޝާމް ވިދާޅުވީ ސުޕްރީމް ކޯޓަށް އަންހެން ބޭފުޅުން އައްޔަން ކުރުމުގައި ދީނީ ގޮތުން ހިޔާލު ތަފާތުވުންތަކެއް އުފެދިފައި އޮތަސް، އިސްލާމް ދީނުގައި މިކަމަކީ ސަރީހަ ނަސްލުން ހަރާމް ކަމެއް ކަމަށް ކަނޑައަޅާފައި ނުވާ ކަމަށެވެ. އެހެންވެ، ސުޕްރީމް ކޯޓަށް އައްޔަން ކުރަން ހުށަހަޅާފައިވާ ނަންތަކަށް ތާއީދު ކުރައްވާ ކަމަށް ވެސް އުޝާމް ވިދާޅުވި އެވެ.\nއުޝާމް ވިދާޅުވި ގޮތުގައި ޝުޖޫނާއި އަޒްމިރަލްދާއަކީ މިފަދަ މަގާމަކަށް ގާބިލް، ތައުލީމީ ދެ ބޭފުޅުންނެވެ.\nބައެއް އިލްމުވެރިން ދަނީ އިސްލާމް ދީނުގައި އަންހެނުން ފަނޑިޔާރުކަން ކުރުން ހުއްދަ ނޫން ކަމަށް ބުނަމުންނެވެ. އަދި ރާއްޖޭގެ ފަތުވާ މަޖިލިހުން ވަނީ އަންހެނުންނަށް ފަނޑިޔާރު ކަން ނުކުރެވޭނެ ކަމަށް ބުނެ، ބަޔާނެއް ނެރެފަ އެވެ. އެކަމަކު، އެއަށް ރައްދުދީ އެހެން ބައެއް އިލްމުވެރިންނާއި އެހެން ބައެއް ބޭފުޅުން ވިދާޅުވަނީ އަންހެން ފަނޑިޔާރުން އައްޔަން ކުރުމަކީ ދީނުގެ އަސްލަކާ ހިލާފު ކަމެއް ނޫން ކަމަށެވެ.\nރައްޔިތުންގެ މަޖިލިސް ފަނޑިޔާރުން ސުޕްރީމް ކޯޓް މަޖިލީހުގެ މެމްބަރުން ގާޒީ އާއިޝާ ޝުޖޫން ޑރ. އަޒްމިރަލްދާ ޒާހިރު\n63 ކޮމެންޓް, 258 ރިއެކްޝަންސް\nމި ސަރުކާރަކުން ތަފާތު ކުރުމެއް އެއްވެސް ކަމެއްގައި ނުގެންގުޅުއްވާނެ. ދެ ކުލައިގެ ދެ ފަނޑިޔާރުން. ސާބަހޭ ރައީސް ސޯލިހް. މަޑުން ހުއްޓަސް ތިއީ ގަދަގޮލައެއް.\nޑރ. އޒުމިރަލްދާ އުއްތަމަށް ފަނޑިޔާރުކަމަށް އައްޔަން ކުރަންފެނޭ\nފަނޑިޔާރުންގެ ޝަރުތުތައް: 1- މުސްލިމެއް ކަމުގައިވުން 2- ބާލިޢުވުން 3- ބުއްދިހުރުން 4- މިނިވަނަކު ކަމުގައިވުން 5- ފިރިހެނަކު ކަމުގައިވުން 6- އަދުލުވެރިޔަކު ކަމުގައިވުން 7- ކީރިތި ގުރުއާނާ ހަދީސްގެ ހުކުމްތައް އެނގުން 8- އިޖުތިހާދު ކުރާނޭގޮތް އެނގުން 9- އިޖުމާއު އެނގުން 10- ކީރިތި ގުރުއާނުގެ ތަފްސީރު އެނގުން\nދީނީ ގޮތުން އެއީ ހަލާލު ކަމެއް.\nބޮލާއި އިސްތަށިގަނޑާއި ކަރުވެސް އަންހެން ކަނބަލުން ނިވާކުރުމަށް ދީނުގެ އަސްލުތަކުގައި އޮންނަކަންވެސް ނޭގޭ ނަމަ ދެން އިތުރަށް ބުނެދޭނެ އެއްޗެއް ނެތެވެ. މިކުރެވެނީ އިސްލާހުތޯ ނޫނީ ފަސާދަތޯ؟\nފަސާދަ ނޫން އެހެންކަމެއް ނެތް... ޤައުމަށް ހުރި ހިތާމައެއްގެ ބޮޑު ކަމާއެވެ. އުންމަތުގެ ރަސޫލާ ހަދީސް ކުރެއްވީ އެބައެއްގެ މައްޗަށް ވެރިއަކަށް އަންހެނަކު އިސްކޮށްފި ޤައުމަށް ނާކާމިޔާބު ހުއްޓެވެ....މިއީ ވަކި ޒަމާނަކަށް ނިސްބަތްވާ ގޮތަށް ބުނެފައޮތް ބުނުމެއްނޫންހެން ހީވަނީ.\nކޮބާ މައްސަލައަކީ؟ މޫނު ބުރުގާ އެޅިޔަސް ހުރިހާވެސް އެއްޗަކީ މީހާގެ އަގީދާ.\nވަރަށް އުފާވޭ ބޮޑެތި މަގާމުތަކަށް މާލޭ ގޭގޭ ކުދިން ހަމަޖައްސާތީ. އެކަމަކު ހާހަކުން އެއްފަހަރު ރަށެއްގެ ކުއްޖަކުވެސް ނުލާށެކޭނޫން، އެހެންނޫނީ މާބޮޑަށް އަޅައިގަންނާނެ.\nސުޕަރ މެޖޯރިޓީ 65 ގޮނޑި ދެކެ ބިރުން - ހަގީގީ ބިރުވެތިވާން ޖެހޭ ފަރާތަކީ މާތްﷲ އެވެ.\nﷲ ހަރާމް ކުރެއްވި ކޮންކަމެއްތޯ ކުރީ؟\nބާރުތައް ދެއްވައި ހަމަ އެބާރުތައް ގެންދަވާ ފަރާތަކީވެސް މާތްﷲ އެވެ. ޝަރުއީ ނިޒާމު އިސްލާހު ކުރުމުގެ ނަމުގައި ޗަރުކޭސް ނުކުޅުއްވާށެވެ.\nއިސްލާމީ ގައުމެއްގެ ފަނޑިޔާރަކަށް ވުމުގެ ކުރިން ތިދެމީހުންގެ އައުރަ ނިވާކުރުން ވަރަށް މުހިއްމު. ބުރުގާ އެޅީމަ ނޫނީ ފަނޑިޔާރުކަން ނުދޭތި.\nބުރުގާ އެޅީމަ ހުރިހާކަމެއް ފުރިހަމަވީތަ؟ ބުރުގާ އަޅާގެން ކޮންމެގޮތަކަށް އުޅުނަސް އޯކޭ؟! އެހެން އުޅޭމީހުންވެސް މިޤައުމުގަ އުޅޭ!\nކިތަންމެ ރީތި ފޮޓޮއެއް ޖަހާނަމޭ ހިތާ އުޅުނަސް ތިއަށްވުރެ ތާހިރު ފޮޓޯއެއް ހޯދާކަށް ލާހިކެއް ނޫން.


ޕަބްލިޝްކުރި ތާރީޚް: 06 ޖޫން 2020\nކްރިކެޓް ބޯޑް އޮފް މޯލްޑިވްސްގެ ހިންގާ ކޮމިޓީގެ އިންތިޙާބު ފަސްކުރުން\n8 އޯގަސްޓް 2020 ގައި ކުރިކެޓް ބޯޑް އޮފް މޯލްޑިވްސް ގެ ހިންގާ ކޮމިޓީގެ ދައުރު ހަމަވާނެއެވެ. މިގޮތުން ކުރިކެޓް ބޯޑް އޮފް މޯލްޑިވްސްގެ އައު ހިންގާ ކޮމިޓީއެއް އިންތިހާބުކޮށް ކުރިކެޓް ބޯޑް އޮފް މޯލްޑިވްސް ހިންގުމުގެ އެންމެހާ މަސްއޫލިއްޔަތްތަށް އަލަށް އިންތިހާބުވާ ހިންގާ ކޮމިޓީއާއި ހަވާލު ކުރަންވާނެއެވެ.\nކްރިކެޓް ބޯޑް އޮފް މޯލްޑިވްސްގެ ހިންގާ ޤަވާއިދުގެ 19 ވަނަ މާއްދާގެ (ހ) ގައި ބަޔާން ކޮށްފައިވާ ފަދައިން ކުރިކެޓް ބޯޑް އޮފް މޯލްޑިވްސްގެ ހިންގާ ކޮމިޓީގެ މުއްދަތު ހަމަވުމުގެ 30 (ތިރީސް) ދުވަސް ކުރިން ހިންގާ ކޮމިޓީ އަލުން އެކުލަވާލަންވާނެއެވެ. އަދި އެހެންމެ ކްރިކެޓް ބޯޑް އޮފް މޯލްޑިވްސްގެ ހިންގާ ޤަވާއިދުގެ 22 ވަނަ މާއްދާގެ (ހ) ގައި ބަޔާން ކޮއްފައި ވާ ފަދައިން ހިންގާ ކޮމިޓީގެ ތިރީގައި ބަޔާންކޮށްފައިވާ މަޤާމުތަކަށް މެންބަރުން ހޮވާނީ ކްރިކެޓް ބޯޑް އޮފް މޯލްޑިވްސްގެ އަހަރީ ޢާންމު ޖަލްސާގައި ވޯޓު ދިނުމުގެ ޙައްޤު ލިބިފައިވާ މެންބަރުންގެ މެދުގައި ނަގާ ޢާންމު ވޯޓަކުންނެވެ.\nއެސޯސިއޭޓް މެންބަރުންގެ ތެރެއިން ހޮވާ2މެންބަރުން.\nފަރުދީ މެންބަރުންގެ ތެރެއިން ހޮވާ މެންބަރެއް.\nކުރިކެޓް ބޯޑް އޮފް މޯލްޑިވްސް ގެ ހިންގާ ކޮމިޓީ އިންތިޙާބު ކުރެވޭނީ ޢާންމު ޖަލްސާއެއް ބާއްވައިގެން ކަމުގައިވެފައި، މި ދުވަސްވަރަކީ މުޅި ދުނިޔެއަށާއި ދިވެހިރާއްޖެއަށް ހަލުވިކަމާއިއެކު ފެތުރެމުންދާ ކޮރޯނާ ވައިރަސްގެ ސަބަބުން ދިވެހިރާއްޖޭގައި އާންމު ޞިއްޙަތުގެ ކުއްލި ނުރައްކަލުގެ ޙާލަތު އިޢުލާން ކޮއްފައިވާ ދަނޑިވަޅެއްކަމުން، ކުރިކެޓް ބޯޑް އޮފް މޯލްޑިވްސްގެ ހިންގާ ކޮމިޓީ އިންތިހާބު ކުރަން ޢާންމު ޖަލްސާއެއް ބޭއްވުމާއި ގުޅޭ ގޮތުން ލަފަޔަކަށް އެދި ކޮމިޝަނާރ އޮފް ސްޕޯޓްސްގައި އެދުމުން،4 ޖޫން 2020 ވަނަ ދުވަހު ކޮމިޝަނާރ އޮފް ސްޕޯޓްގެ ސިޓީ ނަންބަރ COS/CBM/2020/10-141 އަންނަނިވި ލަފާ އަރުވާ ސިޓީގައިވާ ފަދައިން އަމަލު ކުރުމަށް އަންގާފައެވެ.\n- ދިވެހިރާއްޖޭގައި އާންމު ޞިއްޙަތުގެ ކުއްލި ނުރައްކަލުގެ ޙާލަތު 12 މާރިޗް 2020 އިޢުލާންކޮށް 15 އޭޕްރީލް 2020 ވަނަ ދުވަހުން ފެށިގެން މާލެ ސިޓީ އޮތީ ފުރަބަންދުގައެވެ. އަދި އެހެންމެ މާލެ ސިޓީ އާންމު ހާލަތަކަށް ދާނެ ދުވަހެއްގެ ޔަޤީންކަން ނެތުމުގެ ސަބަބުން މިދުވަސްވަރަކީ މިފަދަ އިންތިޙާބެއް ބާއްވަން އެންމެ ރަނގަޅު ދުވަސްވަރެއް ކަމަށް ކޮމިޝަނާރ އޮފް ސްޕޯޓްސްއަށް ފެނިވަޑައި ނުގަންނަވައެވެ. އެހެންކަމުން ކޮމިޝަނާރ އޮފް ސްޕޯޓްސްގެ އިތުރު އިރުޝާދެއް ލިބެންދެން ކުރިކެޓް ބޯޑް އޮފް މޯލްޑިވްސް ގެ ހިންގާ ކޮމިޓީ އިންތިޙާބު އިއުލާން ކުރުން ފަސްކުރުން.\n- ކުރިކެޓް ބޯޑް އޮފް މޯލްޑިވްސް ގެ އައު ހިންގާ ކޮމިޓީ އިންތިޙާބު ކުރެވެންދެން ކޮމިޝަނާރ އޮފް ސްޕޯޓްސްގެ ލަފާގެ މަތިން މިހާރު އޮތް ހިންގާ ކޮމިޓީ ކުރިކެޓް ބޯޑް އޮފް މޯލްޑިވްސް ހިންގުމުގެ އެއްމެހާ މަސްޣޫލިއްޔަތު އާދާކުރުން.\nވީމާ މިކަން އާންމުކޮށް އިއުލާން ކުރަމެވެ.


Eydhafushee councilah hovan rangalhee kon baeh?\nއޭދަފުށީ ކައުންސިލަށް ހޮވަން ރަނގަޅީ ކޮންބައެއް؟\nބ. އޭދަފުށީގައި ބަހައްޓާފައިހުރި ލޯކަލް ކައުންސިލް އިންތިހާބުގެ ކެމްޕޭން ބޭނާތަކެއް ކައިރިން ބަޔަކު ހިނގާފައި ދަނީ. ފޮޓޯ: ތޯރިގް/އީޓީ\nއަނެއްކާވެސް އޭދަފުށީ ރައްޔިތުން ބަސްކިޔާނެ ފުރުސަތެކެވެ. ލޯކަލް ކައުންސިލުތަކުގެ އިންތިހާބް މިހާރު މިވަނީ އޭދަފުށީ ރައްޔިތުންނާވެސް ކުރިމަތިލައިފަ އެވެ. ލާމަރުކަޒީ އުސޫލުން ހިންގަން ބޭނުންވާ ކައުންސިލްތަކުގެ އިންތިހާބު އިލެކްޝަނުން އަންނަމަހު6ގައި ބާއްވާނެ އެވެ. އަދި ޕާޓީތަކުގެ ޓިކެޓްގައި ވާދަކުރާ މީހުންނާ، ވަކިވަކިން ވާދަކުރާ މީހުން މިހާރު ރަސްމީކޮށް ކެންޕޭން މިވަނީ ފަށައިފަ އެވެ. ހޮވާނީ ކޮންބައެއްތޯ ނުވިސްނާ ތިބެވޭކަށްދެންނެތެވެ.\nރަށު ކައުންސިލް އިންތިހާބަކީ ރިޔާސީ އިންތިހާބާ މަޖިލީހުގެ އިންތިހާބެކޭ އެއްވަރުގެ މުހިއްމު އިންތިހާބެކެވެ.\nމިފަހަރު ވޯޓްދޭން ޖެހެނީވެސް ސީދާ ރައްޔިތުންނަށް ހިދުމަތްކުރާ ބަޔަކު ހޮވުމަށެވެ. ހުރިހާގޮތަކުން ބަލާއިރުވެސް އިންތިހާބުގެ މުހިއްމުކަން ބޮޑެވެ. ކައުންސިލް މެމްބަރުންނަކީ ރައީސުލްޖުމްހޫރިއްޔާ އާއި މަޖިލީހުގެ މެމްބަރުންނަށްވުރެ ގާތުން ރައްޔިތުންނަށް ހިދްމަތްދޭންޖެހޭ ބަޔަކަށްވާތީ އެވެ. އޭދަފުށީގެ ތަރައްޤީއާއި މިރަށުން ލިބޭނެ ހިދުމަތްތަކަކީ ކައުންސިލްގެ މަސްއޫލިއްޔަތުތަކެވެ. އަދި މިކަންކަމާ ގުޅުންހުރި ބޮޑެތި ބާރުތަކެއް ގާނޫނީ ގޮތުން ކައުންސިލަރުންނަށް ލިބިދެއެވެ.\nލޯކަލް ކައުންސިލް އިންތިހާބުގައި އޭދަފުށީ ކައުންސިލަށާއި އަތޮޅު ކައުންސިލަށް ކުރިމަތިލައްވާ ކެނޑިޑޭޓުންގެ ކެމްޕޭން ބޭނާއެއް. ފޮޓޯ: ތޯރިގް/އީޓީ\n“ވަރަށް ބާރުވެރި ބައެއް މިއަންނަނީ. އެހެންވީމާ މިވަރުގެ ބާރުވެރި ބަޔަކު އަންނައިރު އަހަރެމެން އެބަޖެހޭ އެ ހޮވާބަޔަކީ އެކަމަށް ގާބިލް ބަޔަކަށް ވާން. އަދި މި މީހުން ވާންޖެހޭނީ ގާނޫނުތަކާ ގަވާއިދުތަކަށް ބޯލަނބާ ރައްޔިތުންގެ ރުހުން ލިބިފައިވާ އަބުރުވެރި ބަޔަކަށް. ފައިސާއަށް ވިސްނައިގެން އާއިލީ ނުވަތަ ޝަހްސީ ކަމަކަށް ބަލައިގެން މިކަމުގައި ރައްޔިތުންނަށް ލަނޑު ލިބިދާނެ.” ކުރިން އޭދަފުށީގެ އިސްމަގާމެއް އަދާކުރެއްވި އަދި މިހާރު އަމިއްލަ މަސައްކަތް ކުރައްވަމުންގެންދަވާ ބޭފުޅަކު ވިދާޅުވި އެވެ.\n“މި އިންތިހާބުގައި ރައްޔިތުން މީހަކު ބުނާގޮތަކަށް ވޯޓް ދީގެންނުވާނެ. ވޭތުވެދިޔަ ދެ ދައުރުގެ ތަޖުރިބާއަށް ބަލައި ވޯޓް ދޭންވާނީ އެމީހަކު އަމިއްލައަށް ވިސްނާ އޭނާއަށް ހުރިހާ ގޮތަކުންވެސް ކަމުދާ ބަޔަކަށް. ކޮންމެހެން ޕާޓީއަކަށް އަދި އަމިއްލަ ކެންޑިޑޭޓަކަށްވެސް ބަލާކަށް ނުޖެހޭ،”\nއޭދަފުށީގެ ކުރިމަގުގެ ތަސައްވަރު ކުރެހުމުގެ މަސައްކަތް ހަވާލުކުރުމަށްޓަކައި ލާމަރުކަޒީ އުސޫލުން ހިންގުމުގެ ގާނޫނުގައި ކައުންސިލްތަކުގެ ދައުރު ކަނޑައަޅާފައިވަނީ ވަރަށް ފުޅާކޮށެވެ. ރަށު ކައުންސިލްތަކުގެ މަސްއޫލިއްޔަތުތަކާ ބާރުތައް ކަނޑައަޅާ ބަޔާންކޮށްކުރާ 23 ވަނަ މާއްދާއެކަނި ބަލާލިޔަސް މިކަން އެނގެއެވެ. ރަށު ރައްޔިތުންގެ ނަމުގައި ނިންމަންޖެހޭ ކަންކަން ނިންމުމުގެ ބާރު މި ކައުންސިލަށް ލިބިދެއެވެ. ރައްޔިތުންގެ ފައިސާއާ މުދާ ބަލަހައްޓާނީ ކައުންސިލުންނެވެ. އަދި މާލީ އިދާރާތަކުން ދަރަންޏަށް ފައިސާނެގުމުގެ ބާރުވެސް ކައުންސިލަށް ލިބިދެއެވެ.\nކައުންސިލަށް ދީފައިވާ ބާރަކާ ގުޅިގެން ކައުންސިލުން ކުރާ އަމުރަކަށް ނުކިޔަމަންތެރިވާ ފަރާތްތަކަށް އަދަބެއްގެ ގޮތުގައި 500-5000ރ އާ ދެމެދުގެ އަދަދަކުން ޖޫރިމަނާ ކުރެވިދާނެކަމަށް ގާނޫނު ބުނެއެވެ. އަދި ކައުންސިލަށް ފުލުހުންގެ އެއްބާރުލުން ހޯދުމަށް އެދިއްޖެނަމަ އެކަމަށް މަގުފަހިކޮށްދޭން ޖެހޭނެކަމަށްވެސް ގާނޫނުގައި ލިޔެފައިވެއެވެ.\nބ. އޭދަފުށީގައި ބަހައްޓާފައިހުރި ލޯކަލް ކައުންސިލް އިންތިހާބުގެ ކެމްޕޭން ބޭނާތަކެއް. ފޮޓޯ: ތޯރިގް/އީޓީ\n“އެހެންވީމާ މި އިންތިހާބު ކުރެވެނީ ކިހާ މުހިއްމު ބައެއްކަމާމެދު ވިސްނާލަމާ، އިންތިހާބުގެ ކުރިން ރައްޔިތުންނަށް މިކަންކަން ރަނގަޅަށް ނޭނގިއްޖެނަމަ އޭދަފުށި ކީއްކުރަންތޯ، އެހެން ރަށްރަށުގައިވެސް ހަމައޮންނާނީ ކައުންސިލް ނަމެއްގައި އިނގޭތޯ. އެހެންވީމާ މި ކުރެވުނީ ބޭކާރުކަމަކަށް ވެދާނެ.” ގާނޫނީ ފުންނާބު އުސްބޭފުޅަކު ވިދާޅުވިއެވެ.\nރަށް ހިންގައި ތަރައްޤީކޮށް ރަށްވެހިކަމުގެ ހިދްމަތްތައް ދިނުމުގެ ޒިންމާ އޮތީވެސް ކައުންސިލަށެވެ. މީގެތެރޭގައި ވަރަށްފަންނީ ކަންކަންވެސް ހިމެނެއެވެ. އޭގެތެރޭގައި ރަށްގިރުން ހުއްޓުވުމަށް ފިޔަވަޅުއެޅުމާއި، ތޮށިގަނޑު މަރާމާތުކޮށް ބެލެހެއްޓުމާއި، ކަރަންޓާއި ފެނާއި އަދި ނަރުދަމާގެ ނިޒާމްފަދަ އާންމު ހިދުމަތްތައް ހިންގައި ބެލެހެއްޓުންފަދަ ކަންކަން ހިމެނެއެވެ. އަދި ރަށުން ބިން ދޫކުރުމާއި ގަވާއިދުން އިމާރާތް ކުރުވުމުގެ ކަންކަން ބެލެހެއްޓުމާއި، ސަގާފީ ކަންކަން ދިރުވާ އާލާކުރުމުކީވެސް ކައުންސިލްގެ ދައުރުތެރޭގައިވާ ހިމެނޭކަންކަމެވެ. ކަމުގެ ތަޖުރިބާކާރުންނާ ހަވާލުކޮށްގެން ކުރުވިނަމަވެސް މިފަދަ ފަންނީ ކަންކަމާމެދު ކޮންމެވެސްވަރަކަށް ހޭލުންތެރި މެމްބަރުންތަކެއް ކައުންސިލަށް ބޭނުންވާނެއެވެ.\nއޭޕްރީލް 26, 2017 at 3:13 pm\nMindhauruga ves Kame v ya vaanee ppm councileovegen kan. Gabool kuraathi. Ekamu hithaama akee thanakun ukaali anhenun thake kurimathi laafai thibeema. Ve aharenge choice 1kudey\nއޭޕްރީލް 26, 2017 at 2:13 pm\nކުރިމަލިލީ ޔަ ލީހާ ބަޔަކު ހޮވަންވީ


NIC Ge Raees Aa Eku4Memberun Vaki Kuran Committee In Faas Koffi - Vaguthu\nރާއްޖޭގެ އަދަދު މިއަދު މައްޗަށް، ނަމަވެސް އިތުރު ބިރެއް ނެތް! - 29 މިނެޓް ކުރިން\nއެންއައިސީގެ ރައީސްއާ އެކު ހަތަރު މެމްބަރުން ވަކިކުރަން ކޮމިޓީން ފާސްކޮށްފި\n2 މަސް ކުރިން ( ޖުލައި 8, 2020 )\nމިނިވަން މުއައްސަސާތަކުގެ ކޮމިޓީގެ މިއަދުގެ ބައްދަލުވުން. --- ފޮޓޯ: މަޖިލިސް\nނޭޝަނަލް އިންޓެގްރިޓީ ކޮމިޝަން (އެންއައިސީ) ގެ ހަތަރު މެންބަރަކު ވަކި ކުރަން ރައީސް އިބްރާހިމް މުހައްމަދު ސޯލިހަށް އަންގަން ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީން މިއަދު ނިންމައިފިއެވެ.\nއެންއައިސީގެ މެމްބަރުންގެ މައްސަލަތަކެއް އެ ކޮމިޓީން ބަލަން ފެށީ މީގެ ދުވަސްތަކެއް ކުރިންނެވެ. އަދި އެ މައްސަލަތައް ބެލުމަށް މިނިވަން މުއައްސަސާތަކުގެ ކޮމިޓީގެ ތެރެއިން ސަބް ކޮމިޓީއެއް ނެގިއެވެ. އަދި ކޮމިޝަންގެ ބައެއް މެމްބަރުން ހާޒިރުވެސް ކުރިއެވެ. އެ ސަބް ކޮމިޓީން މައިގަނޑު ގޮތެއްގައި ދިރާސާ ކުރީ ނޫސްވެރިޔާ އަހުމަދު ރިލްވާން ގެއްލުވާލި މައްސަލައިގައި ފުލުހުންނާ މެދު ކޮމިޝަނުން އަމަލު ކުރި ގޮތެވެ.\nސަބް ކޮމިޓީގެ މަސައްކަތް ނިންމައި އެކުލަވާލި ރިޕޯޓުގައިވާ ގޮތުން އެންއައިސީގެ ހަތަރު މެންބަރަކު އެކަށީގެންވާ ގޮތަކަށް މަގާމުގެ މަސްއޫލިއްޔަތު އަދައެއް ނުކުރެއެވެ. އެއީ ކޮމިޝަންގެ ރައީސް އަހުމަދު ސުލައިމާނާއި ކޮމިޝަންގެ ނައިބު ރައީސް ހައްސާން ހަމީދު އާއި، މެންބަރު އަހުމަދު އަމީން އާއި، މެންބަރު ހަދީޖާ އަބްދުﷲއެވެ.\nއެ ކޮމިޝަންގައި ދެން ހިމެނިވަޑައިގަންނަވަނީ އަހުމަދު ޖިހާދެވެ. އޭނާއަކީ މި ސަރުކާރު ވެރިކަމަށް އައި ފަހުން ކޮމިޝަންގެ މަސްއޫލިއްޔަތުތަކާ ހަވާލުވެވަޑައިގެންނެވި ބޭފުޅެކެވެ.\nރިޕޯޓާ ގުޅިގެން ގަމު ދާއިރާގެ މެމްބަރު މުހައްމަދު ވިސާމް ހުށަހެޅުއްވީ މަސްއޫލިއްޔަތު އަދާ ނުކުރައްވާ ހަތަރު މެމްބަރުން ވަކިކުރަން ރައީސް ސޯލިހަށް ލަފާ ދެއްވުމަށް ކޮމިޓީގެ ހުށަހެޅުމެއްގެ ގޮތުގައި މަޖިލީހުގެ ތަޅުމަށް ގެންދާށެވެ.\nއަދި އެ ހުށަހެޅުން ވަނީ ކޮމިޓީން ފާސްކޮށްފައެވެ.\nއެންއައިސީގެ މެންބަރުން ވަކިކުރަން ރައީސަށް އަންގާ ގޮތަށް ކޮމިޓީން ނިންމީ، އެ ކޮމިޝަންގެ ގާނޫނުގައި ބުނާ ގޮތުން އެ ކޮމިޝަންގެ މެންބަރުން ވަކި ކުރުމުގެ އިހްތިޔާރު ރައީސަށް އޮންނަ ކަމަށް ބުނެފައިވާތީއެވެ.\nޖުލައި 8, 2020 14:10\nސާބަހޭ މުޅިދައުލަތް ނަސީދުގެ ބެލުމުގެ ދަށައްގެންދޭ ކަމެއްކުރެވުނުކަމަކި މިދައުރުނިމުމުގެކުރިން ބަރުލަމާނީ ނިޒާމަކައް ވެރިކަންފުރޮޅާލުން...\nޖުލައި 8, 2020 15:59\nފުރޮޅާނެ ކަމެއް. ނެތެއްނު މިހާރުވެސް ކަންހިގަނީ އެގޮތަށް ނޫންތޯ އިބޫއަ ކީ ހަމަ އެ ކަނި ގާނޫނު ތަންފީޒު ކުރަން ހުންނަ މީހެއް ކަމަށް ފެންނަނީ ، ދެޅިޔަނުން ރާވައިގެން ުކރާ ކަމަ ކާ ވައްތަރީ ރައްޔިތުން ގުނބޯ ހައްދާފަ\nމި މަޖިލިސް މެމްބަ ރުންމީ ހާދަ ގަދަފަދަ ވެގެން އުޅޭ ބައެކޭދޯ، ތިތާތިތިބީ މާސާފުތޯހި ރު ބަޔަކީތަ،\nޖުލައި 8, 2020 15:21\nދެންވެސް އެތަނަށްލާ އިސްލާމް ޓީޗަރެއް ެައީސްއަށް. މެނޭޖްމަންޓަކީ ކޮންއެއްޗެއްކަންވެސް ނުދަނޭ.\nޖުލައި 8, 2020 17:11\nލާދީނީ އެމްޑީޕީ ގުންޑާއަކުނޫނީ އެއްވެސް ސިޔާސީ މަޤާމަކަށް މިނިވަން މުއައްސަސާއެއްގެ މަޤާމަޤާމަކަށް ކުފޫ ހަމަނުވާނެ ލާދީނީ އެމްޑީޕީގެ މުޒާހަރާތަކުގަ ދައުލަތުގެ މަުދަލާ ތަކެއްޗަށް ފުލުހުންނަށް އަނިޔާވެރިވެފަވާ އެންމެނަށް އެކިމަޤާމުތައްދީ ހަމަކުރަން ޖެހޭ މުޅިޤައުމު އެމްޑީޕީ ލާދީނީ މުޖުރިމުންގެ ބާރުހިންގައިގެން ހަމަވާނީ\nޖުލައި 8, 2020 18:38\nތިއެކަކައްވެސް ނުކެރޭނެ ނަސީދު ވަކިކުރާކައް.


Accident Gai Aniyaavi Meehaa Ah Ehee Nuvi, Massakkai Kuree Eynaa Athun Vakkan Kuran - Vaguthu\nއެކްސިޑެންޓްގައި އަނިޔާވި މީހާއަށް އެހީނުވި، މަސައްކަތް ކުރީ އޭނާ އަތުން ވައްކަން ކުރަން\nއިންޑިއާއަކީ އެކްސިޑެންޓް ގިނަ ގައުމެކެވެ. ގިނަފަހަރު އެކްސިޑެންޓެެއް ހިނގި ނަމަވެސް، އަޅާނުލާ ފަހަރުތައްވެސް އާދެއެވެ. މިއީ މިހާރު އާއްމު ކަމެކެވެ. ދާދި ފަހުން އިންޑިއާގެ މަގެއްގެ މަތީގައި ހިނގި އެކްސިޑެންޓެއްގައި އަނިޔާވި މީހާއަށް އެހީވުމުގެ ބަދަލުގައި ގިނަބަޔަކު އޭނާ ގެންދިޔަ ތަކެތިން ވައްކަން ކުރަން ހުރި ކަން މި ވަނީ ހާމަވެފައެވެ.\nޓްރަކެއްގައި ދިޔަ މީހަކު އެކްސިޑެންޓްވެފައި ވަނީ ބްރިޖަކުން ވެއްޓިއެވެ. އެ ޓްރަކުގައި ފުރާ ހުރީ ފިޔާ އެވެ.\nނޮވެމްބަރު މަހުގެ އެއް ވަނަ ދުވަހު، މުމްބާއި އެކްސްޕްރެސްވޭގެ ވަލްވަނާ ބުރިޖުން ޓްރަކް ވެއްްޓި ޓްރަކުގައި ހުރި ފިޔާތައް ބިންމައްޗަށް އެޅުނެވެ. އަދި އެ އެކްސިޑެންޓްގައި ޓްރަކް ދުއްވަން އިން މީހާއަށްވެސް އަނިޔާވިއެވެ. އެހެން ނަމަވެސް އޭނާއަށް އެހީވުމަށް އެއްވެސް މީހަކު ބޭނުން ނުވިއެވެ.\nއެ މީހުން މަސައްކަތް ކުރީ އެ މީހުން ގެންދިޔަ ފިޔާތައް ހޮވައިގެން ގެއަށް ގެންދެވޭތޯއެވެ.\nރިޕޯޓްތައް ބުނާގޮތުގައި، އެ އެކްސިޑެންޓް ހިނގަން މެދުވެރިވީ އޭނާގެ އަތުން ޓްރެކް މާބަރަށް ދުއްވިގެން ކޮންޓްރޯލުން ނައްޓައިގެންނެވެ. އެ ހާދިސާގައި އެ ޓްރެކާއެކު އެ މީހާ ވެއްޓުނީ ކުރީގެ ހައިވޭ މައްޗަށެވެ.\nއެ މީހާއަށް ހޮސްޕިޓަލްގައި މިހާރު ދަނީ ފަރުވާދެމުންނެވެ. އަދި އެ ޓްރަކުން ފިޔާ ވަގަށް ނެގި މީހުން ހޯދުމުގެ މަސައްކަތް ކުރަމުން އަންނަކަމަށް ރިޕޯޓްތައް ބުނެއެވެ.


BREAKING: Covid Jehigen Miadhu6Vana Meehaku Niyaa Vehjje - Vaguthu\nކޮވިޑް ޖެހިގެން މިއަދު ހަ ވަނަ މީހަކު ނިޔާވެއްޖެ\nހުޅުމާލޭ މެޑިކަލް ފެސިލިޓީ: ފޮޓޯ: މިހާރު\nކޮވިޑް-19 ޖެހިގެން މިއަދު ރާއްޖެއިން ހަ ވަނަ މީހަކު ނިޔާވެއްޖެ އެވެ.\nމިއާއެކު ރާއްޖެއިން ކޮވިޑް ބަލީގައި ނިޔާވި މީހުންގެ އަދަދު ވަނީ 129 އަށް އަރާފައެވެ.\nނިޔާވެފައި ވަނީ އުމުރުން 78 އަހަރުގެ ދިވެހި ފިރިހެނެކެވެ. އޭނާ ނިޔާވީ މިރޭ 20:12 ގައެވެ. އޭނާ ނިޔާވެފައި ވަނީ ހުޅުމާލެ ކޮވިޑް ފެސިލިޓީގައި ފަރުވާދެމުން ދަނިކޮށެވެ.\nމިއީ މިއަދު ހުޅުމާލޭ ކޮވިޑް ފެސިލިޓީގައި ނިޔާވި ފަސް ވަނަ މީހާ އެވެ. ކޮވިޑް ޖެހިގެން ރާއްޖެ އިން އެންމެ ފަހުން ނިޔާވި 27 މީހުންގެ ތެރެއިން 25 މީހުން ނިޔާވެފައި ވަނީ ހުޅުމާލޭ ކޮވިޑް ފެސިލިޓީގައެވެ. ހުޅުމާލޭ ކޮވިޑް ފެސިލިޓީގައި ނިޔާވާ މީހުންގެ އަދަދު ވަރަށް ބޮޑަށް އިތުރުވެފައިވާތީ ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nހުޅުމާލޭ ކޮވިޑް ފެސިލިޓީގައި ފަރުވާ ހޯދަމުންދާ މީހުންނާއި އަދި އެމީހުންގެ އާއިލާތަކުން ވެސް މައުލޫމާތުދޭ ގޮތުގައި ހުޅުމާލޭ ކޮވިޑް ފެސިލިޓީ ގާތްގަނޑަކަށް ފުރިފައި އޮތްއިރު ބަލި މީހުންނަށް ފަރުވާ ދިނުމަށް އެކަށީގެންވާ އަދަދެއްގެ ނަރުހުންނެއް ނެތެވެ.\nރާއްޖޭގެ ކޮވިޑް ހާލަތު ގޯސްވެ، ފާއިތުވި 23 ދުވަހުގެ ތެރޭގައި ނިޔާވި މީހުންގެ އަދަދު 56 އަށް މިހާރު ވަނީ އަރާފައެވެ. ކޮވިޑް ޖެހިގެން ރާއްޖެ އިން ނިޔާވި މީހުންގެ ޖުމްލަ އަދަދު މިހާރު 129 އަށް އަރައެވެ.\nމާލޭގައި ކޮވިޑް ފެތުރުން ކޮންޓްރޯލް ނުވެ އަދިވެސް އަންނަނީ ބާރަށް ފެތުރެމުންނެވެ. މާލެ ފުރަބަންދު ކުރަން ޑޮކްޓަރުންނާއި އެޗްޕީއޭގެ ތަޖުރިބާކާރުން ނިންމި ނަމަވެސް އެނިންމުމާއި ރައީސް ސޯލިހް ވަނީ ދެކޮޅު ހައްދަވާފައެވެ. އެމަނިކުފާނު ވަނީ މާލެ ފުރަބަންދުނުކޮށް، އިތުރު ފިޔަވަޅުތަކެއް އަޅަން ނިންމާފައެވެ.\nރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒް މިއަދު ވިދާޅުވީ މިމަހުގެ 26 ވަނަ ދުވަހު ކޮވިޑް ކޮންޓްރޯލް ކުރުމަށް އިތުރު ފިޔަވަޅުތަކެއް އަޅާނެ ކަމަށެވެ. ނަމަވެސް މާލެ ފުރަބަންދު ނުކުރާނެ ކަމަށް އޭނާ ވަނީ ވިދާޅުވެފައެވެ.\nމެއި 23, 2021 21:09\nރައްޔެތުން ހަނާވެ ފަނާވާއިރު ވެރިންގޮތްހުސް ދައުލަތުގެ ހަޒާނާ ހުސްވެ ހުރިހާޚކަމެއް ބޮސުންލައި ބޮޑުތަނުން ފއިލްވެފަމިވަނީ މިސަރުކާރުގެ ވިސްނުމަކީ ރައްޔެތުން ބޮޑުތަނުން ޖޫރިމަނާކުރުން ރައްޔެތުމީހާ އަތުގަނެތް ލާރިއަކުން ކިހެއްބާ އެޖޫރިމަނާ ދައްކަނީ ބަނޑު ހައިވެ ދަރިންރޯއަޑުއަން ކިތައްމެވަރަކައް ޖޫރިމަނާކުރިއަސް ގެއަކުނޯވެވޭނެ ހައްގުމާމިންވރު ހޯދަން ނިކުންނާނެ މިއަދު ބޭނުންވަނީ ބިރުދެއްކުމާ އިންޒާރައްވުރެ ފުލުހުންނާ ސިފައިންގެ ލޯތްބާ އޯގާތެރިކަމެވެ ރައްޔެތުން ގެ ހުރިހާވެސް އުއްމީދައިކީ ތިޔަ ހިދުމަތް ތެރި ފުލުންނާ ސިފައިންނެވެ ސަރުކާރު މިވަނީ ބޮޑުތަނުން ފެއިލްވެ ކަރަޕްޓްވެފައެވެ.\nމެއި 24, 2021 06:21\nތެދު ވާހަކަ އެއް. ވެކްސިން ގަތް އަގު ވެސް އިބޫ ސަރުކާރުން ބުނެ ނުދޭ. އަގު ފޮރުވައިގެން އުޅެންވީ ސަބަބެއް ނެތް. 300 އިންޑިއަން ރުފިޔާ އަށް މި ވެކްސިން ލިބޭ. މިއަށް ވުރެ ބޮޑު އެއްޗެއް އިބޫ ސަރުކާރުން ޙަރަދު ކުރިތޯ ބަލަން އެބަޖެހޭ. އެއީ ވެންޓިލޭޓަރުން ވެސް އިބޫ ސަރުކާރުން ކުރީ ވައްކަން ކަމަށް ވާތީ.\nމެއި 23, 2021 21:10\nޅޮކްޑައުން ކުރާނެކަމެއް ނެތް، ކަރުތެރެ ތެންމާލާ މިއުޒިކް އަޑުއަހާލީމަ އޯކޭވާނެ\nމެއި 23, 2021 21:31\nއަދި ހަތަރުލައް ކަ ސާޅީސްދެހާސް މީހުންބާ ކީއެބަތިބި .. ބޮޑުވަޒީރުހުރީފިލާ\nމެއި 23, 2021 21:32\nވ އަދަބުވެރިކަމާއެކު ދަންނަވަން.\nއިބްރާހީމް މުޙައްމަދު ޞާލިޙް އިސްތިއުފާ ދެއްވާ.\nރައްޔިތުންނަށް މިހާވަރު ވާނެ އެއްވެރިއަކު ނެތަސް. ބަހެއް ވެސް ނުބުނެ މިހުންނަނީ ތިމާމެންގެ އިހްމާލުން މިތަން މިދަރަޖައަށް ދިޔައީ.\nގެރިމޯދީއާ އަވަލައިގެން ދިވެހިރައްޔިތުން މަރުވަމުންދާ އިރު އަނގަވެސް ހުޅުވާނުލައޭ.\nޑރ.ން ވިދާޅުވި ގޮތަށް ފިޔަވަޅު އެޅިނަމަ މިދަރަޖައަށް މިތަން ނުދިޔައީސް.\nމެއި 23, 2021 21:52\nމިހެންވީ ސަރު ކާރުގެ އިހުމާލުން. ސިޔާސީ މަންފާ ހޯދަން ޕޮލިސީ ލެވެލްގާ ގޯސް ނިންމުންތަ ކެއް ނިންމީ. މިގޮތަށް މަރުވާ މީހުންގެ ޒިންމާ ނަގަން ޖެހޭނީ ސަރު ކާރުން. މީގަސްތުގައި މީހުން މެރުން. ޔާމީން ސަރު ކާރުގައި ގޮތްނޭނގޭ އެތައް މަރުތަ ކެއް ދިޔަ. މިސަރު ކާރުގެ މަރުތައް ޔާމީން ސަރު ކާރަށްވުރެ މާގިނަވީ މިހާރުމި.\nމެއި 23, 2021 22:31\nއެމްޑީޕީ އަކަށް އެންމެ ރައްޔިތެއް ދެތިން ރައްޔިތުން ނުވަތަ ހައެއްކަ އަށެއްކާ އަދި 10-12 ރައްޔިތުންނެއް މުހިއްމެއް ނޫނެވެ. އެމްޑީޕީ އަށް މުހިއްމު ވާނީ 100،000 އެއްހާ ރައްޔިތުން ހަމަވީމައެވެ.\nމެއި 23, 2021 22:37\nމީހުން ގެ މޫވްމެންޓްސް ރެސްޓްރިކްޓް ކުރުން އަވަސް ކުރަންޖެހޭ! ގައިދުރުކަން، އަތްދޮވުން، މާސްކް މަތިން ހުއްޓުމެއްނެތި ހަދާން ކޮށްދީ! ބަންގިޔަށްފަހު އެކަން ހަދާން ކޮށްދިނުން މުހިއްމު! މަގުމައްޗަށް ކުޅާއި ރޯގާ ފޮޅުން މަނާކުރެވޭނެ ކަހަލަ ގާނޫނެއް ބޭނުން!\nމެއި 23, 2021 23:08\n(1) މުޅި ދުނިޔޭގައި ވެސް ވެކްސިން ގަތުމަށް ކުރާ އެންމެ ބޮޑު އެގްރީމެންޓް ޔޫރޮޕްޕ ގެ 26 ޤައުމަކާއި އެކު ފައިޒާ ކުންފުނިން މާދަމާ ކުރަން ހަމަޖެހިއްޖެ. (2) ރާއްޖޭގައި ވެސް ފައިޒާ ވެކްސިން ކަހަލަ އިތުބާރު ހުރި ވެކްސިން އެއް ޖަހައިގެން ނޫން ގޮތަކަށް ކޮރޯނާ ކޮންޓްރޯލް އެއް ނުކުރެވޭނެ. (3) މިހާރު ރާއްޖޭ ގައި ޖަހާފައި ވަނީ "ފޭކު" ވެކްސިން އެއް ކަމަށްވާ ކޮވިޝީލްޑް ވެކްސިން. ކޮވިޝީލްޑް އިން ދުނިޔޭގައި އެ ވެކްސިން އަކީ ރަނގަޅު އެއްޗެއް ކަމަށް ފަތުރާފައި ވަނީ، "ފޭކު" ވާހަކަ ތަކެއް. (4) ރާއްޖޭގައި މިހާރު ވެކްސިން ޖަހާފައިވާ މީހުންނަށް އަލުންބަލުން، ފައިޒާ ކަހަލަ އިތުބާތު ހުރި ވެކްސިން އެއް ޖަހައިގެން ނޫން ގޮތަކަށް ކޮރޯނާ ކޮންޓްރޯލް އެއް ނުވާނެ. (5) ފައިޒާ ގެ ދެ ޑޯޒް 40 ޑޮލަރަށް ލިބޭ. ސަރުކާރުން ގަތްއަގު ގެ ދެބައިކުޅަ އެއްބައި ނަގާ ގޮތަށް، ވިއްކަން ނަމަވެސް މި ވެކްސިން ގެންނަން މަޖުބޫރު ވެއްޖެ. (6) އެއީ މިހާރު ޖަހާ ކޮވިޝީލްޑް ގެ ދެ ޑޯޒް ޖެހި 14 މީހުން ހިމެނޭ ޢާއިލާ، ޢާއިލާ އެއްކޮށް ޕޮސިޓިވް ވަމުން ދާތީ.\nމެއި 24, 2021 00:09\nމަބުރޫކޫ ރައީސް މީހާއަށް ކީތިތި ނުކުރެއްވޭތަ މޯދީ ގެ ބަހެއް ނުލިބޭތީއްޔޯ ފުރަބަންދު ނުކުރަނީ\nރައީސް އަދި މައިމޫނާ މެން ފިޔަވަޅުތަކަށް ވިސްނަންތިބޭ\nޜައްޔިތުންނޭ މިކަމާ ނުކުންނަން ހިނގާ މަވެސް ތައްޔާރު\nމެއި 24, 2021 06:52\nإنا لله وإنا إليه راجعون.. اللهم اغفر لهم وارحمهم، وعافهم واعف عنهم! آمين!\nމެއި 24, 2021 07:07\nވެކްސިން ގަތް އަގު ބުނެދޭށޭ. ބަލަގަ މަގޭ ޖީބުން ފައިސާ ނަގައިގެންނޭ ވެކްސިނަށް ލާރި ދެއްކީ.


ޓައިޕް-1 ހަކުރުބަލީގެ މީހުން ކޮވިޑް-19 ގައި މަރުވާ އަދަދު ޓައިޕް-2 ގެ ބަލިމީހުނަށް ވުރެ ގިނަ – ދިރާސާ – Dhen.mv\nޓައިޕް-1 ހަކުރުބަލީގެ މީހުން ކޮވިޑް-19 ގައި މަރުވާ އަދަދު ޓައިޕް-2 ގެ ބަލިމީހުނަށް ވުރެ ގިނަ – ދިރާސާ\nއިނގިރޭސިވިލާތުގެ ސިއްޙި އިދާރާތަކުން ހަދާފައިވާ ދިރާސާއިން ދައްކާ ގޮތުގައި، ކޮވިޑް-19 ޖެހޭ ހަކުރު ބަލީގެ މީހުންގެ ތެރެއިން ޓައިޕް-1 ގެމީހުން މަރުވާ އަދަދު، ކޮވިޑް-19 ޖެހޭ ޓައިޕް-2 ގެ ބަލި މީހުނަށް ވުރެ ގިނައެވެ.\nއިނގިރޭސިވިލާތުގައި ކޮވިޑް-19 ޖެހޭމީހުންގެ ތެރެއިން ބޮޑު އަދަދެއްގެ މީހުންނަކީ ހަކުރުބަލީގެ މީހުނެވެ. އެގޮތުން މިހާތަނަށް މި ގައުމުން ކޮވިޑް-19 ޖެހުނު ކޮންމެ3މީހަކުން އެކަކީ ހަކުރުބަލީގެ ކޮންމެވެސް އުނދަގުލެއް ހުންނަ މީހުނެވެ.\nއަދ ހަކުރުބަލި މީހުންގެތެރެއިން ކޮންމެ ދިހަ މީހަކުން9މީހަކު ޓައިޕް-2 އަށް ނިސްބަތްވާ އަދި ބަރުދަން އިތުރު މީހުނެވެ. މިދިރާސާއިން އެނގުނު ގޮތުގައި ޓައިޕް-2 އަށް ނިސްބަތްވާ ބަރުދަން އިތުރު މީހުނަށް ކޮވިޑް-19 ޖެހުމުން އެބަލީގައި މަރުވާ އަދަދު، އެހެން މީހުނަށްވުރެ 3.5 ގުނަ އިތުރެވެ. އަދި ހަކުރުބަލި ނުހުންނަ މީހުނަށް ވުރެ މި އަދަދު ދެ ގުނަ އިތުރެވެ.\nއަދި ހަކުރުބަލީގެ މީހުންގެ ތެރެއިންވެސް އުމުރުން 40 އަހަރުން ދަށުގެ މީހުން މަރުވާ ރޭޓް 40 އަހަރުން މަތީގެ މީހުނަށް ވުރެ ދަށެވެ. އިތުރަށް މިދިރާސާއިން އެނގުނު ގޮތުގައި ބަލި ފެތުރެން ފެށިތާ ކުރީކޮޅު ހަކުރުބަލީގެ މީހުން މަރުވާ ރޭޓް ދެ ގުނައަށް އިތުރުވިއެވެ.\nއިނގިރޭސިވިލަތުން މިހާތަނަށް 248,818 މީހަކަށް މިބަލި ޖެހި 35،341 މީހަކު ވަނީ މިބަލީގައި މަރުވެފައެވެ. އަދި 1،559 މީހަކަށް މިހާރުވެސް ކްރިޓިކަލް ކެއަރގައި އަންނަނީ ފަރުވާ ދެމުންނެވެ.


ތުރުކުރެއްވި ޖެކެޓް މެދުވެރިކުރައްވާ ބައިޑަންގެ އަނބިކަނބަލުން ދެއްވީ މެސެޖެއް ތުރުކުރެއްވި ޖެކެޓް މެދުވެރިކުރައްވާ ބައިޑަންގެ އަނބިކަނބަލުން ދެއްވީ މެސެޖެއް\nތުރުކުރެއްވި ޖެކެޓް މެދުވެރިކުރައްވާ ބައިޑަންގެ އަނބިކަނބަލުން ދެއްވީ މެސެޖެއް\nއެމެރިކާގެ ރައީސް ޖޯ ބައިޑަންގެ އަރިހުގައި ޤައުމުން ބޭރަށް ކުރައްވާ ފުރަތަމަ ދަތުރުފުޅުގައި އަނބިކަނބަލުން ޖިލް ބައިޑަން ތުރުކުރެއްވި ޖެކެޓެއް މެދުވެރިކޮށް ދުނިޔެއަށް ޚާއްޞަ މެސެޖެއް ދެއްވައިފިއެވެ.\nޖީ7ގެ ބައްދަލުވުމުގައި ބައިވެރިވެޑައިގަތުމަށް ރައީސް ބައިޑަން މިވަގުތު ހުންނެވީ އިނިގިރޭސިވިލާތުގައެވެ. އެ ދަތުރުތެރޭ ޖިލް ތުރުކުރެއްވި ޖެކެޓެއްގައި 'ލަވް' ނުވަތަ ދިވެހި ބަހުން ނަމަ ލޯބި ޖަހާފައި އޮތުމުން ގިނަ ބައެއްގެ ސަމާލުކަންވަނީ އެ ޖެކެޓަށް ހުއްޓިފައެވެ.\n"ޤަބޫލުކުރާ ހިތް އޮތީ، އެމެރިކާއިން އިނގިރޭސިވިލާތަށް މި ދަތުރުކުރެއްވީ ލޯތްބާ އެކުކަމަށް،" އެ ޖެކެޓާ ގުޅޭގޮތުން ވާހަކަދައްކަވަމުން ޖިލް ބައިޑަން ވިދާޅުވިއެވެ. އިނގިރޭސިވިލާތުގައި ކުރިއަށްދަނީ ބައިނަލްއަޤްވާމީ ބައްދަލުވުމެއްކަމަށާއި ދުނިޔޭގައި އެއްބައިވަންތަކަން ޤާއިމުކުރުމަށް މަސައްކަތްކުރާ ދަނޑިވަޅެއްގައި އޭނާގެ ޖެކެޓުގައި ލިޔެފައިވާފަދަ މެސެޖެއް ދުނިޔެއަށް ދޭންޖެހޭކަމަށް އޭނާ ވިދާޅުވިއެވެ. ބޮޑު ބަލިމަޑުކަމެއްގެ ތެރޭގައި ދުނިޔެ ވަނިކޮށް، މި ޙާލަތުގައި ޖެކެޓުގެ ސަބަބުން އުންމީދު ގެނެސްދޭނެކަމަށް އޭނާ ވިދާޅުވިއެވެ.\nމިއީ ނުސީދާ ގޮތަކަށް މެސެޖެއް ދެއްވުމަށް އެމެރިކާގެ ރައީސެއްގެ އަނބިކަނބަލުން ތުރުކުރެއްވި ފޭރާމެއް ބޭނުންކުރައްވާފައިވާ ފުރަތަމަ ފަހަރެއް ނޫނެވެ. މީގެ ކުރިން އެމެރިކާގެ ކުރީގެ ރައީސް ޑޮނަލްޑު ޓުރަމްޕުގެ އަނބިކަނބަލުން މިލާނިޔާ ޓުރަމްޕު ޓެކްސަސްގެ ކުޑަކުދިންގެ ހިޔާއަކަށް ކުރެއްވި ޒިޔާރަތެއްގައި ނުސީދާ މެސެޖެއްދޭ ކޯޓެއްވަނީ ތުރުކުރައްވައިފައެވެ.\nޖީ7ގެ ބައްދަލުވުމުގައި ބައިވެރިވުމަށް އިނގިރޭސިވިލާތަށް ކުރައްވަމުންދާ3ދުވަހުގެ ދަތުރުފުޅުގައި ޖޯ ބައިޑަންވަނީ އެ ޤައުމުގެ ބޮޑުވަޒީރު ބޮރިސް ޖޮންސަނާ ބައްދަލުކުރައްވައިފައެވެ. ޖޫން މަހުގެ 11ވަނަ ދުވަހުން 13ވަނަ ދުވަހަށް ބާއްވާ ބައްދަލުވުމަށްފަހު އިނގިރޭސި ރާނީ އެލިޒަބަތާ ބައްދަލުކުރެއްވުމަށް ބައިޑަންގެ ދެކަނބަލުން ވިންޑުސޯ ކާސުލަށް ވަޑައިގަންނަވާނެއެވެ. އެއަށްފަހު ބެލްޖިޔަމުގައި ބާއްވާ ނޭޓޯގެ ބައްދަލުވުމެއްގައި ބައިވެރިވެވަޑައިގެންނެވުމުގެ އިތުރުން ރަޝިޔާގެ ރައީސް ވުލަޑުމިރު ޕޫޓިނާ ބައްދަލުކުރެއްވުމަށްވަނީ ހަމަޖެހިފައެވެ.


Nasheed ah amaazukuri hamalaa dhuniyeyge samaalu kamah\nނަޝީދަށް އަމާޒުކުރި ހަމަލާ ދުނިޔޭގެ ސަމާލުކަމަށް\nރައީސް ނަޝީދަށް އަމާޒުކޮށް ދިން ހަމަލާ ބޭރުގެ ބައެއް ނޫސްތަކުގައި ރިޕޯޓްކޮށްފައި\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ހަމަލާ ބައިނަލްއަގްވާމީ މީޑިއާތަކުގެ ސަމާލު ކަމަށް އަތުވެއްޖެ އެވެ.\nއެގޮތުން ދުނިޔޭގެ މަޝްހޫރު ނިއުސް އެޖެންސީތައް ކަމަށްވާ އަލްޖަޒީރާ، ރޮއިޓާސް، ޓައިމްސް އޮފް އިންޑިއާ، އިންޑިއަން އެކްސްޕްރެސް ފަދަ ނިއުސް އެޖެންސީތަކުގައި ވަނީ ކުއްލި ހަބަރުގެ ގޮތުގައި އެ ހަބަރު ރިޕޯޓްކޮށްފަ އެވެ.\nއަލްޖަޒީރާގައި ބުނެފައިވަނީ ބޮމުގެ ހަމަލާއެއް ކަމަށް ބެލެވޭ ހަމަލާއެއްގައި ރައީސް ނަޝީދު ޒަހަމްކޮށްލާފައިވާ ކަމަށެވެ.\nރޮއިޓާސްގައި ރިޕޯޓްކޮށްފައިވާ ގޮތުގައި ރައީސް ނަޝީދަށް އަނިޔާވެފައިވަނީ އެމަނިކުފާނު ދިރިއުޅުއްވާ ގެކޮޅުގެ ބޭރުގައި އެއްޗެއް ގޮއްވާލުމުންނެވެ.\nއިންޑިއަން އެކްސްޕްރެސްގައި ވެސް ބުނެފައިވަނީ ރައީސް ނަޝީދު ޒަހަމްވީ ބޮމެއް ގޮއްވާލުމުގެ ސަބަބުން ކަމަށެވެ. ދިވެހި ފުލުހުންނާ ހަވާލާދީ ޓައިމްސް އޮފް އިންޑިއާގައި ބުނެފައިވަނީ ގޮވުމެއްގެ ސަބަބުން ރާއްޖޭގެ މަޖިލީހުގެ ރައީސް ނަޝީދު ޒަހަމްވެފައިވާ ކަމަށެވެ.\nރައީސް ނަޝީދަށް އަމާޒުކޮށް ދިން ހަމަލާ ބައިނަލްއަގްވާމީ މީޑިއާތަކުން ރިޕޯޓްކުރުމާ ގުޅިގެން ބައެއް ގައުމުތަކުގެ އިސްވެރިން ގެންދަވަނީ އެމަނިކުފާނަށް އަވަސް ޝިފާ އަކަށް އެދިވަޑައިގެން ހަމްދަރީގެ މެސެޖު ފޮނުއްވަމުންނެވެ. ބައެއް ގައުމުތަކުގެ އިސް ބޭފުޅުން ވަނީ ސޯޝަލް މީޑިއާގެ އެކިއެކި ވަސީލަތްތައް މެދުވެރިކޮށް އެ ހަމަލާ ވަރަށް ބޮޑަށް ކުށްވެރި ކުރައްވާ، ރައީސް ނަޝީދަށް ހަމްދަރީ ފޮނުއްވާފަ އެވެ.\nރާއްޖޭގައި ރައީސް ކަން ކުރެއްވި ކުރީގެ ރައީސުންނާއި ސިޔާސީ ޕާޓީތަކުގެ އިސް ބޭފުޅުން ވެސް ވަނީ ރައީސް ނަޝީދަށް އަމާޒުކޮށް ދިން ހަމަލާ ކުށްވެރިކޮށް އެކަން ތަހުގީގުކުރުމަށް ގޮވާލާފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް + ޕޮލިޓިކްސް ޓެރަރިޒަމް ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ


Dhiraagu road race gai baiverivaan furusathu hulhuvaalaifi | Mihaaru\nމިދިޔަ އަހަރުގެ ރޯޑް ރޭހުގެ ބައިވެރިންތަކެއް، މިއީ ރޭސް ބާއްވާތާ 10 ވަނަ އަހަރު.\nދިރާގު މޯލްޑިވްސް ރޯޑު ރޭހުގައި ބައިވެރިވުމުގެ ފުރުސަތު ހުޅުވާލައިފި\n04 ނޮވެމްބަރ 2017 - 11:124comments\nމި މަހުގެ 24 ގައި ހުޅުމާލޭގައި ބާއްވާ މި ރޭހުގައި ބައިވެރިވުމަށް ރެޖިސްޓްރީ ކުރެވޭނީ މި މަހުގެ 15 ގެ ނިޔަލަށެވެ. ރެޖިސްޓްރީ ކުރެވޭނީ އެ އިވެންޓުގެ ރަސްމީ ވެބްސައިޓް މެދުވެރިކޮށެވެ. އަދި ރޭހުގައި ބައިވެރިވެވޭނީ އެންމެ ފުރަތަމަ ރެޖިސްޓްރީ ކުރާ 3،000 މީހުންނަށް ކަމަށް ދިރާގުން ބުނެ އެވެ.\nDhiraagu Maldives Road Race | Run foraCause\nރާއްޖޭގައި ދިގު ރާސްތާ ދުވުމުގެ ފޯރި އާލާކޮށްދިން ދިރާގު މޯލްޑިވްސް ރޯޑް ރޭހުގައި ހިމެނެނީ ފަސް ކިލޯމީޓަރު އަދި 10 ކިލޯމީޓަރު ދުވުމުގެ ރޭހެވެ.\nމީގެ 10 އަހަރު ކުރިން 2007 ގައި ދިރާގުން ތައާރަފްކުރި މި ހަރަކާތަކީ ރާއްޖޭގައި އެންމެ ގިނަ ބަޔަކު ބައިވެރިވާ ދުވުމުގެ ރޭހެވެ. އުމުރުން 7-45 އަހަރާ ދެމެދުގެ މީހުންނަށް ހުޅުވާލައިގެން ކުރިއަށް ގެންދާ މި އިވެންޓުގެ މައިގަނޑު ބޭނުމަކީ ދުޅަހެޔޮކަމާއި ރަނގަޅު ސިއްހަތު އަދި އާއިލީ ގުޅުން ބަދަހި ކުރުމާއި ރަހްމަތްތެރިކަން އާލާކުރުން ކަމަށް ދިރާގުން ބުންޏެވެ.\nމިދިޔަ އަހަރުގެ ރޯޑް ރޭހުގެ ބައިވެރިއެއް.\nމި ފަހަރު ރޭހުގެ ޝިއާރަކީ ވެސް ކުޑަކުދިންގެ ހައްގުތައް ހިމާޔަތްކޮށް ރައްކާތެރި ކުރުމުވެ. އަދި ކުޑަކުދިންގެ ހައްގުތައް ހިމާޔަތް ކުރުމުގެ މަސައްކަތުގައި ހަރަކާތްތެރިވާ މަދަނީ އެކިއެކި ޖަމިއްޔާތަކުން މިއިވެންޓުގައި ބައިވެރިވެރިވުމުގެ ފުރުސަތު ވަނީ ހުޅުވާލައިފަ އެވެ.\nރޭހަށް ރަޖިސްޓްރީ ވާއިރު ބޭނުން ޖަމިއްޔާއަކަށް ދުވުން ޚާއްސަ ކުރެވޭނެ އެވެ. އެންމެ ގިނަ ދުވުންތެރިން ޚިޔާރުކުރާ ފަސް ޖަމިއްޔާއަކަށް ޖުމްލަ 200،000 ރުފިޔާ ދިރާގުން ހަދިޔާ ކުރާނެ އެވެ. މީގެ އިތުރުން ވެސް ރޭހުގައި ބައިވެރިވުމަށް ދުވުންތެރިން ގަންނަ ޚާއްސަ ޓީޝާޓުން ލިބޭ ފައިސާ ވެސް ކުޑަކުދިންގެ ހައްގުގައި، ޖަމިއްޔާތަކަށް ހަދިޔާކުރުމަށް ވަނީ ނިންމައިފަ އެވެ.\nއިތުރު ލިޔުންތައް ދިރާގު މޯލްޑިވްސް ރޯޑް ރޭސް ދިރާގު މޯލްޑިވްސް ރޯޑް ރޭސް 2016 ދިރާގު ރޯޑު ރޭސް 2017 ދިރާގު


Eydhafushin dhe bidheysee aku positive vejje\nއޭދަފުށިން ދެ ބިދޭސީއަކު ޕޮޒިޓިވް ވެއްޖެ\nބ. އޭދަފުށި: އެރަށުން ވަނީ ދެ ބިދޭސީއަކު ކޮވިޑަށް ޕޮޒިޓިވް ވެފައި\nބ. އޭދަފުށީ ހޯމް ކަރަންޓީނުގައި ތިބި ބިދޭސީ ދެ މީހަކު ކޮވިޑް-19 އަށް ޕޮޒިޓިވް ވެއްޖެ އެވެ.\nއޭދަފުށީ ކައުންސިލް މެމްބަރު އަހުމަދު ނައުޝާދު މިއަދު ވިދާޅުވީ މާލެއިން އެ ރަށު ރެސްޓޯރަންޓަކަށް ގެންދިޔަ ބިދޭސީންތަކެއް ކަރަންޓީނު މުއްދަތު ހަމަވެގެން ކޮވިޑަށް ޓެސްޓު ކުރުމުން ދެ މީހަކު ޕޮޒިޓިވް ވެފައިވާ ކަމަށެވެ.\nނައުޝާދު ވިދާޅުވީ އެ ދެ މީހުން ކަރަންޓީނުގައި ތިބި ގޭގެ އެހެން ކޮޓަރިތަކެއްގައި ވެސް ބިދޭސީންތަކެއް އުޅުނު ކަމަށާއި ނަމަވެސް އެމީހުން އެ ބައްޔަށް ނެގެޓިވް ވެފައިވާތީ މިހާރު ކަރަންޓީނުން ދޫކޮށްލާފައިވާ ކަމަށެވެ.\nހެލްތު މިނިސްޓްރީގެ ޑެޕިއުޓީ ޑިރެޓަރު ޖެނެރަލް ތަސްލީމާ އުސްމާނު ވިދާޅުވީ އޭދަފުށީގައި ދެ ބިދޭސީއަކު ކޮވިޑް-19 އަށް ޕޮޒިޓިވް ވެފައިވާތީ ކޮންޓެކްޓް ޓްރޭސިންގެ މަސައްކަތް މިހާރު ފަށާފައިވާ ކަމަށެވެ.\nތަސްލީމާ ވިދާޅުވީ ހޯމް ކަރަންޓީނު ގައި ތިބި ބަޔަކު ބޭރަށް ނުކުމެ އިތުރު ބަޔަކާ ކޮންޓެކްޓްވާނެ ކަމަށް ގަބޫލު ނުކުރައްވާ ކަމަށާއި އެހެން ކަމުން ރަށް އަދި މޮނިޓަރިން ހާލަތަށް ނުގެންދާ ކަމަށެވެ. ނަމަވެސް ބޭނުމެއް ނެތި ބޭރުގައި މީހުން ނޫޅެން އިލްތިމާސްކޮށްފައިވާ ކަމަށެވެ.\nއޭދަފުށީގައި މިވަގުތު ހޯމް ކަރަންޓީނުގައި 15 ވަރަކަށް މީހުން އެބަތިއްބެވެ.\nމާލެއިން ރަށްރަށައް ދާ ފަރާތްތަށް 14 ދުވަސް ވަންދެން ހޯމް ކަރަންޓީނުގައި ތިބެންޖެހެ އެވެ.\nބިދޭސީން އޭދަފުށި ކޮވިޑް-19 + ކޮވިޑް-19 އިގެ ބަލާއާފާތް\nބ. އަތޮޅު ހޮސްޕިޓަލްގެ ޑޮކްޓަރަކަށް ކޮވިޑް ޖެހިއްޖެ\nލިޔުން ނެތް ބިދޭސީން ވެކްސިނަށް ރަޖިސްޓްރީ ކޮށްދެނީ\nއޭދަފުށީ ކަރަންޓިނުން އިންޑިއާ މީހަކު ޕޮޒިޓިވް ވެއްޖެ


Fenaka ge bill thakah 113 million rufiyaa nulibi eba oiy: Audit | Mihaaru\nފެނަކައިގެ ބިލްތަކަށް 113 މިލިއަން ރުފިޔާ ނުލިބި އެބައޮތް: އޮޑިޓް\n10 އޮކްޓޯބަރ 2018 - 13:439comments\nއޮޑިޓް އޮފީހުން ހޯމަ ދުވަހު ނެރުނު ފެނަކައިގެ ޕާފޯމަންސް އޮޑިޓްގައި ބުނެފައި ވަނީ އޮކްޓޯބަރު 2016 ވަނަ އަހަރުގެ ނިޔަލަށް އެ ކުންފުންޏަށް ނުލިބިވާ ފައިސާގެ އަދަދު 143 މިލިއަން ރުފިޔާ އަށް އަރާ ކަމަށެވެ. އޭގެ ތެރެއިން 13 މިލިއަން ރުފިޔާ އަނބުރާ ހޯދުމުގައި އެކަށީގެންވާ މުއްދަތަށް ވުރެ އިތުރުވެފައިވާ ކަމަށް ރިޕޯޓުގައި ފާހަގަކޮށްފައިވެ އެވެ. މިދިޔަ އަހަރު ނިމުނު އިރު އެކުންފުންޏަށް ނުލިބިވާ ރުފިޔާގެ އަދަދު ވަނީ 113 މިލިއަނަށް ވުރެ އިތުރުވެފަ އެވެ.\nނުލިބި ހުރި 113 މިލިއަން ރުފިޔާގެ ތެރެއިން 107 މިލިއަން ރުފިޔާ އަކީ 2012 ވަނަ އަހަރު ރައީސް ޑރ. މުހައްމަދު ވަހީދުގެ ސަރުކާރުގައި ފެނަކަ ކޯޕަރޭޝަން އުފެދުނު ފަހުން ދިން ހިދުމަތަށް ނުލިބި ހުރި ފައިސާ ކަމަށް ރިޕޯޓުގައި ބުނެފައިވެ އެވެ. ދެން ހިމެނެނީ އޭގެ ކުރިން ރައީސް މުހައްމަދު ނަޝީދުގެ ސަރުކާރުގައި ހިންގި ޔޫޓިލިޓީސް ކުންފުނިތަކުން ކަރަންޓްގެ ހިދުމަތް ފޯރުކޮށްދީ، އޭގެ އަގަށް ނުލިބި ހުރި 5.7 މިލިއަން ރުފިޔާ އެވެ. އަދި ރައްޔިތުން އިންޖީނުގެތައް ހިންގައިގެން 39،786ރ. ނުލިބި އެބަ އޮތެވެ.\nއެ ކުންފުންޏަށް ލިބެންޖެހޭ ފައިސާގެ ތެރެއިން 15 މިލިއަން ރުފިޔާ އަކީ ގދ. އަތޮޅުގެ ރަށްތަކުގެ ބިލްތަކަށް ލިބެންޖެހޭ ފައިސާ އެވެ. އަދި ހދ. އަތޮޅުގެ ރަށްރަށުން ނުލިބި ހުރި ފައިސާގެ އަދަދު 13 މިލިއަނަށް ރުފިޔާއަށް އަރަ އެވެ.\nކަރަންޓުގެ އަގު ހެޔޮކުރުމަށް ފެނަކައަށް ސަރުކާރުންދޭ ސަބްސިޑީ ނުލިބި ލަސްވެފައިވާކަން ވެސް ރިޕޯޓުގައި ފާހަގަކޮށްފައިވެ އެވެ. އެ ފައިސާ ދިނުމާ ބެހޭ ގޮތުން ކަމާބެހޭ އިދާރާތަކާއެކު ހާއްސަ އެއްބަސްވުމެއް ހަދާފައިނުވާ ކަންވެސް ފާހަގަކޮށްފައިވެ އެވެ.\nކަރަންޓްގެ އަގުތަކުގެ ގޮތުގައި އެނާޖީ އޮތޯރިޓީން ކަނޑައަޅާފައިވާ އަގުތަކާ ހިލާފަށް ބިލް ކޮށްފައިވާ ކަމަށްވެސް ރިޕޯޓުގައި ބުނެފައިވެ އެވެ. އެގޮތުން 2015 ވަނަ އަހަރުގެ ފެބްރުއަރީ މަހުގައި ހއ. އަތޮޅާއި ށ. އަތޮޅުގެ އިތުރުން ގއ. ގައްދޫ އާއި ހދ. ތިނަދޫ އަދި ފުވައްމުލަކާއި އައްޑޫ ސިޓީން ބިލް ކޮށްފައިވަނީ އެނާޖީ އޮތޯރިޓީން ކަނޑައަޅާފައިވާ އަގުތަކަށް ވުރެ ކުޑަ އަގެއްގައިކަމަށް ރިޕޯޓުގައި ބުނެފައިވެ އެވެ.\nއޭގެ ތެރެއިން ހއ. އަތޮޅުގެ ރަށްތަކުން ބިލްކޮށްފައިވާ އަދަދު ދަށްވުމުން އެކުންފުންޏަށް ބޮޑު ގެއްލުމެއް ލިބިފައިވާ ކަމަށް ރިޕޯޓުގައި ބުނެފައިވެ އެވެ. ނަމަވެސް އެއީ ކިހާވަރެއް ކަމެއް ބުނެފައެއްނުވެ އެވެ.\nއިތުރު މައްސަލަތަކުގެ ގޮތުގައި ފާހަގަކޮށްފައިވާ ކަންކަމަށް ބަލާއިރު އެކުންފުންޏަށް ލިބޭ އާންމުދަނީއަށް ވުރެ ޚަރަދު ބޮޑުވުން ހިމެނެ އެވެ. އަދި އެކުންފުންޏަށް 2014 ވަނަ އަހަރުގެ މެއި މަހުން 2015ގެ މާޗް މަހުގެ 13 ވަނަ ދުވަހުގެ ނިޔަލަށް، އިއުލާން ކުރުމެއްނެތި 105 މީހަކަށް ވަޒީފާ ދީފައިވާކަމަށް ވެސް ރިޕޯޓުގައި ފާހަގަކޮށްފައިވެ އެވެ.\nއޭގެ އިތުރުންވެސް އެކުންފުނިން ހަވާލުވާ މަޝްރޫތައް ކަނޑައަޅާފައިވާ މުއްދަތައް ނުނިންމުމާއި ތިން ވަނަ ފަރާތަކާ ހަވާލުކޮށްގެން މަސައްކަތް ކުރުންފަދަ މައްސަލަތައް ވަނީ ފާހަގަކޮށްފަ އެވެ.\nއިތުރު ލިޔުންތައް ކަރަންޓު ކޮރަޕްޝަން އޮޑިޓާ ޖެނެރަލް އޮފީސް އޮޑިޓާ ޖެނެރަލް ފެނަކަ ކޯޕަރޭޝަން


Varane Gennan United Aai Real Ebbasvumakah - Vaguthu\nވަރާން ގެންނަން ޔުނައިޓެޑާއި ރެއާލް އެއްބަސްވުމަކަށް\n1 މަސް ކުރިން ( ޖުލައި 28, 2021 )\nރެއާލް މެޑްރިޑަށް ކުޅެމުން އަންނަ ފްރާންސް ޑިފެންޑަރު ރަފައެލް ވަރާން އިނގިރޭސި ކުލަބް މެންޗެސްޓާ ޔުނައިޓެޑަށް 42 މިލިއަން ޕައުންޑަށް ގެނައުމަށް ދެ ކުލަބުން އެއްބަސްވެއްޖެ އެވެ.\nރެއާލް އާއެކު ވަރާން ހަދާފައިވާ އެއްބަސްވުން ހަމަވާނީ އަންނަ އަހަރުގެ ޖޫންއަށެވެ. އެހެންކަމުން ދެ ކުލަބުން މަޝްވަރާކުރީ ވަރާން އަށް ކުލަބު ބަދަލުކުރެވޭނެ ގޮތަކާއިމެދު އެވެ. މި އަގަށް ދެ ކުލަބުން އެއްބަސްވުމާއި އެކު ވަރަށް އަވަހަށް ޔުނައިޓެޑުގެ ކުޅުންތެރިއެއްގެ ގޮތުގައި ވަރާން ހާމަކުރާނެ އެވެ.\nއުމުރުން 28 އަހަރުގެ ކުޅުންތެރިޔާ ވަނީ ދާދިފަހުން އާ ކުލަބަކަށް ބަދަލުވާން ބޭނުންވާކަމަށް ބުނެ އެ ކުލަބަށް އަންގާފައެވެ. އެއީ އެހެން ކުލަބެއްގައި އިތުރު ތަޖުރިބާކުރަން ބޭނުންވާތީއެވެ. މި ޓްރާންސްފަރގައި ރެއާލުން އޭނާ ދޫނުކޮށްފިނަމަ ހިލޭ ޓްރާންސްފަރއެއްގެ ދަށުން އޭނާ އެހެން ކުލަބަކަށް ބަދަލުވުމުގެ ފުރުސަތު އަންނަ ސީޒަނުން ފެށިގެން ލިބިގެންދާނެ އެވެ.\nރިޕޯޓުތައް ބުނާގޮތުން ކުރިޔަށްއޮތް ދެތިން ދުވަހެއްގެ ތެރޭގައި ޔުނައިޓެޑުގެ ކުޅުންތެރިއެއްގެ ގޮތުގައި ވަރާން ދައްކާލާނެއެވެ. އޭނާ ޔުނައިޓެޑަށް ބަދަލުވާއިރު މިއީ އެ ޓީމުގެ ޑިފެންސްލައިނަށް ލިބޭނެ ބޮޑު ބާރަކަށް ވާނެއެވެ. މިހާރު އެ ޓީމުގެ ފަހަތް ބެލެހެއްޓުމުގައި އެންމެ އިސް ދައުރެއް އަދާކުރަނީ ހެރީ މެގުއާ އެވެ.\nއާ ސީޒަނަށް ޔުނައިޓެޑުން ބަނީ ގޯލްކީޕަރު ޓޮމް ހީޓަން އާއި ބޮރޫޝިއާ ޑޯޓްމަންޑްގެ ވިންގް ޖޭޑަން ސަންޗޯގެ ގެނެސްފައެވެ. ސަންޗޯ ޔުނައިޓެޑަށް ވިއްކާލީ 72 މިލިއަން ޕައުންޑަށެވެ.\nފްރާންސްއާއެކު ވޯލްޑްކަޕް ކާމިިޔާބުކުރި ޓީމުގަައި ހިމެނޭ ވަރާން ވަނީ ގައުމީ ޓީމަށް 79 މެޗު ކުޅެދީފައެވެ. އަދި އޭނާއަކީ ފްރާންސް ގައުމީ ޓީމުގައި މުހިއްމު ކުޅުންތެރިއެއްވެސް މެއެވެ.\nފްރާންސްގެ ލެންސްއިން ރެއާލް މެޑްރިޑަށް އޭނާ ގުޅުނީ 2011 ވަނަ އަހަރުއެވެ. ވަރާން ވަނީ ރެއާލަށް 360 މެޗު ކުޅެދީ 17 ލަނޑު ޖަހާދީފައެވެ. މީގެއިތުރުން އެ ކުލަބުގައި ގިނަ ކާމިޔާބީތަކެއް ވެސް ހޯދާފައިވެއެވެ. މީގެތެރޭގައި ހިމެނެނީ ޔުއެފާ ޗެމްޕިއަންސް ލީގު ހަތަރު ފަހަރު އަދި ސްޕެނިޝް ލީގު ތިން ފަހަރެވެ.\nވަރާން އާއި ގްރީންވުޑް ވިދާލި މެޗުން ޔުނައިޓެޑަށް ރެކޯޑު މޮޅެއް


ހޮނިހިރު ،5 އޯގަސްޓް 2017 / 9:43\nالحمد لله رب العالمين والصلاة والسلام على أشرف الأنبياء والمرسلين، نبينا محمد وعلى آله وصحبه أجمعين\n5 އޮގަސްޓު 2017 ވީ ހޮނިހިރު ވިލުނުރޭ މެންދަމު 1:30 އެހައިކަންހައި އިރު، ތޫނު ހަތިޔާރެއް ބޭނުންކޮށްގެން، ދިވެހި ފުލުހަކަށް މީހަކު ހަމަލާދިން މައްސަލައިގައި ދަންނަވަމެވެ. މިއީ ޤާނޫނާ ޚިލާފަށް މާފުށީ ޖަލަށް ބަޔަކު އެތެރެކުރަން އުޅުނު، ގިނަ އަދަދެއްގެ މަސްތުވާތަކެއްޗާއި މަނާކުރެވިފައިވާ އެ ނޫން ވެސް ތަފާތު ބައެއް ތަކެތި އަތުލުމަށް ފުލުހުން ހިންގި ޚާއްޞަ އޮޕަރޭޝަނެއްގައި ޕޮލިސް ކޮންސްޓަބްލް ޢަލީ ރައްޒާން (19އ) އަށް މީހަކު ގަސްތުގައި ދިން އަނިޔާވެރި ލާއިންސާނީ ޙަމަލާއެކެވެ. މި ޙަމަލާގެ ސަބަބުން ޢަލީ ރައްޒާނު ވަނީ ފުރާނައަށް ނުރައްކާވާ ފަދަ ބޮޑެތި ޒަޚަމްތަކެއް ލިބި ފަރުވާ ދިނުމަށްޓަކައި ހޮސްޕިޓަލުގައި އެޑްމިޓްކުރެވިފައެވެ.\nމި ހިތާމަވެރި ދަނޑިވަޅުގައި މައިގަނޑު ދެ ކަމެއް ފާހަގަކޮށްލަން އަޅުގަނޑު ބޭނުމެވެ. އެއްކަމަކީ ކޮންމެ ފުލުހަކީ ދިވެއްސަކު ކަމުގައި ވެފައި، ދިވެހި ކޮންމެ ފުލުހެއްގެ ހަކަތައާއި ޚިދުމަތާއި ޢަޒުމު އޭނާ ހޭދަ ކުރަނީ މި ދިވެހި ޤައުމަށެވެ. މުޖުތަމަޢަށެވެ. ރައްޔިތުންގެ ސަލާމަތާއި ރައްކާތެރިކަމާއި ދިފާޢަށެވެ. މަސްތުވާތަކެއްޗާއި މާރާމާރީއާއި އެ ނޫންވެސް ޤާނޫނާ ޚިލާފު ހުރިހައި ކަމަކުން މުޖުތަމަޢު ސަލާމަތްކުރުމަށެވެ. ރާއްޖޭގެ އެކި ކަންކޮޅުގައި ރެއާއި ދުވާލު ފުލުހުން އަދާކުރާ ޤައުމީ ވާޖިބަކީ މިއެވެ. އޭގެ ސަބަބުން އަމާންކަމާއި ރައްކާތެރިކަން ލިބެނީ ހަމަ ދިވެހި ރައްޔިތުންނަށެވެ. ދިވެހި ފުލުހުންނަކީ އެ ރައްޔިތުންގެ ދަރީންނެވެ. ވީމާ މިއީ އެއް އާއިލާއެކެވެ.\nއަޅުގަނޑުގެ ދެވަނަ ނުކުތާއަކީ ދިވެހިފުލުހުންނަށް ގަސްތުގައި ޙަމަލާދީނުމަކީ ތާރީޚެއް އޮތް ކަމެއް ކަމުގައި ދެންނެވުމެވެ. އެހެނީ ސިޔާސީ ގޮތުން ޤައުމު ހަލަބޮލިވެ، ފުލުހުންނަށް ހަމަލާދޭން ގޮވައިލަން ފެށުމުން މީގެ ކުރިންވެސް މި ފަދަ ހިތާމަވެރި އެތައް ހާދިސާއެއް ހިނގައިފައި އެބަހުއްޓެވެ. މި ގޮތުން ކ. ކާށިދޫގައި ހުރި ކުށްވެރިޔަކު 2012ވަނަ އަހަރުގެ ޖުލައި މަހުގެ 23 ވަނަ ދުވަހު ޕޮލިސް ސަރޖެންޓް އާދަމް ޙަލީމަށް ހަމަލާދީ، ކާށިދޫގައި އޭނާ ޝަހީދުކޮށްލައިފައިވެއެވެ. އެއީ ވެސް މީޑިޔާގެ ތަފާތު ވަސީލަތްތައް މެދުވެރިކޮށް ފުލުހުންގެ މުއައްސަސާއަށާއި ވަކިވަކި ފުލުހުންނަށް ހަޖުލާއި ރުޅިޔާއި ނަފުރަތުގެ ބަސްތައް އޮއްސަމުންދިޔަ ދުވަސްވަރެކެވެ.\nމި ދުވަސްވަރަކީ އަނެއްކާ ވެސް ރާއްޖޭގައި މި ފަދަ އޮއިވަރެއް ހިންގަމުންދާ ދުވަސްވަރެކެވެ. ރައްޔިތުންގެ ގެދޮރާއި މުދަލާއި ފުރާނައިގެ ރައްކާތެރިކަމަށްޓަކައި ފުލުހުން ރެއާ ދުވާލު އަދާކުރާ ޤާނޫނީ ބިޔަ ވާޖިބުގެ ހަނދާންކޮށް ޝުކުރުވެރިވުމުގެ ބަދަލުގައި ސިޔާސީ މަޤުޞަދުތަކުގެ ބޭނުމުގައި ވަކި ވަކި ފުލުހުންނަށް އަމާޒުކޮށް އަނެއްކާ ވެސް މި ދަނީ ނުރައްކާތެރި ނޭއްގާނީ ޙަރަކާތްތަކެއް ހިންގެމުންނެވެ.\nޕޮލިސް ކޮންސްޓަބްލް ޢަލީ ރައްޒާނަށް މި ދެވުނު ޙަމަލާއާ ގުޅިގެން މިއީ ދިވެހި ކޮންމެ ދަރިޔަކު، ޤައުމާއި ރައްޔިތުން ދެކެ ލޯބިވާ ކޮންމެ ފަރުދަކު ވިސްނައިލުން މުހިންމުކަމެއްކަމުގައި އަޅުގަނޑު ދެކެމެވެ. އެހެނީ ކުށްކުރުން ހުއްޓުވުމުގެ ވާޖިބު އަދާކުރާން ދިއްކުރެވޭ އަތުގައި ކުށްވެރީންގެ އަތުން ހިފަހައްޓައި ހާނީއްކަކުރެވިގެން ނުވާނެއެވެ. ޤައުމުގެ ސަލާމަތް އޮތީ، ފުލުހުންގެ ޤުރުބާނީއާއި ޚިދުމަތަށް ފުރުޞަތު ދިނުމުގައެވެ. މަރުޙަބާކިޔުމުގައެވެ.\nފާއިތުވި ހަފުތާއަކީ ހަލަބޮލި ހަފުތާއެކެވެ. ހިނގައިދިޔަ ހިތާމަވެރި ކަންކަމާގުޅިގެން މީހުންގެ ޖާނަށާއި ފުރާނައަށް ގެއްލުންވެ، ހިނގައިދިޔަ ކަންކަމާގުޅިގެން އަޅަންޖެހޭ ފިޔަވަޅުތައް ފުލުހުން އަޅަމުން މިދަނީއެވެ. މައްސަލަތައް ތަޙްޤީޤުކުރަމުން މިދަނީއެވެ.\nފުލުހުން ފުލުހުންގެ ޤާނޫނީ ވާޖިބު އަދާކުރާނެއެވެ. ފަހެއް ނުޖެހޭނެއެވެ. ކުރިޔަށް ހިނގާނެއެވެ. ޢަޒުމާއި ހިތްވަރު ނެރޭނެއެވެ. އެއީ މާތްވެގެންވާ އިސްލާމްދީނުގެ ނޫރުން ނޫރު ލިބިގެންނެވެ. ދިވެހި ޤައުމުދެކެ ލޯބިވި ކާބަފައި ބަޠަލުންގެ ރޫޙުން ރޫޙު ދިރިގެންނެވެ. ޤާނޫނަށް ތަބާވުމާއި ޤާނޫނު ނެގެހެއްޓުމަކީ އުފަލެއްކަމުގައި ދެކިގެންނެވެ.\nއެހެންކަމުން ދިވެހި ކޮންމެ ރައްޔިތަކު ދިވެހި ކޮންމެ ފުލުހަކަށް ވާގިވެރިވެ މަދަދުވެރިވުމަކީ ޝައްކެއް ނެތް ގޮތުގައި އެންމެ މަޞްލަޙަތު ހުރިގޮތެވެ. އެންމެ މަންފާހުރި ގޮތެވެ.\nރޭގެ ހާދިސާގައި އަނިޔާ ލިބުނު ޕޮލިސް ކޮންސްޓަބްލް ޢަލީ ރައްޒާނު އެ ދައްކައިދިނީ ދިވެހި ފުލުހެއްގެ ފުރިހަމަ ޢަޒުމާއި ހިތްވަރާއި ހިންމަތެވެ. ހަރުދަނާ ޝަޚްޞިއްޔަތެވެ. ފުލުހުންގެ ޚިދުމަތަކީ ނުރައްކާތެރި، ނަމަވެސް މި ޚިދުމަތުގެ ސަބަބުން އެތައް ރައްޔިތުންނަކަށް ރައްކާތެރިކަން ދެވޭ އަގުހުރި ޚިދުމަތެކެވެ. ފުރާނަޔާއި ހަށިގަނޑުގެ ޤުރްބާނީއެކެވެ. އަބަދުވެސް ދިވެހި ކޮންމެ ފުލުހެއް މެ ފިޔަވަޅުތައް ސީދާކޮށް ވާޖިބު އަދާކުރުމުގައި ސާބިތުކަމާއެކު ކުރިޔަށް ދާނީ، ފިސާރި ކެރުމާއި ހިތްވަރާއި ނުގުޑާ ޢަޒުމަކާއެކީގައެވެ.\nހަތިޔާރުގެ ކުރިމައްޗަށް ފުން ވިލުދޮޅިއެއްގެ އަނގަމައްޗަށް ރޭގަނޑު ދަންވަރު ފުންމާލައި ތިޔަ ދެއްކި ސާބިތުކަމަށްޓަކައި ޕޮލިސް ކޮންސްޓަބްލް ޢަލީ ރައްޒާނަށް އައްސަރިބަހާއި ސާބަސް ރައްދުކުރަމެވެ. އަދި ޢުމުރުން އެންމެ 19 އަހަރުގައި ދިވެހި ޒުވާނެއްގެ ހައިސިއްޔަތުން، ވަކިން ޚާއްޞަކޮށް ދިވެހި ފުލުހެއްގެ ހައިސިއްޔަތުން ތިޔަ ދެއްކި ނަމޫނާއަށްޓަކައި ފަޚްރުވެރިވަމެވެ. އޯގާވަންތަ ﷲ އަވަސް ޝިފާއެއް ދެއްވާށިއެވެ. އާއިލާއަށް ކެތްތެރިކަން ދެއްވާށިއެވެ.\nމި ލޮބުވެތި ދިވެހި ވަޠަން މިނިވަންކަންމަތީ އަބަދަށް ލަހައްޓަވާށިއެވެ!\n13 ޛުލްޤައިދާ 1438\n05 އޮގަސްޓް 2017


Coffee boa nama Covid furusathu kuda!\nކޮފީ ބޯނަމަ ކޮވިޑު ފުރުސަތު ކުޑަ!\nސައިންސްވެރިން ބުނަނީ ކޮފީ އަކީ ކޮވިޑުން ދިފާއުވުމަށް ރަނގަޅު އެއްޗެކޭ\nއެމެރިކާގެ ސައިންސްވެރިންގެ ޓީމަކުން ކުރި ދިރާސާއަކުން ހާމަ ވެފައިވާ ގޮތުގައި ކޮންމެ ދުވަހަކު ވެސް އެއް ތަށި ނުވަތަ އެއަށް ވުރެ ގިނަ ތަށި ކޮފީ ބުއިމަކީ ކޮވިޑް-19 ޖެހުމުގެ ފުރުސަތު 10 ޕަސެންޓް ކުޑަކޮށްދޭ ކަމެކެވެ.\nއެމެރިކާގެ ނޯތުވެސްޓާން ޔުނިވަސިޓީގެ ސައިންސްވެރިންގެ މި ހޯދުމުން އިތުރަށް ފާހަގަ ކުރެވިފައިވާ ގޮތުގައި ތަރުކާރީގެ ބާވަތްތައް ގިނައިން ކެއުމާއި ޕްރޮސެސްކޮށްފައި ހުންނަ އެއްގަމު މަސް ކެއުން މަދު ކުރުމަކީ ވެސް ކޮވިޑް އިންފެކްޝަންގެ ނުރައްކާ ކުޑަކޮށްދޭ ކަމެކެވެ.\nކޮފީއަކީ އެންޓިއޮކްސިޑަންޓްސް އާއި އެންޓި-އިންފްލެމޭޓަރީ ޕްރޮޕަޓީޒް އެކުލެވޭ އެއްޗެއްގެ ގޮތުގައި މަޝްހޫރު ވެފައިވާ ބުއިމެކެވެ.\nޖާނަލް ނިއުޓްރިއަންޓްސްގައި ޝާއިއު ކޮށްފައިވާ މި ދިރާސާ ބުނާ ގޮތުގައި ކޮފީ ބުއިމުން ހަށިގަނޑުގައި އިންފްލެމޭޝަނެއް އުފެއްދުމުގެ ފުރުސަތު ކުޑަވެ އެވެ. ކޮވިޑް-19 އިންފެކްޝަން ޖެހުނަސް ފުރާނައަށް ގެއްލުންވުން ނުވަތަ ވަރަށް ބޮޑުވަރު ވުމުން ސަލާމަތް ކުރުމަށް ކޮފީ މުހިއްމު ވަނީ އެހެންވެ އެވެ.\n"ކޮފީ ބުއިމަކީ އުމުރުން ދުވަސްވީ މީހުންނަށް ނިއުމޯނިއާ ޖެހުމުގެ ނުރައްކާ ވެސް ކުޑަކޮށްދޭ ކަމެއް،" ސައިންސްވެރިން ބުނެފައި ވެއެވެ.\nމި ދިރާސާ ކުރެއްވި ސައިންސްވެރިންގެ ޓީމުން އެނަލައިސް ކުރީ އިނގިރޭސި ވިލާތުގެ ބޮޑެތި މީހުންގެ 40،000 މީހެއްގެ ސިއްހީ ހާލަތެވެ. މިގޮތުން ބެލި ކަންތައްތަކުގެ ތެރޭގައި އެމީހުން އާންމުކޮށް ކައިބޮއި އުޅުނު ތަކެއްޗާއި އެ ތަކެތި ކައި ބޮއި ހެދި މިންވަރު ހިމެނެ އެވެ. ހާއްސަކޮށް ސައި، ކޮފީ، ތެޔޮ ގިނައިން ހުންނަ މަސް، ޕްރޮސެސް ކޮށްފައި ހުންނަ އެއްގަމު މަސް، ރެޑް މީޓް، މޭވާ އަދި ތަރުކާރީ ކައިފައި ހުރި މިންވަރު ވަޒަންކުރި އެވެ. އަދި އެމީހުންނަށް ކޮވިޑް ޖެހުނުތޯ އާއި ބަލި ޖެހުނު މީހުންގެ ހާލު ހުރި ގޮތް ވެސް ބެލި އެވެ.\nމި ކަންކަން ބަލައި ކުރި ދިރާސާއިން ހާމަވި ގޮތުގައި ތަރުކާރީގެ ބާވަތްތައް (އަލުވި ފިޔަވައި) ކައްކައިގެންނާއި ރޮލާ ހުއްޓާ ބޭނުން ކުރި މީހުންނަށް ކޮވިޑް-19 އިގެ ނުރައްކާ ވަރަށް ކުޑަ އެވެ.\nޕްރޮސެސް ކޮށްފައި ހުރި އެއްގަމު މަސް ވަރަށް ކުޑަކޮށް ބޭނުންކުރި މީހުންނަށް ވެސް ކޮވިޑް-19 ޖެހި ބޮޑުވަރުވި ކަން ސައިންސްވެރިން ފާހަގަ ކޮށްފައި ވެއެވެ. ނަމަވެސް ރެޑް މީޓް ކެއުމަކުން ނުރައްކާ އިތުރުވި ކަމަކަށް ނުދައްކާ ކަމަށް ވެއެވެ.\n"މި ދިރާސާއިން ޔަގީންވީ ކަމަކީ ކެއިން ބުއިމުގެ އާދަތަކާއި ކޮވިޑް-19 ޖެހުމާއި ބޮޑުވަރުވުމާ ވަރަށް ބޮޑު ގުޅުންތަކެއް ހުރިކަން. ޕްރޮސެސް ކޮށްފައި ހުންނަ އެއްގަމު މަސް ނުކެއުމާއި ތަރުކާރީ ފަދަ ތަކެތި ގިނައިން ކެއުމުން ބަލީގެ ނުރައްކާ ކުޑަވާކަން،" ދިރާސާ ރިޕޯޓުގައި ވެއެވެ.\nކޮވިޑް ޖެހުމުން ހަކުރުބަލި ޓްރިގާ ވޭތަ؟\nދަރިން ލިބުމުގެ ހުވަފެން ހަގީގަތަކަށްވީއިރު އަނބިން ދުނިޔެދޫކޮށްފި\nއަންހެނުންނާ ދުރުގަ ހުންނަން ފޭކް ކޮވިޑް ރިޕޯޓެއް\nމަދު މިނިޓްކޮޅެއްތެރޭ ދެ ފަހަރަށް ވެކްސިން!\nހަމަލާ ރޭވުމުގެ އިސް މީހުން ހައްޔަރުކޮށްފި


ހިކަނދިތުން މިޔަރު - ވިކިޕީޑިއާ\nހިކަނދިތުން މިޔަރު (އިނގިރޭސި ބަހުން: Loxodon macrorhinus)ނުވަތަ (އިނގިރޭސި ބަހުން: Sliteye shark)އަކީ މިޔަރު ބާވަތެކެވެ. މިއީ އިސްކޮޅުން ކުޑަ ހިމަތޮޅި މިޔަރެކެވެ. މިއީ ހޫނު ކަނޑުތަކުގައި އުޅޭ މިޔަރެއް ކަމުން ރާއްޖޭގެ ކަނޑުތަކުގައި މިބާވަތުގެ މިޔަރު ގިނަ އަދަދަކަށް އުޅެއެވެ. މިއީ ތިލަފަޅު މަތީގައްޔާއި، ފުނުގައި ވެސް އުޅޭ މިޔަރެެއްކަމުން ދިވެހިންގެ މަސްވެރިކަމުގައި މިބާވަތުގެ މިޔަރު ފެންނަލެއް މަދެއް ނޫނެވެ. މިއީ އިންސާނުންނަށް ނުރައްކާތެރި މިޔަރެއް ނޫނެވެ. މިބާވަތުގެ މިޔަރު އަތޮޅުން ބޭރު މާކަނޑުތަކުގައި ގައްޔާއި، އެތެރެ ވަރީގެ ކަނޑުތަކުގައި ވެސް އުޅެއެވެ. އާންމުގޮތެއްގައި އުޅޭ ފުންމިނަކީ 80-7 މީޓަރާއި ދެމެދެވެ.


Natheejaa evvaru vi 10 dhaairaa ehgge vote lun alun baavvanee | ThePress\nނަތީޖާ އެއްވަރުވި 10 ދާއިރާއެއްގެ ވޯޓުލުން އަލުން ބާއްވަނީ\n24 April 2021, 13:58\nގާދިއްފުއްޓާއި މަވަށާއެކު 12 ދާއިރާއެއްގެ ވޯޓުލުން ބާއްވާނެ\nލޯކަލް ކައުންސިލް އިންތިހާބު 2020 ގެ ވޯޓު ލުން ކުރިއަށް ދަނީ / ފޮޓޯ: އަލީ ޝަމްއާން | ދަ ޕްރެސް\nމިމަހުގެ 10 ވަނަ ދުވަހު ބޭއްވި ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބުގެ ވޯޓުގެ ނަތީޖާއިން އެއްވަރުވި 10 ދާއިރާއެއްގެ ވޯޓުން އަލުން ބާއްވަން އިލެކްޝަން ކޮމިޝަނުން ނިންމައިފިއެވެ.\nއެގޮތުން އެއްވަރުވެފައިވާ 10 ދާއިރާގެ ތެރޭގައި ހިމެނެނީ ލޯކަލް ކައުންސިލް އިންތިހާބުގެ4ދާއިރާއަކާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ6ދާއިރާއެކެވެ. ކައުންސިލް އިންތިހާބުގެ ނަތީޖާ އެއްވަރުވި4ދާއިރާއަކީ ހއ.ތަކަންދޫ، ފ.ދަރަނބޫދޫ، މ.ރަތްމަންދޫ، އަދި ބ.ކިހާދޫ އެވެ.\nމީގެ އިތުރުން ތ. ގާދިއްފުއްޓާއި ލ. މާވަށުގެ ވޯޓުލުން އަލުން ކުރިޔަށް ގެންދިއުމަށް ވެސް އީސީން ވަނީ ނިންމާފައެވެ. އިލެކްޝަންސް ކޮމިޝަނުގެ ރައީސް އަހްމަދު ޝަރީފް ވިދާޅުވެފައި ވަނީ އެ ދެ ރަށުގައި އަލުން ވޯޓުލުން ކުރިއަށް ގެންދަން ނިންމީ އެދެ ރަށަށް ނިސްބަތް ނުވާ މީހުން ރަށު ކައުންސިލަށް ވޯޓުލާފައި ވާތީއެވެ.\nނަމަވެސް މި ދާއިރާތަކުގެ އިންތިހާބު ބާއްވަނޭ ވަކި ތާރީހެއް އަދި އީސީން އިއުލާނެއް ނުކުރެއެވެ.\nލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ އިންތިހާބުގައި 3،814 ކެންޑިޑޭޓުން ވާދަ ކުރިއެވެ. އޭގެ ތެރޭގައި ހިމެނެނީ ލޯކަލް ކައުންސިލް އިންތިހާބުގައި ވާދަކުރި 2234 ކެނޑިޑޭޓުންނާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބުގައި ވާދަކުރި 1580 ކެންޑިޑޭޓުންނެވެ.\nހަބަރު އިލެކްޝަން ކޮމިޝަން ލޯކަލް ކައުންސިލް އިންތިހާބު 2020


Liyekiyunthah nulibigen Adam Shareef aa suvaalu nukurevunu | Mihaaru\nލިޔެކިޔުންތައް ނުލިބިގެން އާދަމް ޝަރީފާ ސުވާލެއް ނުކުރެވުނު\nކުރީގެ ޑިފެންސް މިނިސްޓަރު އާދަމް ޝަރީފް. --- ފޮޓޯ: މިހާރު\n03 ޑިސެމްބަރ 2018 - 10:18\nއާދަމް ޝަރީފް މަޖިލީހުގެ ކޮމިޓީ އަށް ހާޒިރު ކުރަން ނިންމީ މިދިޔަ އަހަރުގެ ޖުލައި 24 ގައި މަޖިލީހުގެ މެމްބަރުންތަކެއް މަޖިލީހުގެ އިދާރާ އިން ގަދަކަމުން ނެރުނު މައްސަލައިގައި އެ ވަގުތު ފުލުހުންނާއި ސިފައިންގެ އިސް މަގާމުތަކުގައި ތިއްބެވި ބޭފުޅުން ހާޒިރު ކުރަން ފާސްކުރުމުންނެވެ.\nނަމަވެސް ރޭގެ ބައްދަލުވުން އޮތީ މީޑިއާ އަށް ސިއްރުކޮށްފަ އެވެ.\nކޮމިޓީގެ މެމްބަރަކު "މިހާރު" އަށް މިއަދު ވިދާޅުވީ އާދަމް ޝަރީފާ ސުވާލުނުކޮށް ބައްދަލުވުން ފަސްކުރީ، މަޖިލީހުން ލިބެން ޖެހޭ ލިޔެކިޔުންތަކަކާއި މިނިސްޓްރީތަކަކުން ލިބެން ޖެހޭ ލިޔެކިޔުންތަކެއް ނުލިބިގެން ކަމަށެވެ. ލިޔެކިޔުންތައް ލިބުމާ އެކު، އާދަމް ޝަރީފް އަލުން ކޮމިޓީ އަށް ހާޒިރު ކުރާނެ ކަމަށް އޭނާ ވިދާޅުވި އެވެ.\nއާދަމް ޝަރީފް ވިދާޅުވީ އިމްތިޔާޒް ކޮމިޓީ އަށް ހުށަހެޅި މައްސަލަ އަށް ޖަވާބުދާރީވެވަޑައިގަތުމަށް ތައްޔާރަށް ހުންނެވި ކަމަށާއި އެ ދުވަހު ގާނޫނާ ހިލާފު ކަމެއް ކުރައްވާފައި ނުވާނެ ކަމަށެވެ. އަދި އެ ދުވަހުގެ ހާދިސާއާ ގުޅިގެން ޖަވާބު ނުދެވޭ ކަމެއް ނޯންނާނެ ކަމަށް ވެސް އޭނާ ވިދާޅުވި އެވެ.\nރައްޔިތުންގެ މަޖިލީހުގެ މެމްބަރުން މަޖިލީހަށް ވަނުމަށް ވަޑައިގަތުމާއި ގުޅިގެން ފުލުހުންނާއި ދެމެދު ހިނގި ކުރިމަތިލުން.---މިހާރު ފޮޓޯ: ހުސެއިން ވަހީދު\nއޭނާ ވިދާޅުވި ގޮތުގައި، އެ ދުވަހު ހިނގައިިދިޔަ ކަންކަމުގައި ބައިވެރިވެވަޑައިގެންނެވި ގިނަ މެމްބަރުންތަކެއް ކޮމިޓީގައި ތިއްބަވައިގެން މައްސަލަ ބެއްލެވުމަކީ މަސްލަހަތު ފުށުއަރާ ކަމެކެވެ. އަސްކަރީ ގޮތުން އުސޫލާ ހިލާފަށް ކަމެއް ކޮށްފި ނަމަ، އެކަމެއް ބަލަން ޖެހޭނީ ސިފައިންގެ ތެރޭގައި ކަމަށް ވެސް އޭނާ ވިދާޅުވި އެވެ.\nއާދަމް ޝަރީފް ވިދާޅުވީ އެ ދުވަހު މަޖިލީހުގެ ސަލާމަތީ ކަންކަން ވަރުގަދަ ކުރީ މަޖިލީހުގެ އިދާރާ އިން ފޮނުވި ސިޓީއަކާ ގުޅިގެން ކަމަށެވެ. އެގޮތުން، އެ ސިޓީގައި މަޖިލީހުގެ ތެރޭގަ އާއި ބޭރުގައި ހަމަނުޖެހުން ހިންގަން އުޅޭ ކަމުގެ މައުލޫމާތު މަޖިލީހުގެ އިދާރާ އިން ދިން ކަމަށް އޭނާ ވިދާޅުވި އެވެ.\n"އަޅުގަނޑުމެން ގާނޫނާ ހިލާފަށް ނުވަތަ އިންސާނީ ކަރާމާތަށް އުނިކަމެއް އަންނަ އަމުރެއް ނުކުރަން. ސިފައިން އެ ދުވަހު ހިންގި ކަންކަމާ ގުޅިގެން މައްސަލައެއް ހުށަހަޅާފައި ނެތް. ހުށަހެޅި ނަމަ، އެކަން އަޅުގަނޑުމެން ބަލާނަން،" އާދަމް ޝަރީފް ވިދާޅުވި އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން އިދިކޮޅު މެމްބަރުން ހުއްޓުވަން ސިފައިންނާއި ފުލުހުން ބޭނުންކުރަން ފެށީ ރައްޔިތުންގެ މަޖިލިހުގެ މެޖޯރިޓީ ގެއްލުނު ހިސާބުންނެވެ.\nއޭރު ޕީޕީއެމްގެ 12 މެމްބަރަކު، ރައްޔިތުންގެ މަޖިލިހުގެ އޭރުގެ ރައީސް އަބްދުﷲ މަސީހުގެ އިތުބާރު ނެތްކަމުގެ މަައްސަލާގައި ސޮއިކުރެއްވުމާ އެކު، ޔާމީންގެ ބާރުގެ ދަށުން މަޖިލިސް ގާތްގަނޑަކަށް އޮތީ ގޮސްފަ އެވެ. އެކަމަކު މަސީހުގެ މައްސަލަ އެޖެންޑާނުކޮށް ބޭރުކުރީ އެވެ. އިދިކޮޅު މެމްބަރުން ޖުލައި 24 ވަނަ ދުވަހު މަޖިލިހަށް ވަންނަން ދިޔައީ އެކަމާ ހިތްހަމަނުޖެހިގެނެވެ.\nއެ މެމްބަރުންނަށް ސިފައިންނާއި ފުލުހުން ހުރަސްއެޅި އިރު ޕޮލިސް ކޮމިޝަނަރުގެ މަގާމުގައި ހުންނެވީ ހުސެއިން އަރީފެވެ. ޗީފް އޮފް ޑިފެންސް ފޯސްގެ މަގާމުގައި ހުންނެވީ މިހާރު ވެސް އެ މަގާމުގައި ހުންނެވި މޭޖާ ޖެނެރަލް އަހުމަދު ޝިޔާމެވެ. ޑިފެންސް މިނިސްޓަރަކީ އާދަމް ޝަރީފެވެ.\nސަރުކާރު ކޯލިޝަންގެ އަޣުލަބިއްޔަތު އޮންނަ އިމްތިޔާޒް ކޮމިޓީ އަށް އިންތި ހުށަހެޅުއްވި މައްސަލައިގައި ބުނެފައި ވަނީ އެ ދުވަހު މެމްބަރުން މަޖިލީހަށް ވަންނަވަން މަސައްކަތް ކުރެއްވުމުން އެސްއޯ ފުލުހުންނާއި ސިފައިން އެ މެމްބަރުންގެ ގަޔަށް އަތްލައި، މެމްބަރުންގެ ލޮލަށް ޕެޕާ ސްޕްރޭ ޖަހާފައިވާ ކަމަށެވެ. އަދި މެމްބަރުން މަޖިލީހުގެ އިދާރާ އިން ބޭރުކޮށްލީ "ދަމައި ކޫއްތާފައި" ކަމަށް އެ މައްސަލައިގައިވެ އެވެ.\nއެމްޑީޕީ ފުލުހުން ހަމަނުޖެހުން ރައްޔިތުންގެ މަޖިލިސް މަޖިލީހުގެ މެމްބަރުން އެމްއެންޑީއެފް ޖުމްހޫރީ ޕާޓީ މެމްބަރު އާދަމް ޝަރީފް (މަޑުއްވަރި)\n20 ކޮމެންޓް, 25 ރިއެކްޝަންސް\nފިނިފެންމާ ދޯނި ގޮވައިގެން ގައުމަށް ލިބުނީ ބޮޑު ނަސްރެއްކަމުގަ މިނިސްޓަރު ދިދާޅުވި.އެހެންތާ ބުނާނީ އެޑިއުކޭޝަން މިނިސްޓްރީގެ ސްޓޭޓް މިނިސްޓަރގެ މަގާމުން ގައުމުގެ ޑިފެންސް މިނިސްޓްރުގެ މަގާމަށް އާދެވުން އެއީ ކިހާބޮޑު ފުޅާ ނަސްރެއް ތޯ!!އެހެންވީމަ މިނިސްޓަރާ ސުވާލުކުރަން ޖެހޭނެ.ވ.ވެދުން\nއެންމެ ފިޑި އެއް މިނިސްޓަރު މިއީ. ކޮންމެ ކަމެއްކޮއްފަވެސް އަނެކަކާގެ ބޮލުގަ އެޅުވޭތޯ. އެޑިއުކޭޝަން މިނިސްޓްރީގެ ސްޓޭޓް މިނިސްޓަރގެ މަގާމުގައި ހުރި ނަމަ މާރީތިވީސް. ބޮޑު ފަޅިން ކާން ހަދާއިގެން ލަނޑުލިބުނީ. ދެންވެސް ޖޭޕީ އަށް ސޮއި ކުރަން އަވަހަށް ފެނޭ. ހެހެހެ...\nބަދަލުހިފުމުގެ އޮއިވަރެއްގައި ތިގޮތަށް މީހުންނާ އަޅައިގަނެގެން އުޅުމުން އެނގެނީ އައު ސަރުކާރުގެ ނުފޯރާކަން! ސަރުކާރުގެ ފޯކަސް ގެއްލިފައިވާކަން! ޙަޤީޤަތުގައި ތިމާމެން ފޯކަސް ކުރަންވީ ކަންކަމާ މެދު ފޯކަސް ކުރުމުގެ ޤާބިލުކަމެއް ނެތްކަން!!\nބަލަގަ ފަޅުވެރިން، އެކުރަން އުޅޭކަން ނުކޮށް ދޫކޮށްލިއަސް ބުނާނެ ފޯކަސް ގެއްލިފައޭ، ކޮންމެހެންވެސް ކުރަން ޖެހޭ ކަމެއް އެއީ، ޖަރީމާ ހިންގި މީހުނާ ވައްކަން ކުރި މީހުންގެ މައްސަލަތައް ބަލަން ޖެހޭ އެހެން އެއްކަމެއް ނުކުރިއަސް، އެއީ ރައްޔިތުން ބޭނުންވާނެ ވަރަށް މުހިއްމު ކަމެއް، ވެރިކަމަށް އަންނަ ކޮންމެ ބަޔަކު ރައްޔިތުންގެ ތިޖޫރި ފޫދުއްވާލީމަ ބޮޑުވަރިހަމަ ވެގެން ތިބެގެން ނުވާނެ، އެކަމެއް ބަލަން ޖެހޭނެ.\nމީނަ އާއި މީނަގެ އަންހެނުންނަކީ ވަރަށް ކޮރަޕްޓް މީހެއް. އެޑިޔުކޭޝަން ދާއިރާ ތަޢައްޔަރު ކުރި ބޮޑުންތަކުތެރޭން އެންމެ ނުބައި ރޯލް ކުޅުނީ މިދެމީހުން، މެޑަމް ގެ އޮފީސް ތެރެއިންވެސް. އެޑިޔުކޭޝަން ދާއިރާއިން އުފެދުނު ބައެއް އަދި މުޅި އެޑިޔުކޭޝަން ދާއިރާއަށް ލިބުނު ހުތުރެއް. މިފަދަ ނުބައި މީހުން ކިބައިން މިޤައުމު ސަލާމަތް ކުރައްވާދޭނވެ.\nޤާނޫނަށް ފައިން އަރާ ތިމާމެން ބޭނުން ހާގޮތަކަށް ޤާނޫނު ހަދާ ތިމާމެން ބޭނުންވެއްޖެ ހާލަތެއްގައި ސްޕްރިމް ކޯޓުގެ ފުރާލުން ޓިނު ނަގައި އެތާގައި ތިއްބަވާ ފަނޑިޔާރުން ކުޑަކަކޫ ޖައްސުވާ އަނިޔާ ކުރުމަށްފަހު އެވެރިން ހައްޔަރު ކޮއް ދެން މި ބުނަނީ މިކަންކަމީ ޤާނޫނާއި ހެދިފައި ހުރި ޤަވާޢިދުގެ ތެރެއިންނޭ މިބުނި ކަންކަން ކޮއްފައި މިހުރީ. ތިމަމެން ޤާނޫނާއި ޤަވާއިދާއި ޙިލާފް ވެފައެއް ނުވަމުއޭ. މަނިކުފާނެވެ. ހެކިތަކާއި ޤަރީނާ އެހެރީއެވެ. އޮތީ ކުޑަ ގޮލިއެވެ.\nޚަބަރުތައް ދައްކާގޮތުން މަޖިލީހުގެރައީސް އުޅުއްވަވަނީ އަނބިކަނބަލުންއަރިހުގައި އައްޑޫގަ ތިއްތިގުޑުވުމާއި، ދަޅަދެއްކުމާއިއެކު އަމިއްލަބާލީހަށް ކަފަގެނުވޭތޯއެވެ! މަޖިލީހުގެ ނާއިބްރައީސް ނުފެނެއެވެ. ކޮންފަދަކޮނުމެއް ކޮންނަނީބާވައެވެ؟ ޖަލްސާތަކުގެ ރިޔާސަތުބަލަހައްޓަވަނީ ދުވަސްވީ މެންބަރެކެވެ. މިފަދަކަމެއް ހިނގާއިރު މަޖިލީހުގެ ޙާލަކީ މިއެެވެ. ތިލެޔެކިއުންތައް ނުލިބެންވީސަބަބެއްނުވިސްނެއެވެ. މައްސަލަ އެހެންގޮތަކަށް އެނބުރެންއުޅޭހެން އެބަހީވެއެވެ.\nގާސިމަށް ތިމައްސަލަ ސިއްރުކުރުމުގެ އެއްވެސް ހައްޤެއް ނޯންނާނެ .. މީ އެއްމެމަތީ ދަރަޖައިގަ އެތައްހާސް ރައްޔިތުންގެ ހައްގުތަކާ ގުޅިފައިވާ ކަމެއް .. 60000 ރައްޔިތުން ގޮވާލަމުން ދަނީ ސިފައިންނާ ފުލުހުންގެތޭން ބަޔަކު ، ގޮތްކުޑަކަމާ ލަދުހަޔާތް ކުޑަކަން ކުރިޔަށް ނެރެ ،، އަހަރެންގެ އިއްޒަތަށާ ޝަރަރަށް ނުލާހިކު އަނިޔާދީ ފައިން އަރާ ޗިސްކުރި މައްސަލަ ވީހާވެސް ހާމަކަން ބޮޑުކޮށް ބަލާ .. ސާބިތުވާ ފަރާތްތަކަށް އެއްމެމަތީ އަދަބުދިނުމަށް ..\nއެމްޑީޕީންނަކީ އަބަދުވެސް ލިޔެކިއުމެއްނެތް ކަންކަމުގަހިފާ ހަޅޭލަވާބަޔެއް، 800 މިލިޔަން ޑޮލަރޭވެސްކި މައުމޫނުގެ ވެރިކަމުގަ، އެކަމަކު މިމީހުންވެިކަމަށް އައިސްބެލިއިރު އެވެސް ހެއްކެއްނެތި ގޮވިހާގޮވެލިތަކެއް ރައްޔިތުންގެ ތާއިދުހޯދަން!\nއައިސް ބަލަން ވީ އިރަށް ލިޔެކިޔުން ނައްތާލީމަ ލިޔެކިޔުން ހުންނާނެތަ\nދަމާ ކޫއްތާފާ ނެރެންޖެހުނީމާ ދަމާ ކޫއްތާފަވެސް ނެރޭނެ. އަދި މަޖިލީހަސް ވަދެ ގަދަފައި ވިއްދާފައި ޝަރީޢަތުގެ މަޖިލީހަށް ފިލާތިބިއިރު އެކަންވެސް އެގޮތަސް ދިޔަނޫންތޯ؟\nޜާކަނި މަސް ކޭ\nމަޖިލީހަން ކޮންމެހެނަކުން ފުލުހުންނާ ސިފާން ވަންނާކަން ނުޖެހޭ،ތީ ރާންޖޭގެ ގާނޫނު ހަދާމަޖިލިސް ތީ ހަތިއާރު ހިފާގެން ތިބި މެންބަރުން ތަކެން ނޫންވިއާ، ސިފާން،ޕޮލިހުން މެންބަރުން ގެ ލޮލަން ﷲހުމާން ކުރެންވި ގުނަވަނަކަން ލޮލަން ޕެޕާސުޕުރޭޖަހާކަން.ޕޮލިހުން ،ސިފާން ފަހަކަން އައިސް ކުރަމުން ގެންދާ ގާނޫނާ ހިލާފު ކަން ތަައް،އަދި ގާނޫނާ ހިލާފު އަމުރުތަން ހެމީހުނަން ލިބޭ ފައިދާގަޑަކަންވަނީ ހަރާންކޯރުވެފަ،ބަގާވާ ކުރީމަ ވެސް ފުލެޓު.ލީބޭ.ބާގީ ނާޒިމް.ބާގީ ގާސިމް\nއެންމެންގެ ލޯމަތިން އެހެރަފެންނަ މަންޒަރއަކުން އާދަމްޝަރީފް ދޮގުތުހުމަތެއް ކުރިޔަސް އެޔޮއްތީ ހަމަރަނގަޅަށް ހެކިފެންނަން.\nނަޝީދު އެންމެންގެ ކުރިމަތިން ގާޒީ ވަގަށް ނެގީވެސް އެކަމަކު އެވެސް ކޯޓުން އޮޅުވާލި އެއީ ވަގަށްނެގީނޫންކަމަށް!


Finland Gai Onna Fadha Thauleemee Nizaameh Raajjeygai Gaaim Kuran Egaumu Thahyaaru - Vaguthu\nފިންލޭންޑުގައި އޮންނަފަދަ ތައުލީމީ ނިޒާމެއް ރާއްޖޭގައި ޤާއިމް ކުރުމަށް އެޤައުމު ތައްޔާރު\nފިންލޭންޑްގެ ތައުލީމީ ނިޒާމަކީ އެންމެންވެސް ބަލައިގަންނަ ފެންވަރުރަނގަޅު ނިޒާމެއްކަމަށާއި، އެފަދަ ތަޢުލީމީ ނިޒާމެއް ރާއްޖޭގައި ޤާއިމުކުރުމަށް އެހީތެރިވެދިނުމަށް ތައްޔާރަށްއޮތްކަމަށް އެޤައުމުން ރާއްޖެއަށް ކަނޑައެޅުއްވި އައު ސަފީރު ހިޒް އެކްސެލެންސީ މިސްޓަރ ހަރޯ ކަމަރައިނެން ވިދާޅުވެއްޖެއެވެ.\nސަފީރު މިހެން ވިދާޅުވީ، އެމަނިކުފާނުގެ މަޤާމުގެ ފަތްކޮޅު، ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހަށް އެރުވުމަށް މިއަދު ބޭއްވި ރަސްމިއްޔާތުގައެވެ. މި ބައްދަލު ކުރެއްވުން އޮތީ މިއަދު މެންދުރުކުރީގައި ރައީސުލްޖުމްހޫރިއްޔާގެ އޮފީހުގައެވެ.\nމި ރަސްމިއްޔާތުގައި ފަތްކޮޅު އެރުވުމަށްފަހު، ރައީސް ސޯލިހު ވަނީ، ފިންލޭންޑްގެ އާ ސަފީރާ ބައްދަލުކުރައްވައި، ސަފީރަށް ތަހުނިޔާ ވިދާޅުވެފައެވެ. އަދި ރާއްޖެއާއި ފިންލޭންޑާ ދެޤައުމުގެ ދެމެދުގައި އޮތް ގުޅުން، ފިންލޭންޑްގެ އާ ސަފީރުގެ ދައުރުގައި އިތުރަށް ބަދަހިވެގެންދާނެ ކަމަށް އުންމީދު ކުރައްވާ ކަމުގައިވެސް ރައީސު ވިދާޅުވިއެވެ.\nބައްދަލު ކުރެއްވުމުގައި ސަފީރު ވިދާޅުވީ ތައުލީމީ ނިޒާމުގެ އިތުރުން އެހެން ދާއިރާތަކުން ރާއްޖެއަށް އެހީތެރިކަން ފޯރުކޮށްދެއްވުމަށް ތައްޔާރަށް އޮތްކަމަށެވެ. ވަކީން ޚާއްޞަ ގޮތެއްގައި ތިމާވެއްޓާ ރައްޓެހި ސާފު ޓެކްނޮލޮޖީއާއި ޞިއްޙީ ޚިދުމަތްތައް ޑިޖިޓަލްކޮށް ފޯރުކޮށްދިނުމަށް އެހީތެރިކަން ފޯރުކޮށްދިނުމުގައި ތައްޔާރަށް އޮތްކަމުގައިވެސް އެމަނިކުފާނު ވިދާޅުވިއެވެ.\nމިބައްދަލުކޮށްލެއްވުން ނިންމަވާލައްވަމުން ފިންލޭންޑްގެ ސަފީރު ވަނީ ރާއްޖޭގެ ރައްޔިތުންނަށާއި ރައީސުލްޖުމްހޫރިއްޔާއަށް ކާމިޔާބު ދުވަސްތަކަކަށް އެދިވަޑައިގެންފައެވެ.\nޖެނުއަރީ 20, 2019 20:06\nއަނެކަކު މީ. މީނަވެސް ރާއްޖެތެރޭން ރަށެއް ބޭނުންވީ ކަންނޭގެ. މިހާރުވެސް ނުލާހިކުސަޅި ތަޢްލީމީ ނިޒާމެއް މިއޮތީ.